
BREXIT: UN ALT FEL DE PERSPECTIVĂ A 
EUROPEI CU GEOMETRIE VARIABILĂ

Referendumul desfăşurat în Regatul Unit în 23 iunie a evidenţiat victoria taberei „pro-Brexit”. Mai exact, britanicii au votat, majoritar, pentru părăsirea Uniunii Europene - 51.85% din voturile exprimate au fost pentru ieşirea din UE, pentru rămânerea în blocul comunitar pronunţându-se 48.15% dintre alegători. Rezultatele zonale ale votului au evidenţiat, însă, o marcantă diferenţă de opinii. Votul din Londra a fost majoritar pentru rămânerea în UE. În nordul Angliei s-a votat masiv pentru ieşirea din blocul comunitar. În Scoţia şi în Irlanda de Nord rezultatul a fost favorabil rămânerii în Uniunea Europeană În Ţara Galilor rezultatul a fost pro-Brexit.
Rezultatul consultării populare, cu reverberaţii continentale şi globale, a reliefat ferm şi clivajele existente în interiorul Uniunii Europene. Sintagma "geometrie variabilă" dobândeşte semnificaţii diferite în circumstanţele actuale.

În mod formal, Europa "cu geometrie variabilă" este termenul utilizat pentru a descrie o metodă de integrare diferenţiată, care ţine seama de diferenţele ireconciliabile care există în interiorul structurii de integrare, şi care face posibilă, prin urmare, o separare permanentă între un grup de state membre şi un număr de unităţi de integrare mai puţin dezvoltate. Geometria variabilă dobândeşte dimensiuni periculoase dacă o examinăm prin prisma Brexitului. Slăbiciunile construcţiei europene nu privesc doar Marea Britanie, iar actualele aranjamente ce definesc Uniunea Europeana pot fi, în mod previzibil, puse sub semnul întrebării în perioada următoare la nivelul unui continent format din zeci de naţiuni diferite. Viitorul Uniunii Europene este în joc. Riscurile ca lucrurile să scape de sub control sunt ridicate, iar ieşirea Marii Britanii din Uniunea Europeană este de natură a declanşa reacţii imprevizibile ale pieţelor financiare, blocaje instituţionale, tensiuni politice şi resentimente la nivelul cetăţenilor.  
Ieşirea Marii Britanii din UE este un proces complicat, fără precedent. Articolul 50 din Tratatul de la Lisabona prevede că orice stat are dreptul să se retragă, dar trebuie să notifice Comisiei Europene intenţia sa cu doi ani înainte. În aceşti doi ani ar urma să se negocieze, în mod transparent, viitoarea relaţie cu UE. Pentru Marea Britanie, ieşirea ar însemna renegocierea tuturor înţelegerilor cu Uniunea Europeană, comerciale şi politice.

Regulile UE prevăd că Londra va avea la dispoziţie doi ani pentru a stabili cu claritate termenii noii sale relaţii cu Uniunea Europeană în probleme precum relaţiile comerciale şi statutul rezidenţilor străini. Termenul-limită de doi ani începe să curgă din momentul în care va fi fost notificat Consiliul European. El poate fi extins, dar numai cu acordul unanim al Consiliului European. Parlamentul European are drept de veto asupra oricărui nou acord prin care se reglementează viitoarele relaţii dintre Marea Britanie şi Uniunea Europeană.
Invocarea articolului 50 din Tratatul de la Lisabona este procesul prin care începe, oficial, numărătoarea inversă pentru ieşirea Marii Britanii din Uniunea Europeană. După expirarea celor doi ani, încetează calitatea de membru UE pentru Marea Britanie, chiar dacă nu se va fi ajuns la un acord între Londra şi Bruxelles. Regatul Unit va pierde toate beneficiile şi responsabilităţile care decurg din calitatea de membru UE. Printre acestea se numără comerţul liber şi libera mişcare a cetăţenilor britanici în spaţiul comunitar. În lipsa unor acorduri separate, comerţul cu statele Uniunii Europene ar putea fi mai costisitor.

Pentru Uniunea Europeană, ieşirea Marii Britanii înseamnă pierderea unei contribuţii majore la piaţa economică unică. De asemenea, Marea Britanie are un rol important în problemele comunitare de politică externă şi securitate. Brexitul reprezintă şi pericolul unui precedent pentru alte mişcări segregaţioniste similare din Uniunea Europeană.
Ieşirea Marii Britanii din UE va declanşa, previzibil, un lanţ de evenimente resimţit la nivel global, va împinge Regatul Unit şi Uniunea Europeană într-o lungă perioadă de incertitudini şi va schimba fundamental viitorul continentului. Implicaţiile referendumului vor deveni clare în etape. 

Pe termen scurt, pieţele reacţionează negativ. În afara Marii Britanii, monedele de pe pieţele emergente şi preţurile petrolului au scăzut, iar bursele globale au urmat o evolutie similară, banii migrând spre plasamente considerate sigure, precum yenul japonez şi aurul. În funcţie de amploarea reacţiilor pieţelor, Banca Centrală Europeană şi Banca Angliei ar putea activa acordurile pentru situaţii de urgenţă - precum operaţiunile swap între lira sterlină şi euro, pentru a oferi lichidităţi băncilor - discutate în ultimele săptămâni anterioare referendumului. Probabilitatea ca Marea Britanie să intre în recesiune este ridicată. În funcţie de presiunile asupra Marii Britanii, va fi testat angajamentul Băncii Centrale Europene de "a face tot posibilul" pentru a proteja zona euro, prin intervenţii pe pieţele de obligaţiuni.

Referendumul nu are efect obligatoriu, ceea ce presupune că Parlamentul de la Londra ar putea, din punct de vedere tehnic, să nu-l respecte, dar acest lucru ar însemna să ignore votul a peste 33 de milioane de cetăţeni. Evoluţia evenimentelor politice din Marea Britanie va determina când vor începe negocierile dintre Londra şi Bruxelles referitoare la retragere. Statele care doresc să iasă din blocul comunitar trebuie să anunţe oficial Bruxelles-ul, dar momentul exact al anunţului este decis de ţara respectivă.

Rezultatul referendumului din Marea Britanie este cel mai dramatic eveniment dintr-un lung proces de fragmentare politică în Uniunea Europeană. Partidele eurosceptice din Europa vor prezenta Marea Britanie drept exemplu de urmat şi, în funcţie de amploarea impactului economic, rivalii lor moderaţi vor fi presaţi să facă propuneri similare. Una dintre ţările cu probleme în acest sens este Franţa, unde vor avea loc alegeri în 2017. Partidul eurosceptic Frontul Naţional cere organizarea unui referendum similar celui din Marea Britanie. „Cu cât Franţa se va îndeparta de nucleul Uniunii Europene, cu atât fundaţia Europei Unite se va şubrezi”
.

Pe termen lung, principalul efect al referendumului britanic va fi geopolitic. După ieşirea Marii Britanii, din Uniunea Europeană va lipsi un membru liberal, prietenos pieţelor, fiind posibil ca balanţa să încline spre economiile mai protecţioniste din sud.  Acest fapt ar putea amplifica tensiunile dintre Nord şi Sud, regiuni care sunt în dezacord în probleme precum Schengen şi managementul zonei euro. O Uniune Europeană fără Marea Britanie va fi mai puţin relevantă la nivel internaţional, întrucât blocul comunitar va pierde unul dintre puţinii membri care deţin o prezenţă globală reală în domeniile militar, diplomatic şi economic.  „La încheierea negocierilor de separare dintre Londra si Bruxelles, blocul comunitar va arata foarte diferit faţă de cum arată astăzi”
. 

Perspectivă geopolitică

Potrivit International Business Times, „Rusia şi China par să aibă viziuni diferite privind ieşirea Marii Britanii din Uniunea Europeană”
. Liderii politici chinezi sunt temători faţă de consecinţele de ordin politic cauzate de Brexit. Pe de altă parte, Vladimir Putin, deşi nu a exprimat un punct de vedere clar despre această situaţie fără precedent pentru Uniunea Europeană, pare a fi în favoarea Brexit. Publicaţia analizează ce vor avea de câştigat şi de pierdut Rusia şi China în urma ieşirii Marii Britanii din Uniunea Europeană.

Interese şi câştiguri comune pentru Rusia şi China

Fără Marea Britanie, unul dintre cei mai fermi susţinători ai sancţiunilor aplicate Rusiei ca urmare a intervenţiei militare în Ucraina, presiunea pentru menţinerea acestora se va diminua. Pe cale de consecinţă, balanţa va înclina în favoarea Rusiei legat de politica externă.

Slăbiciunea Europei presupune că şi Alianţa Nord-Atlantică va fi afectată. O fractură în Uniunea Europeană ca avea ca reflex diminuarea puterii militare şi a influenţei la nivel global a Alianţei Nord-Atlantice, pe care Rusia o consideră o ameninţare.
China şi Rusia pot avea de câştigat în urma ieşirii Marii Britanii din Uniunea Europeană din punct de vedere comercial şi financiar, prin acorduri bilaterale. Ieşirea Marii Britanii din Uniunea Europeană ar putea avea ca efect relaxarea restricţiilor impuse în sectorul financiar, astfel că proiectele Rusiei şi Chinei ar putea beneficia de investiţii din partea europenilor.

Interese divergente

În urma faptului că Uniunea Europeană şi Marea Britanie vor slăbi, Rusia şi-ar putea extinde sfera de influenţă. Pe de altă parte, China se teme că schimbările la nivel global nu vor fi în avantajul său. Fără o Europă puternică, Statele Unite ar putea câştiga şi mai multă influenţă în ordinea mondială.

China a investit masiv în proprietăţile din Marea Britanie. Ieşirea Marii Britanii din Uniunea Europeană va pune obstacole în calea celor care vor să cumpere case sau terenuri în Regatul Unit.

Monedele se vor deprecia. Ca urmare, economiile asiatice vor fi lovite puternic de deprecierea lirei sterline. Investitorii şi-ar putea retrage banii din China  pentru a-i plasa în zone mai sigure.

Londra şi-ar putea pierde statutul de "poartă financiară a Europei". Pe cale de consecinţă, firmele internaţionale, inclusiv cele rusesti şi chinezeşti, ar putea fi nevoite să-şi transfere afacerile din Marea Britanie, plătind costuri uriaşe.  
Avertismente anterioare referendumului
Preşedintele Comisiei Europene, Jean-Claude Juncker, a avertizat în ajunul referendumului că nu va exista "niciun fel de nouă negociere cu Londra" după scrutin. "Afară înseamnă afară"
 a punctat. 
Donald Tusk, preşedintele Consiliului European, şi-a exprimat temerea faţă de „repercusiunile filosofice” ale Brexit-ului pentru întregul Occident. "În calitate de istoric, mă tem că un Brexit ar putea marca nu doar începutul distrugerii Uniunii Europene, dar şi a civilizaţiei occidentale"
.  
Preşedinta Băncii Centrale Americane, Janet Yellen, a avertizat, în cursul audierii bianuale în faţa unei Comisii a Congresului, asupra "repercusiunilor economice importante" în Statele Unite ale Americii în caz de Brexit. Un vot favorabil părăsirii Uniunii Europene ar putea iniţia "o perioadă de volatilitate asupra pieţelor financiare cu impact negativ asupra condiţiilor financiare şi asupra perspectivelor economice americane" a subliniat Janet Yellen. La rândul său, Fondul Monetar Internaţional a avertizat asupra "unui risc important pentru economia mondială"
.   
Potrivit unui studiu prezentat în luna mai de Trezoreria britanică, părăsirea Uniunii Europene ar provoca "un şoc imediat şi violent" în Marea Britanie şi ar afecta creşterea sa economică. Analiza a prevăzut două scenarii dacă alegătorii se declară în favoarea Brexit: "un scenari-şoc" în care Produsul Naţionat Brut ar pierde 3,6% în raport cu previziunile pe doi ani şi un "scenariu de şoc violent" unde pierderea ar fi de 6%. 
 
"Dacă Marea Britanie se retrage, UE va ajunge să fie dominată de un instinct corporatist şi birocratic, cu o elită dominată de francezi şi germani şi mişcări populiste de dreapta" a declarat Simon Hix, profesor de ştiinţe politice din cadrul Şcolii de Economie şi Ştiinţe Politice din Londra. Acest lucru va avea un impact major asupra Marii Britanii, având în vedere că partenerul său cel mai important va rămâne Uniunea Europeană. Practic, Regatul Unit va trebuie să respecte reglementările UE pentru a putea face schimburi de bunuri şi servicii cu continentul. Concret, aflată în afara Uniunii Europene, „Marea Britanie va fi nevoită să facă diverse schimburi mai degrabă cu Germania decât cu Statele Unite, cu Italia - nu cu India, cu Belgia - nu cu Australia, din simplul fapt că va rămâne constrânsă de factorul geografic”
. 

George Sörös a avertizat că ieşirea Marii Britanii din Uniunea Europeană va avea consecinţe grave. Lira sterlina se va deprecia puternic. "Moneda va avea parte de un declin drastic. De asemenea, va avea un impact imediat şi dramatic asupra pieţelor financiare, investiţiilor, preţurilor şi locurilor de muncă. (...) Britanicii subestimează adevăratele costuri ale Brexit. Prea mulţi consideră că votul pentru ieşirea din Uniunea Europeană nu le va afecta câştigurile, dar gândirea lor este greşită"
.

Deprecierea lirei ca urmare a votului la referendum pentru ieşirea din UE,  deopotrivă cu problemele legate de aprovizionare întâmpinate de comerţ, „ar putea duce la scumpirea alimentelor, băuturilor şi hainelor”
. Avertismentul a fost tranmis de  USDAW - asociatie ce cuprinde marii retaileri britanici. În fapt, populaţia va cheltui cu 580 de lire mai mult pentru cumpărăturile de bază, situaţia fiind agravată de faptul că bunurile nu vor mai putea fi importate în aceleaşi condiţii dacă Marea Britanie iese din Uniunea Europeană.
„The long road to Brexit”
 

„Dintr-o perspectivă amplă, rezultatul referendumului nu este surprinzător şi, în viitor, istoricii l-ar putea considera inevitabil. Aşa cum a mai procedat în trecut, Marea Britanie va renegocia, acum, o nouă relaţie cu vecinii săi şi cu lumea întreagă. Pe de altă parte, aşa cum s-a mai întâmplat în trecut, acest lucru va presupune divizări interne şi potenţiale conflicte dureroase”
.

În anul 1973,  Marea Britanie a devenit membră a comunităţii europene, având o serie de beneficii economice şi politice de pe urma apartenenţei la Uniunea Europeană. Marea Britanie a avut mereu un statut privilegiat în Uniunea Europeană, refuzând să devină membră a zonei euro şi a Spaţiului de circulaţie fără frontiere, Schengen.

În anul 2000,  Marea Britanie a optat să facă excepţie şi de la aplicarea Cartei Drepturilor Fundamentale a Uniunii Europene, astfel că instanţele britanice nu au ca referinţă cadrul juridic european. De asemenea, Londra are un statut special şi în privinţa contribuţiilor la bugetul comunitar.

În anul 2007, premierul britanic din epocă, Gordon Brown, a lipsit de la ceremonia televizată a liderilor care au semnat Tratatul de la Lisabona, care acorda puteri extinse Bruxelles-ului. Tratatul controversat a fost negociat timp de doi ani, după ce planurile pentru o constituţie oficială au fost abandonate.

Principalele modificări au fost trecerea de la unanimitatea de voturi la votul cu majoritate calificată în mai multe domenii din cadrul Consiliului de Miniştri, o schimbare a calcului majorităţii, au fost acordate mai multe puteri Parlamentului European formând o legislatură bicamerală, alături de Consiliul de Miniştri în conformitate cu procedura legislativă ordinară, o personalitate juridică consolidată pentru UE, existenţa unui preşedinte permanent al Consiului European şi a unui Înalt Reprezentant al Uniunii Europene pentru Afaceri Externe şi Politică de Securitate. De asemenea, Tratatul a acordat calitate legală Cartei Drepturilor Fundamentale a Uniunii Europene

În mai 2010, David Cameron devenea premier al Marii Britanii, după o victorie istorică a Partidului Conservator. David Cameron a devenit, atunci, cel mai tânăr premier din istoria Marii Britanii.

În anul 2011, în contextul crizei economice şi financiare din zona euro şi pe fondul imigraţiei, David Cameron a avut o reală dispută cu Uniunea Europeană în privinţa planurilor de a introduce o taxă pe bănci şi de a restricţiona sectorul financiar al Londrei. Premierul David Cameron le-a promis britanicilor că îşi vor redobândi puterea.
În ianuarie 2013, premierul David Cameron a promis electoratului că, dacă Partidul Conservator va obţine majoritatea parlamentară în alegerile din 2015, guvernul britanic va renegocia relaţia cu Uniunea Europeană şi va convoca, până în 2017, un referendum privitor la apartenenţa ţării la blocul comunitar. "După ce vom negocia un nou acord privind relaţiile Marii Britanii cu UE, vom oferi britanicilor un referendum cu o alegere simplă: rămânem în cadrul UE pe această nouă bază sau ieşim complet. Va fi un referendum pe tema apartenenţei sau nu la Uniunea Europeană. Această consultare va avea loc în prima jumătate a viitoarei legislaturi, care începe în 2015. A venit vremea ca britanicii să-şi spună cuvântul" declara David Cameron. Premierul britanic a avertizat asupra unor eventuale consecinţe ale părăsirii Uniunii Europene. "Unii sugerează că am putea deveni ca Norvegia sau Elveţia, cu  acces la piaţa unică, rămânând în afara Uniunii Europene. Dar, va fi acest lucru în interesul nostru? Nu există nicio îndoială că suntem mai puternici în ochii celor de la Washington, Beijing sau New Delhi, deoarece suntem un actor puternic în cadrul Uniunii Europene. Este important pentru capacitatea noastră să realizăm lucruri în lume. Este important în ochii Statelor Unite şi celorlalţi prieteni ai noştri din lume. De aceea, mulţi ne spun foarte clar că doresc ca Marea Britanie să rămână în Uniunea Europeană" a declarat premierul britanic. „Dacă părăsim Uniunea Europeană, este o cale dus, fără întoarcere"
 a subliniat, în epocă, David Cameron. 

În anul 2015, în urma unei intense campanii electorale, sondajele anunţând că laburiştii şi conservatorii se află umăr la umăr, David Cameron şi partidul său au reuşit să obţină o victorie detaşată. Astfel, David Cameron a rămas premier, iar Partidul Conservator a câştigat încă 24 de mandate în Camera Comunelor, ajungând la 331 - majoritate clară.

În februarie 2016, premierul David Cameron a obţinut un nou "statut special" al ţării în Uniunea Europeană, în urma a 30 de ore de discuţii. Acordul permitea Marii Britanii să activeze oricând, în următorii şapte ani, o clauză care va permite limitarea indemnizaţiilor sociale de care beneficiază angajaţii veniţi din altă ţară UE, în cazul în care vor fi presiuni semnificative asupra serviciilor publice naţionale. „Marea Britanie nu va participa niciodată la planuri pentru acordarea de asistenţă financiară unor state din zona euro. De asemenea, companiile britanice nu vor fi discriminate, pentru că oricum sunt în afara zonei euro.  Marea Britanie va fi exceptată de la procesul de aprofundare a integrării europene"
 afirma David Cameron după întâlnirea cu liderii UE. Premierul britanic a anunţat, atunci, că referendumul va avea loc pe 23 iunie. 

În 23 Iunie 2016 peste 46,5 milioane de britanici au fost chemaţi la urne pentru a vota în cadrul unui referendum crucial pentru viitorul Marii Britanii şi, în mod egal, pentru blocul comunitar. 

În 24 iunie 2016 s-a aflat că britanicii au votat pentru ieşirea din Uniunea Europeană la referendumul istoric din 23 iunie. Anunţul oficial a fost făcut de preşedinta Comisiei Electorale, Jenny Watson. 51,9% dintre britanici au votat pentru ieşirea din Uniunea Europeană, iar 48,1% au votat pentru rămânerea în blocul comunitar arată rezultatele finale anunţate după încheierea numărării sufragiilor. În urma acestui rezultat, David Cameron şi-a anunţat demisia. 

Reacţii internaţionale

Preşedintele Consiliului European, Donald Tusk, a insistat asupra unităţii UE. „Vreau să-i asigur pe toţi că suntem pregătiţi şi pentru acest scenariu negativ. După cum ştiţi, UE nu este un proiect doar de vreme bună. În ultimele două zile am vorbit cu toţi liderii UE, premieri şi preşedinţi, precum şi cu şefii instituţiilor Uniunii Europene, despre posibilitatea unui Brexit. Astăzi, în numele celor 27 de lideri pot să spun că suntem hotărâţi să ne păstrăm unitatea ca 27. Pentru noi toţi, Uniunea este cadrul pentru viitorul nostru comun” a declarat oficialul european. "Liderii europeni au afirmat, fără echivoc, că accesul la piaţa comună europeană necesită acceptarea tuturor libertăţilor, inclusiv libertatea de mişcare. Nu exista în meniu doar accesul la piaţa liberă"
 a subliniat preşedintele Consiliului European. 
Ideea unităţii a fost împărtăşită şi de Angela Merkel, care a afirmat că Uniunea Europeană trebuie să rămână unită în urma rezultatului referendumului crucial din Marea Britanie. „Uniunea Europeană este suficient de puternică astfel încât să dea răspunsurile cuvenite situaţiei de astăzi”
 a subliniat cancelarul german. 

Preşedintele Parlamentului European, Martin Schulz, a declarat că avocaţii UE depun eforturi considerabile pentru a determina dacă este posibilă accelerarea declanşării articolului 50 din Tratatul de la Lisabona, pentru a permite ieşirea rapidă a Marii Britanii din blocul comunitar. ”Nesiguranţa este opusul a ceea ce europenii au nevoie în aceste momente. Este cel puţin dificil să acceptăm că un întreg continent a devenit ostatic din cauza unei ciondăneli interne a conservatorilor britanici”
 a afirmat Martin Schulz. Preşedintele Parlamentului European a mai precizat că acordul de reforme negociat în luna februarie între Uniunea Europeană şi Marea Britanie este nul. 

Marea Britanie trebuie să părăsească Uniunea Europeană "cât mai curând posibil"  au afirmat, într-un comunicat comun, Donald Tusk, preşedintele Consiliului European, Jean-Claude Juncker, şeful Comisiei Europene, Martin Schulz, preşedintele Parlamentului European şi Mark Rutte, reprezentantul Preşedinţiei olandeze a Consiliului UE. "Acum, aşteptăm ca guvernul Marii Britanii să pună în aplicare cât mai curând posibil decizia cetăţenilor, oricât de dureros ar fi acest proces. Orice întârziere ar prelungi incertitudinea fără ca acest lucru să fie necesar. Oricum, avem reglementări în acest sens"
 au subliniat liderii europeni.
Cele 27 de ţări care au rămas în Uniunea Europeană trebuie să evite să se răzbune pe Marea Britanie, care a decis ieşirea din blocul comunitar, recomandă oficiali din Germania, cerând cooperare cu Londra în materie de securitate, imigraţie şi pentru stimularea creşterii economice. Ministrul german de Externe, Frank-Walter Steinmeier, a declarat că va fi mult de lucru pentru negocierea condiţiilor ieşirii Marii Britanii din UE. Frank-Walter Steinmeier a precizat că miniştrii de Externe ai statelor europene  trebuie să se concentreze pe construirea unei Europe puternice, nu pe amplificarea disensiunilor cu Marea Britanie. "Trebuie să acceptăm decizia luată de Marea Britanie fără a căuta răzbunare"
 a afirmat Frank-Walter  Steinmeier.  
Europarlamentarul german Manfred Weber a declarat că este imperativ ca negocierile privind ieşirea Marii Britanii din Uniunea Europeană să înceapă cât mai curând, în scopul asigurării stabilităţii şi evitării incertitudinii. "Vrem să negociem o nouă relaţie, nu un divorţ. Obiectivul meu ar fi să finalizăm negocierile în aproximativ un an"
.  
Spania i-a propus Marii Britanii ca Londra şi Madridul să împartă suveranitatea asupra Gibraltarului pentru ca, în acest fel, locuitorii să poată avea acces la piaţa unică. „Formula noastră este o cosuveranitate britanico-spaniolă pentru o periodă determinată de timp, iar după ce va trece acea perioadă ne vom îndrepta spre întoarcerea Gibraltarului sub suveranitate spaniolă”
 a declarat ministrul spaniol de Externe, Jose Manuel Garcia-Margallo. 95,9% din britanicii care locuiesc în Gibraltar au votat ca Marea Britanie să rămână în UE. Britanicii care locuiesc pe acest teritoriu şi-au exprimat îngrijorarea că trecerea graniţei cu Spania va deveni mult mai dificilă.

Preşedintele rus, Vladimir Putin, a afirmat că Brexitul este „alegerea poporului britanic”, cu sublinierea că rezultatul referendumului „este de înţeles”, deoarece „nimeni nu vrea să hrănească economiile slabe”
. Pe de altă parte, liderul de la Kremlin a afirmat că rezultatul referendumului va avea consecinţe şi în Rusia.

Purtătorul de cuvânt al Kremlinului, Dmitri Peskov, a salutat rezultatul votului din Regatul Unit. Dmitri Peskov a declarat că, având în vedere "noua realitate", speră că "Marea Britanie îşi va da seama că are nevoie de bune relaţii cu Rusia"
.  
Primarul Moscovei, Sergei Sobianin, a apreciat că Rusia ar putea scăpa de sancţiunile UE. "Fără Marea Britanie, nimeni nu se va lupta asa mult pentru ca Uniunea Europeană să menţină sacţiunile impuse Rusiei"
. 

Preşedintele Franţei, François Hollande a afirmat că votul britanicilor „pune Europa la grea încercare”. „Aceasta trebuie să arate, în aceste circumstanţe, soliditatea şi forţa sa, oferind răspunsurile necesare pentru a limita riscurile economice şi financiare provocate de ieşirea Marii Britanii” a subliniat liderul de la Elysée. "Dacă britanicii nu acceptă libertatea de circulaţie, atunci nu vor mai avea acces la piaţa comună. Nu facem compromisuri în privinţa celor patru libertăţi - circulaţia capitalurilor, a bunurilor, a serviciilor şi a oamenilor. Fie toate cele patru libertăţi, fie nici una"
 a precizat, pe de altă parte, preşedintele francez. 

Michel Sapin, ministrul francez de Finanţe, a afirmat că "Brexitul va fi dificil pentru Europa, pentru noi toţi, dar pentru britanici va reprezenta o tragedie"
.

"Negocierile pentru ieşirea Marii Britanii din Uniunea Europeană trebuie să se desfăşoare rapid" a declarat Jean-Marc Ayrault, ministrul francez de Externe. "Statele membre UE trebuie să fixeze o dată clară pentru încheierea acestui episod. Trebuie să dăm un nou sens Europei, altfel vidul va fi umplut de populism"
 a adăugat şeful diplomaţiei franceze.

Ministrul polonez de Externe a declarat că rezultatul referendumului din Regatul Unit este „o veste tristă pentru Europa şi pentru Polonia”. A adăugat că, deocamdată, acesta „nu are impact”
 asupra polonezilor care locuiesc în Marea Britanie. 

Preşedintele Statelor Unite, Barack Obama, a subliniat "preocupările legitime legate de creşterea mondială pe termen lung" după votul britanic în favoarea Brexit. "Cred că există unele preocupări autentice pe termen lung cu privire la creşterea globală dacă Brexitul merge până la capăt şi ar îngheţa posibilităţile de investiţii în Marea Britanie sau în Europa ca un întreg" a declarat Barack Obama. "Într-un moment în care ratele de creştere la nivel mondial sunt deja slabe, acest lucru nu va ajuta" la funcţionarea economiei, a precizat preşedintele american. 
Statele Unite, Canada si Mexicul vor conlucra pentru a asigura stabilitatea sistemului financiar global după votul din Marea Britanie pentru părăsirea Uniunii Europene, a adăugat liderul de la Casa Albă. "Având în vedere votul Regatului Unit de a părăsi Uniunea Europeană, echipele noastre economice vor continua să lucreze împreună pentru a rămâne concentraţi pe menţinerea creşterii economiilor noastre şi a asigura că sistemul financiar global este stabil". Preşedintele SUA a afirmat că, în timp ce relaţia specială dintre Marea Britanie şi Statele Unite va rezista, absenţa acestei ţări din Uniunea Europeană "face mai greu pentru noi să rezolvăm unele dintre celelalte provocări". A adăugat că mesajul său principal este "toată lumea ar trebui să vină cu un plan şi un proces care să fie ordonat, transparent, pe care oamenii să-l înţeleagă şi apoi să-l execute, înţelegând că părţile au o miză în obţinerea acestui drept". "Cred că” Brexit „va fi un proces dificil, provocator, dar nu trebuie să fie un proces de panică"
 a subliniat Barack Obama.

Candidatul republican la preşedinţia Statelor Unite, Donald Trump, a declarat că “este un lucru extraordinar” că britanicii "şi-au luat ţara înapoi" votând pentru ieşirea din Uniunea Europeană. “Cred că s-a întâmplat un lucru extraordinar, un vot uimitor, istoric". "Suntem foarte fericiţi". “Oamenii sunt furioşi. În toată lumea sunt furioşi“
 a afirmat Donald Trump. 

Premierul italian, Matteo Renzi, a afirmat că tinerii britanici care studiază într-o altă ţară din Uniunea Europeană ar trebui să primească cetăţenia ţării-gazdă pentru a li se permite să rămână parte a blocului comunitar. În urma referendumului din 23 iunie, sondajele au arătat că votul pentru a rămâne în UE a fost coplesitor în rândul alegătorilor sub 25 de ani. "Le-am cerut tuturor să se gândească la propunerea mea. Oferiţi tinerilor britanici posibilitatea de a rămâne parte a marii familii europene cu, probabil, o măsură ad-hoc privind cetăţenia"
 a declarat Matteo Renzi. Premierul italian a adăugat că fiecare stat membru UE va decide în mod individual legat de sugestia lui.

François Villeroy de Galhau, guvernatorul Băncii Naţionale a Franţei şi reprezentantul Franţei în Consiliul de conducere al Băncii Centrale Europene, a avertizat că “districtul financiar al Londrei” - City of London - “nu va mai putea găzdui instituţii europene”
.

Fondul Monetar Internaţional a transmis un avertisment grav. FMI a estimat că, „în funcţie de diversele ipoteze, PIB-ul britanic va pierde între 1,5%- 4,5% până la orizontul anului 2019 în raport cu ceea ce ar fi fost în cazul rămânerii ţării în UE.”. “Ipoteza favorabilă ar fi un acord pe model norvegian. Politic este dificil, deoarece în acest caz ţara ar accepta toate obligaţiile unui stat membru UE, mai ales cea a libertăţii de circulaţie a persoanelor, fără a avea nici un drept”. Însă, cea mai dură situaţie ar presupune “un scenariu de tip “Ţară terţă” conform regulilor Organizaţiei Mondiale a Comerţului”
.

Banca Centrală Europeană este pregătită pentru "orice eventualitate" în gestionarea efectelor generate de ieşirea Marii Britanii din Uniunea Europeană, a declarat preşedintele BCE, Mario Draghi. "Suntem pregătiţi pentru orice eventualitate, am făcut toate pregătirile necesare. Mesajul nostru este că ne concentrăm eforturile pentru ca Europa, casa noastră comună, să fie mai puternică"
 a subliniat Mario Draghi.

Reacţii ferme ale presei britanice

Ziarele britanice au tipărit pe prima pagină titluri precum "We're out", "Brexsplit", "See EU later!". Atât The Daily Mail, care şi-a îndemnat cititorii să voteze în favoarea Brexit, cât şi The Daily Mirror, care a încurajat votul pentru rămânerea în Uniunea Europeană, au publicat acelaşi titlu pe prima pagină: "We're out" - „Am ieşit”.

Multe publicaţii şi-au ales tabăra, unele pronunţându-se pentru menţinerea ţării în UE - altele, pentru ieşirea din blocul comunitar. Contra Brexit s-au pronunţat The Guardian, The Observer, The Times. The Sunday Times sau The Sun. Ieşirea Marii Britanii din Uniunea Europeană a fost susţinută de The Economist, The Daily Mail sau The Daily Telegraph. 
O publicaţie care a sprijinit Brexitul, The Sun, a ales titlul "Brexsplit". Un material din interiorul ziarului a fost intitulat "Oop Yours!" - cu referire la votul masiv împotriva rămânerii Marii Britanii în Uniunea Europeană exprimat în oraşele din regiunea de nord şi din zonele tradiţionale laburiste. Ziarul a publicat o editie pentru ora 06.00 a.m., cu titlul "See EU later!" - joc de cuvinte format din expresia "See you later!" - „Ne vedem mai târziu” - si Uniunea Europeană. 

În The Daily Telegraph, titlul "Britain backs Brexit" - „Marea Britanie sprijină Brexitul” - a apărut peste o imagine cu persoane din Sunderland, care sărbătoreau "victoria" din oraşul lor. De asemenea, ziarul a publicat un articol cu un titlu referitor la Jeremy Corbyn - "Lovitură pentru Corbyn după ce zonele laburiste au votat ieşirea din Uniunea Europeană".

The Times, care s-a pronunţat împotriva Brexitului, a subliniat importanţa votului din nord-est sub titlul " Sunderland starts shockwave that's felt around world" - „Sunderland a dat startul unei unde de şoc ce se resimte în întreaga lume”. Pe prima pagină a apărut titlul ”Britain's Brexit revolt" - „Revolta Marii Britanii după Brexit”.

The Guardian a publicat un articol referitor la implicaţiile politice ale referendumului pentru premierul David Cameron: "Cameron faces fight for survival as Britain sets course for Brexit" - „Cameron se confruntă cu lupta pentru supravieţuire în timp ce Marea Britanie se îndreaptă către Brexit”.

Autorităţile nipone au analizat impactul Brexit asupra yenului

Reprezentanţii guvernului nipon şi cei ai Băncii centrale au convocat o reuniune de urgenţă pentru a analiza impactul economic al Brexitului. În centrul discuţiilor s-au aflat - în afara impactului pe care ieşirea Marii Britanii din Uniunea Europeană îl va avea asupra economiei globale - “efectele negative asupra monedei japoneze şi asupra companiilor nipone aflate pe teritoriul britanic”
. Reuniunea a avut loc la o zi după ce anunţarea rezultatului referendumului din Marea Britanie a provocat Bursei din Tokio cea mai mare scădere procentuală din ultimii peste doi ani, iar yenul a atins niveluri maxime după cele de la sfârşitul anilor 2013 şi 2013 în raport cu dolarul şi cu euro. Un yen scump minează competitivitatea marilor companii exportatoare japoneze, care îşi văd profiturile diminuate la repatriere. 

Ieşirea Regatului Unit din UE complică, totodată, agenda Tratatului de liber schimb (TLC) pe care Tokio spera să-l semneze în curând cu Bruxelles-ul şi care constituie un instrument important pentru guvernul nipon în vederea impulsionării reformele structurale menite să facă mai competitivă a treia economie mondială.  Japonia este, cu peste 1300 de companii, al doilea cel mai mare investitor străin din Marea Britanie, după SUA. Ieşirea Marii Britanii din UE va aduce prejudicii enorme acestor companii care, probabil, vor pierde accesul direct la piaţa unică.

Ratingul suveran al Marii Britanii, redus

Agenţia de evaluare financiară Fitch Ratings a revizuit în scădere, cu o treaptă, ratingul suveran al Marii Britanii şi a avertizat că ar putea urma alte retrogradări, deoarece votul pentru ieşirea ţării din UE va afecta economia. Fitch a retrogradat ratingul suveran al Marii Britanii de la “AA plus” la “AA”, cu perspectivă negativă, ceea ce înseamnă că ar putea fi din nou redus calificativul. De asemenea Fitch a înrăutăţit perspectiva de creştere a economiei Regatului Unit în 2017 şi în 2018 la 0,9% pentru cei doi ani, de la estimarea precedentă de 2%.

De asemenea, Marea Britanie a pierdut ratingul de top “AAA” atribuit de agenţia de evaluare financiară Standard & Poor’s, care l-a revizuit în scădere, cu două trepte - la  “AA” - şi a avertizat că „ar putea urma alte retrogradări”. S&P a avertizat că firmele financiare, cu precădere cele străine, „ar putea căuta alte destinaţii de investiţii după Brexit”
. 

Agenţia de evaluare financiară Moody’s a înrăutăţit, la rândul său, perspectiva atribuită ratingului suveran al Marii Britanii, de la “stabil” la “negativ” din cauza incertitudinilor generate de votul pentru ieşirea din Uniunea Europeană. Protejarea ratingului suveran al Marii Britanii a fost prioritatea anunţată de guvernul conservator.
Lira sterlină şi acţiunile la Bursă, în scădere dramatică

Lira sterlină şi acţiunile la Bursă au început să fie afectate imediat după anunţul oficial al rezultatului referendumului din 23 iunie. Schimbările de pe piaţă s-au făcut simţite chiar după ce tabăra „Leave” a preluat conducerea în timpul numărării voturilor - vot care, în cele din urmă, a fost şi câştigat de aceştia cu un procentaj de aproape 52%, faţă de aproximaitv 48% cât au reuşit să obţină votanţii pro-europeni, diferenţa de voturi fiind de 17.410.742. 

Impactul pe care îl va avea această decizie asupra Marii Britanii s-a făcut simţit încă din prima zi, când indicele FTSE 100 - Financial Times Stock Exchange 100 -, în care sunt incluse companiile cu cea mai mare capitalizare de piaţă de pe Bursa de Valori din Londra, a scăzut cu 120 miliarde de lire. The Independent a prezentat o analiză a schimbărilor de pe piaţa valutară care au lovit cu putere Marea Britanie, încă din prima zi după anunţarea rezultatelor referendumului.

 
Indicele FTSE 100: Valoarea primelor 100 cele mai mari companii britanice a scăzut cu 120 miliarde de lire sterline. Bursa britanică a deschis în scădere vineri 24 iunie, indicele FTSE 100 înregistrând cea mai mare cădere după criza financiară, cu nu mai puţin de 8%. Acest fapt a condus la o scădere cu 120 miliarde de lire a valorii celor 100 mari companii pe care le include indicele FTSE. Băncile au fost cel mai grav afectate, acţiunile Barclays scăzând cu 22%, cele ale Lloyds cu 18%, în timp ce scăderea a fost de 16% în cazul Royal Bank of Scotland.  Impactul a fost resimţit şi de companiile din zona construcţiilor. Astfel, Travis Perkins a înregistrat o scădere de 43% la deschiderea Bursei, iar Taylor Wimpey a căzut cu 32%. Este de aşteptat ca, în viitor, companiile de asigurări şi băncile să fie cele mai grav afectate, urmate de construcţii, industria de minerit şi industria  petrolieră.

 Indicele FTSE 250 a înregistrat o scădere record, de 11,4%, pentru companiile publice britanice. Indicele FTSE 250 cuprinde 250 de companii internaţionale şi publice de mărime mijlocie, care sunt listate la Bursa de Valori din Londra, însă nu se află în indexul FTSE 100. Acesta este considerat un mai bun indice pentru economia britanică. Scăderea de 11,4% imediat după anunţarea rezultatelor referendumului este cea mai mare înregistrată vreodată. Acest lucru îi face pe analişti să prevadă un viitor sumbru pentru companiile interne, având în vedere că „le va fi mult mai greu să se descurce pe o piaţă instabilă decât o vor face companiile multinaţionale”. 

Acţiunile marilor companii europene au încheiat tranzacţiile, a doua zi după referendum, cu cel mai grav declin din ultimii aproape opt ani. „Investitorii au renunţat la activele riscante”
 în urma referendumului istoric la care britanicii au decis ieşirea ţării din Uniunea Europeană. 
Preţul aurului a crescut cu 8,1%, ajungând  la 1.358 dolari uncia. Este cea mai mare valoare după martie 2014. „Creşterea se datorează faptului că investitorii au ales să-şi transfere banii în aşa-numitele active de siguranţă”. Google a raportat o creştere cu 500% a căutărilor de tipul „cumpăr aur” în orele imediat următoare anunţării rezultatului referendumului. 
Lira sterlină a scăzut la cel mai mic nivel după 1985. Moneda naţională britanică a început să piardă teren imediat după ce BBC a anunţat victoria taberei „Leave”, „ajungând la scăderi de până la -1,33 dolari până la amiază”
. Analiştii prevăd continuarea declinului monedei britanice, cu 1,25 dolari până la sfârşitul lunii septembrie şi cu 1,20 dolari la finalul anului. Este de aşteptat, de asemenea, ca lira sterlină să piardă teren în raport cu euro, ceea ce poate fi „în beneficiul companiilor multinaţionale”. Pe termen scurt, devalorizarea lirei sterline va avea ca efect „creşterea tuturor preţurilor, începând de la alimente până la camere de hotel”. Din perspectivă istorică, lira sterlină este pe cale să înregistreze cel mai marcant declin din ultimii 45 de ani. 
Preţurile petrolului au scăzut cu peste 4% în tranzacţiile asiatice. Euro a scăzut cu 3,8%, în timp ce valutele din Norvegia, Suedia şi Turcia au raportat pierderi şi mai mari. În Africa de Sud, rand-ul a scăzut cu 7,3%. 
Ratele dobânzilor ar putea înregistra scăderi dramatice ca urmare a Brexitului. Acest lucru reiese din previziunea că „investitorii pariază pe faptul că Bank of England va interveni pentru calmarea pieţei prin reducerea dobânzilor sub nivelul record de 0,5%”. Mark Carney, guvernatorul Bank of England a afirmat că „banca este pregătită să suplimenteze piaţa cu 250 miliarde de lire”
.

United Overseas Bank din Singapore a fost prima bancă din acest oraş-stat care şi-a suspendat programele de împrumut pentru proprietăţile din Londra, „pe fondul incertitudinilor cauzate de votul pentru ieşirea Marii Britanii din Uniunea Europeană”
. Votul a provocat turbulenţe pe pieţele financiare şi a dus la deprecierea semnificativă a lirei sterline. 

Alte bănci din Singapore şi-au consiliat clienţii în legătură cu riscurile legate de pierderile cauzate de deprecierea monedei britanice. "Vom opri temporar acceptarea cererilor pentru împrumuturi în vederea achiziţionării de proprietăţi în Londra. Pe fondul incertitudinilor legate de referendumul din Marea Britanie, trebuie să ne asigurăm că clienţii noştri sunt precauţi cu investiţiile lor pe piaţa imobiliară londoneză"
 a anunţat purtătorul de cuvânt al United Overseas Bank, al treilea creditor din Singapore. După referendum, dolarul singaporez s-a apreciat cu 10% faţă de lira sterlină, afectând valoarea activelor deţinute în Regatul Unit. Analiştii au avertizat că, în urma referendumului, ar putea încetini vânzările proprietăţilor din Marea Britanie în Asia, deoarece clienţii au devenit mai precauţi. 
Unda de şoc provocată de Brexit a ajuns pe Wall Street. A doua zi după referendum, „Bursa de la New York a deschis şedinta în scădere, indicele Dow Jones pierzând peste 500 de puncte”
.
Pieţele globale „au mai şters 69 miliarde de dolari” din averile cumulate ale celor mai bogaţi 400 oameni ai lumii, „de când Marea Britanie a şocat investitorii prin votul "leave””
, favorabil ieşirii din Uniunea Europeană.  În acest context, scăderile au ajuns la un cumul de peste 196 miliarde de dolari pe parcursul următoarelor două zile după referendum. Miliardarii luaţi în calcul în indicele calculat de Bloomberg controlează averi de 3,8 miliarde dolari, în scădere cu 1,8% faţă de începutul acestui an, potrivit Bloomberg Billionaires Index. Şocul a fost simţit de majoritatea oamenilor de afaceri din Europa, unde 92 de miliardari au pierdut 29,4 miliarde dolari, ajungând la un total de peste 81 miliarde de dolari, indică datele furnizate de Bloomberg. 

Marea Britanie ar putea intra în recesiune

Economia Marii Britanii ar putea intra în recesiune anul viitor în urma votului pentru ieşirea ţării din Uniunea Europeană, a avertizat Comisia Europeană, în prima  evaluare a impactului economic al Brexitului. Comisarul european pentru Afaceri economice, Pierre Moscovici, a afirmat că “impactul cumulat asupra PIB-ului Marii Britanii va fi de 1%-2,5% până în 2017”
.  

Economia Regatului Unit se va confrunta cu o încetinire semnificativă care va limita creşterea PIB-ului la 1,6% anul acesta, faţă de un avans de 1,8% estimat anterior de Comisia Europeană. Anul viitor, în cel mai defavorabil scenariu, Marea Britanie ar putea intra în recesiune cu un declin al PIB-ului de 0,3%.  În cel mai optimist scenariu, economia britanică va creşte cu 1,1% în 2017, sub nivelul de 1,9% previzionat anterior de Comisia Europeană. 

Referendumul din 23 iunie nu va afecta doar Regatul Unit, dar şi restul economiei europene prin câteva canale de transmisie, în special incertitudinile, investiţiile, comerţul şi imigraţia, a avertizat Comisia Europeană.  În zona euro PIB-ul va înregistra o creştere de 1,5-1,6% anul acesta şi va încetini anul viitor la 1,3-1,5% a apreciat Comisia Europeană. În precedentele estimări ale executivului comunitar, publicate în luna mai, creşterea zonei euro era de 1,6% în 2016 şi de 1,8% în 2017. Banca Centrală Europeană a avertizat că Brexitul va reduce creşterea economiei zonei euro cu 0,3%-0,5%, în următorii trei ani. Marea Britanie nu face parte din zona euro dar, fiind una din cele mai mari economii din Uniunea Europeană, este un important partener comercial. Rezultatul referendumului din Marea Britanie a sporit volatilitatea de pe pieţele financiare şi a dus la o depreciere semnificativă a lirei sterline. 

Poziţia Londrei, de centru financiar global, ameninţată - UE, la răscruce

Economia Marii Britanii va avea de suferit din cauza "divorţului" de UE, în special în domeniul comercial. De asemenea, “investiţiile străine vor fi alungate, iar poziţia Londrei de centru global financiar va fi ameninţată”.

Uniunea Europeană va fi afectată de Brexit, consecinţele fiind greu de cuantificat. "Costurile directe vor păli în faţa celor indirecte, care vor rezulta din schimbările din interiorul Uniunii Europene şi mişcările de pe scena politică". Potrivit lui Isabel Schnabel, profesor la Universitatea din Bonn şi membru a Consiliului de Experţi Economici ai Germaniei, “Uniunea Europeană ar putea deveni o entitate mai protecţionistă, mai intervenţionistă şi mai puţin atrăgătoare pentru pieţele financiare”. Astfel, “vor creşte subvenţiile de stat, vor fi introduse măsuri care protejează companiile locale şi vor exista intervenţii directe în mecanismele care stabilesc preţurile. Altfel spus, economia liberă de piaţă va fi pusă sub semnul întrebării”. Situaţia nu va dăuna doar ţărilor “care rămân în Uniunea Europeană”, dar şi Marii Britanii. În încercarea de a menţine legăturile cu restul pieţelor europene, “Marea Britanie va fi nevoită sa impună noi reglementări”
.

Uniunea Europeana se teme că şi alte ţări vor vrea sa iasă din blocul comunitar. La rândul său, Marea Britanie se confruntă cu riscul dezbinării. Sentimentul naţionalist va fi mai puternic în zone precum Scoţia şi Ţara Galilor, iar mişcările politice populiste vor lua amploare. Chiar dacă secesiunile nu se vor produce, “UE îşi va pierde cuvântul important pe care îl are la nivel global, astfel că nu-şi va mai putea apăra interesele la fel de bine ca înainte pe scena internaţională”. Uniunea Europeană pierde forţa diplomatică a Marii Britanii, iar Marea Britanie pierde forţa politică a Uniunii Europene. 


Uniunea Europeană se află la răscruce de drumuri. "Ameninţarea pentru unitatea europeană nu a venit din exterior. A fost urmarea voinţei poporului britanic. Argumentele populiste nu ar trebui să pună în umbră beneficiile imense pe care Uniunea Europeană le-a adus tuturor, inclusiv Marii Britanii" a subliniat Isabel Schnabel. "Nu în ultimul rând, poate cel mai important lucru este că Europa unită a garantat pacea în statele membre în ultimii 70 de ani. Avem tendinţa să uităm cât de importantă e pacea"
. 

Londra vrea mai multă autonomie

Londra ar trebui să dobândească mai multă autonomie pentru a putea face faţă incertitudinii economice generată de votul favorabil ieşirii Marii Britanii din Uniunea Europeană, a afirmat primarul capitalei britanice, Sadiq Khan. "În numele tuturor londonezilor cer mai multă autonomie pentru capitală, chiar acum" a declarat Sadiq Khan. "Londra trebuie să deţină propriul control. Londonezii, care au votat diferit de restul Angliei, au nevoie de mai multă autodeterminare. Trebuie să avem controlul asupra propriului destin". 
Sadiq Khan, care a făcut campanie pentru rămânerea Marii Britanii în Uniunea Europeană, a dat asigurări că nu vrea independenţa Londrei, ci doar autonomie administrativă. "Descentralizarea este cheia de reunire a Marii Britanii"
, a subliniat Sadiq Khan. 

Statutul limbii engleze, erodat

Ieşirea Marii Britanii din Uniunea Europeană va eroda statutul limbii engleze în instituţiile comunitare în favoarea limbilor franceză şi germană. Comisia Europeană a făcut primii paşi în sensul eliminării englezei din comunicarea oficială, Chiar dacă Marea Britanie nu a demarat, formal, procesul de ieşire din UE, Comisia Europeană a luat decizia simbolică de a se concentra pe franceză şi germană în comunicarea cu presa şi în discursuri, afirmă oficiali europeni. Deşi UE are 24 de limbi oficiale, doar engleza, germana şi franceza sunt recunoscute ca limbi de lucru în organismul executiv al Uniunii. „Vom folosi mai mult franceza şi germana”
 a afirmat un oficial european.

Luni 27 iunie, în cadrul întâlnirii zilnice cu presa a Comisiei Europene, purtătorul de cuvânt, Margaritis Schinas, a ţinut discursul de deschidere doar în franceză - spre deosebire de franceză şi engleză, cum proceda anterior. La rândul său, Jean-Claude Juncker a transmis comunicate şi a dat interviuri mai ales presei germane, decizie despre care oficiali europeni afirmă că a fost deliberată. 
Premierul David Cameron şi-a anunţat demisia

Premierul David Cameron şi-a anunţat retragerea din funcţie la scurt timp după aflarea rezultatului referendumului din 23 iunie. Premierul britanic le-a mulţumit celor care au votat, subliniind că trebuie respectată decizia. De asemenea, i-a asigurat pe toţi că “Regatul Unit va rămâne puternic” si că “nu vor fi schimbări imediate”. David Cameron a precizat că urmează negocieri cu Uniunea Europeana, care vor fi purtate de următorul premier. David Cameron a promis electoratului, în ianuarie 2013, că, dacă Partidul Conservator va obţine majoritatea parlamentară în alegerile din 2015, guvernul britanic va renegocia relaţia cu Uniunea Europeană şi va convoca, până în 2017, un referendum privind apartenenţa la Uniunea Europeană.

Marea Britanie va încerca să obţină "cea mai puternică relaţie" la nivel economic cu Uniunea Europeană, a declarat premierul demisionar David Cameron în primul discurs din Camera Comunelor după decizia cetăţenilor privind ieşirea din UE.  David Cameron a subliniat că rezultatul referendumului privind ieşirea Marii Britanii din UE trebuie respectat, reiterând că negocierile cu Bruxelles-ul vor fi făcute de succesorul său. "Nu există nici un dubiu în legătură cu rezultatul referendumului. Sigur că nu voi retrage avertismentele pe care le-am lansat în legătură cu riscurile" a precizat David Cameron în faţa deputaţilor britanici. "Guvernul a stabilit că decizia trebuie respectată şi că procesul de implementare a deciziei în cel mai bun mod posibil trebuie să înceapă" a subliniat. "Marea Britanie va părăsi Uniunea Europeană, dar nu trebuie să întoarcem spatele Europei sau restului lumii. Vom încerca să obţinem cea mai bună relaţie la nivel economic cu Uniunea Europeană. Toată lumea este de acord cu acest lucru"
 a menţionat David Cameron, reiterând că nu va activa Articolul 50 al Tratatului de la Lisabona, pentru ieşirea din blocul comunitar, lăsând această decizie viitorului guvern.


Premierul David Cameron este principalul responsabil pentru ieşirea Marii Britanii din Uniunea Europeană, întrucât a convocat referendumul din raţiuni electorale, a apreciat Maurice Lévy, directorul companiei franceze de publicitate Publicis. "Eu am spus la Forumul Economic Mondial de la Davos, în urmă cu doi ani, că prin convocarea acestui referendum din raţiuni electorale David Cameron va deschide Cutia Pandorei" a afirmat Maurice Lévy. "Fostul primar al Londrei, Boris Johnson, este populist şi încearcă să obţină profit electoral, dar adevăratul responsabil este David Cameron"
 a adăugat.
Reprezentantul Marii Britanii în Comisia Europeană a demisionat 

Jonathan Hill - Baron Hill of Oareford -, reprezentantul Marii Britanii în Comisia Europeană, a anunţat că a decis să demisioneze după ce britanicii au votat majoritar în favoarea ieşirii din Uniunea Europeană. "Întrucât ne îndreptăm spre o nouă etapă, nu cred că este corect să fiu în continuare comisar european ca şi cum nu s-ar fi întâmplat nimic. În conformitate cu ceea ce am discutat cu preşedintele Comisiei Europene acum câteva săptămâni, i-am transmis că mă retrag" a declarat Jonathan Hill, comisarul UE pentru Stabilitate Financiară, Servicii Financiare şi Uniunea Pieţelor de Capital. "La fel ca majoritatea celor din Marea Britanie sunt, evident, foarte dezamăgit de rezultatul referendumului. Am dorit un alt rezultat şi am sperat că Marea Britanie va opta să joace un rol de promovare a unei Europe cu perspective, flexibilă, competitivă şi cu o piaţa comercială liberă. Însă, cetăţenii britanici au luat altă decizie"
 a adăugat  Jonathan Hill. 
Liderul laburist, Jeremy Corbyn, refuză să demisioneze

Liderul Partidului Laburist din Marea Britanie, Jeremy Corbyn, l-a eliberat pe Hilary Benn din funcţia de „ministru de Externe“ în Cabinetul din umbră. Acesta ar fi încercat să convingă membri ai partidului să demisioneze în cazul în care Jeremy Corbyn refuză să se retragă din funcţie. Măsura survine în contextul în care laburiştii sunt profund divizaţi după victoria taberei pro-Brexit. Purtătorul de cuvânt al partidului a declarat că liderul laburiştilor şi-a „pierdut încrederea“
 în Hilary Benn.
 
Jeremy Corbyn s-a pronunţat pentru menţinerea Regatului Unit în Uniunea Europeană. Eşecul taberei proeuropene a provocat confuzie şi în rândurile laburiştilor. Doi deputaţi laburişti şi-au anunţat intenţia de a depune o moţiune împotriva lui Jeremy Corbyn. Demersul lor reflectă indignarea multor parlamentari, care îl acuză pe liderul laburist de neimplicare suficientă în campania pentru menţinerea Marii Britanii în Uniunea Europeană şi de faptul că nu a convins electoratul acestui partid să voteze în acest sens.  

După demiterea lui Hilary Benn, deputata laburistă Roberta Blackman-Woods s-a declarat dezamăgită. „Aceasta este, într-adevăr, o veste tristă, nu înţeleg cum Jeremy poate crede că îşi va îmbunătăţi poziţia“
 în cadrul partidului, a precizat într-o postare pe Twitter. Pe de altă parte, Jeremy Corbyn a afirmat că „nu se teme de preconizata moţiune de neîncredere”. Jeremy Corbyn a afirmat că va rezista apelurilor de a demisiona, invocând „mandatul larg cu care a fost învestit la conducerea partidului”
 anul trecut, când a obţinut victoria pe valul unui sprijin faţă de agenda sa politică.  
Parlamentarii laburişti au adoptat în 28 iunie o moţiune de neîncredere privitoare la liderul formaţiunii, Jeremy Corbyn, acuzându-l că nu s-a implicat suficient în campania pentru rămânerea Regatului Unit în Uniunea Europeană. Moţiunea a fost adoptată cu 172 de voturi pentru şi 40 de voturi împotrivă. Votul nu este, însă, constrângător. Jeremy Corbyn a declarat că nu intenţionează să demisioneze. "Am fost ales în mod democratic lider al partidului nostru pentru un nou fel de politică, de 60% dintre membrii şi susţinătorii Partidului Laburist şi nu-i voi trăda demisionând" a precizat Jeremy Corbyn într-un comunicat, cu menţiunea că "votul (...) membrilor Parlamentului nu are legitimitate constituţională"
. 
Într-o intervenţie în Parlamentul britanic, David Cameron, i-a cerut liderului opoziţiei laburiste, Jeremy Corbyn, să ţină cont de moţiunea de neîncredere votată de parlamentarii laburişti şi să demisioneze. "Pentru numele lui Dumnezeu, pleacă!"
 a spus David Cameron, în timpul "orei premierului" - sesiunea săptămânală de întrebări şi răspunsuri din Parlamentul de la Londra.
The New York Times: „Marea Britanie se va destrăma”

Referendumul care a decis ieşirea Marii Britanii din Uniunea Europeană ar putea fi rezultatul unei crize identitare a locuitorilor Regatului Unit, într-un stat multinaţional, riscând să genereze destrămarea ţării, afirmă The New York Times - cu menţiunea că, probabil, Uniunea Europeană va depăşi ca durată statul britanic. "Atunci când se vorbeşte despre efectele deciziei Marii Britanii de a părăsi Uniunea Europeană, cel mai frecvent sunt evocate implicaţiile pentru „proiectul european”, eforturile postbelice de unificare a Europei din punct de vedere politic şi economic. Însă, la câteva ore după anunţarea rezultatului referendumului, părea că ar putea apărea un alt risc: destrămarea statului multinaţional Marea Britanie".

Regatul Unit al Marii Britanii şi Irlandei de Nord este una dintre puţinele ţări alcătuite din mai multe naţiuni diferite din punct de vedere politic şi juridic dar unite sub conducerea unui guvern comun. "Acest sistem a fost vizat de mult mai puţine comentarii decât proiectul european, dat fiind că este mai mic şi părea stabil. Însă, relativ tănăra Uniune Europeană, chiar afectată de crize, ar putea să depăşească din punctul de vedere al duratei Marea Britanie, care are 300 de ani" menţionează cotidianul american. "Ceea ce face ca Marea Britanie să fie atât de neobişnuită este ideea de a aduce în acelaşi proiect patru naţiuni distincte, care coexistă. (...) În acest fel, Marea Britanie a fost ceea ce Uniunea Europeană a aspirat mereu să devină dar încă nu a reuşit: o uniune politică ce respectă identităţile naţionale prin depăşirea complicaţiilor naţionaliste. Totuşi, problemele de identitate naţională macină Marea Britanie din 1707, când Regatul Angliei a fuzionat cu Regatul Scoţiei pentru a forma Regatul Marii Britanii. Deoarece englezii au dominat politica, economia şi cultura ţării - ei sunt cel mai mare grup, iar capitala Angliei, Londra, a devenit şi capitala ţării - scoţienii au cerut mereu mai multă autonomie" afirmă publicaţia.
Există de mult timp disensiuni între cele patru naţiuni care formează Marea Britanie - Anglia, Ţara Galilor, Scoţia şi Irlanda de Nord -, dar „aşa-numitul "referendum pro-Brexit" le-a divizat într-un mod aproape ireconciliabil”. Nordul Angliei şi Ţara Galilor au votat în favoarea ieşirii din Uniunea Europeană, Scoţia şi Irlanda de Nord au votat să rămână. "Spre surprinderea şi chiar îngrijorarea celor mai mulţi, campania referendumului pe tema apartenenţei la UE s-a axat pe identitatea locuitorilor Angliei"
 a precizat Robert Tombs, istoric la Universitatea Cambridge. Deşi unii analişti apreciază că este vorba de o reacţie de opoziţie faţă de imigraţie şi de scepticism faţă de Uniunea Europeană, Robert Tombs a evocat un alt factor, respectiv sentimentul locuitorilor Angliei de subreprezentare în Marea Britanie. În ultimele decenii, Marea Britanie a reuşit să-şi păstreze unitatea doar prin "descentralizarea" autorităţii politice în celelalte trei naţiuni nonengleze - Ţara Galilor, Scoţia şi Irlanda de Nord - „oferindu-le mai multă autonomie şi instituţii independente”
. Doar Anglia nu are propriul Parlament, celelalte trei componente ale Marii Britanii având legislativele proprii, punctează cotidianul american.
Irlanda de Nord şi Scoţia vor rămânerea în UE şi referendum pentru independenţă 

Vicepremierul nord-irlandez, Martin McGuinness, membru al formaţiunii republicane Sinn Fein, a propus un referendum privind independenţa faţă de Marea Britanie şi unirea cu Irlanda, după decizia britanicilor de ieşire din Uniunea Europeană. De altfel, premierul Scoţiei, Nicola Sturgeon, a sugerat deja posibilitatea unui nou vot pentru independenţă şi posibila disoluţie a Marii Britanii. Martin McGuinness a declarat că, după votul britanicilor privind ieşirea ţării din Uniunea Europeană, este necesar un referendum pentru unirea cu Irlanda. "Sinn Féin va insista pentru organizarea unui referendum privind frontiera Irlandei de Nord cu Irlanda, o măsură stabilită prin Acordul din Vinerea Mare, semnat acum 18 ani. Avem dreptul de a vota pentru oprirea divizării şi pentru a avea un rol în Uniunea Europeană"
 a precizat eurodeputatul britanic Martina Anderson, care reprezintă Irlanda de Nord. 

Există o bază legală prin care rezultatele unui astfel de referendum să fie recunoscute automat. Este vorba despre art. 1.1 din Acordul din aprilie 1998, Good Friday Agreement, în baza căruia guvernele Marii Britanii şi al Irlandei de Nord „se obligă să recunoască legitimitatea oricărei alegeri democratice făcută de către majoritatea populaţiei din Irlanda de Nord în ceea ce priveşte statutul său, indiferent de faptul că preferă să sprijine în continuare Uniunea cu Marea Britanie sau o Irlandă suverană independentă”. Perspectiva este limpede, fiind susţinută şi de prevederile din articolele următoare, 1.2 şi 1.4: „Prin agrementul părţilor, populaţia din Irlanda de Nord poate fi chemată să-şi exercite dreptul de auto-determinare (...) pentru a forma o Irlandă Unită, dacă aceasta este voinţa (...) o asemenea decizie reprezintă o obligaţie absolută pentru fiecare dintre guverne”
.
Lideri republicani din Irlanda de Nord au semnalat că nu vor tolera reintroducerea controalelor la frontiera cu Irlanda ca efect al ieşirii Marii Britanii din UE. Riscul reizbucnirii conflictului nord-irlandez a fost evocat de foştii premieri Tony Blair şi John Major, care au avertizat că eventuala ieşire din Uniunea Europeană va pune în pericol unitatea Marii Britanii, afectând acordul de pace privind Irlanda de Nord şi alimentând mişcarea proindependenţă în Scoţia. "Abandonaţi apartenenţa Marii Britanii la Uniunea Europeană şi să nu fiţi surprinşi că, la final, drept consecinţă, abandonăm unitatea noastră ca ţară. Cel mai de succes model de uniune din istorie riscă să se destrame pentru totdeauna"
 a declarat John Major, premier conservator britanic în perioada 1990-1997. "Dacă vom vota în favoarea ieşirii din UE pe 23 iunie vom pune în pericol viitorul Irlandei de Nord, va fi un parcurs lipsit de raţiune"
 a afirmat, la rândul său, fostul premier laburist Tony Blair.

Scoţia a anunţat că îşi vede viitorul în interiorul Uniunii Europene în pofida votului britanicilor de a părăsi blocul comunitar. Premierul scoţian, Nicola Sturgeon. a sugerat posibilitatea unui nou vot pentru independenţă şi posibila disoluţie a Marii Britanii. În Scoţia, 62% dintre votanţi s-au pronunţat în favoarea  rămânerii în Uniunea Europeană la referendumul din 23 iunie. "Scoţia a prezentat un vot puternic, fără echivoc, de a rămâne în UE şi salut susţinerea statutului nostru european"
 a subliniat Nicola Sturgeon.  
Premierul Nicola Sturgeon a ţinut un discurs în Parlamentul Scoţiei cu privire la rezultatul referendumului din Marea Britanie, în care a afirmat că ieşirea din Uniunea Europeană este împotriva voinţei scoţienilor. Nicola Sturgeon a precizat că urmează să prezinte poziţia Scoţiei în faţa Comisiei Europene, cu menţiunea că intenţia este de a asigura accesul Scoţiei la piaţa unică. „Voi organiza un referendum pentru independenţă în prima jumătate a anului 2017.  Un referendum pentru independenţă dacă voi ajunge la concluzia că acesta este lucrul care este bine să fie făcut. Am spus întotdeauna că poporul scoţian trebuie să fie cel care să decidă în ultimă instanţă ceea ce este corect de făcut. Ne aflăm pe un teritoriu necunoscut şi, când se întâmplă aşa, când ai doar o hârtie albă în loc de hartă, atunci ai prilejul să te gândeşti la lucruri care erau anterior de neînchipuit şi, astfel, să formulezi opţiunile viitoare”
. 
Fostul premier scoţian, Alex Salmond. a precizat în mod explicit că Scoţia ar putea face presiuni pentru un al doilea referendum privind independenţa. Unul dintre motivele-cheie pentru care scoţienii au respins ideea de independenţă în cadrul referendumului desfăşurat anterior este că independenţa ar fi însemnat părăsirea Uniunii Europene.

Europarlamentarul scoţian Alyn Smith a susţinut un discurs emoţionant în PE, care i-a determinat pe cei din plen să se ridice în picioare şi să-l aplaude. "Reprezint Scoţia şi, aşa cum sunt mândru că sunt scoţian, sunt mândru să fiu european. (...) Locuitorii Scoţiei, ca şi cei ai Irlandei de Nord şi au Londrei şi mulţi alţi oameni din Ţara Galiilor şi din Anglia au votat să rămână în familia noastră de naţiuni. Dragi colegi, sunt multe lucruri care trebuie negociate şi avem nevoie de două capete şi o singură inimă, dar, vă rog, ţineţi cont de asta: Scoţia nu v-a dezamăgit, vă rog, vă implor, nu dezamăgiţi Scoţia"
 a afirmat Alyn Smith în aplauzele europarlamentarilor. 

Confruntat cu perspectiva independenţei Cataloniei, şeful guvernului spaniol a anunţat că ţara sa se opune oricăror negocieri separate între Uniunea Europeană şi Scoţia. "Guvernul spaniol se opune oricărei negocieri cu altcineva în afara guvernului Regatului Unit" a declarat premierul spaniol, Mariano Rajoy. Susţinut de preşedintele francez, François Hollande, premierul Spaniei a subliniat că negocierile nu se vor face cu "o parte a Regatului Unit". "În funcţie de ce va fi negociat, va fi posibil să se aibă în vedere situaţii, soluţii ce ar putea viza Scoţia" a nuanţat. "Tratatele europene sunt împotrivă. Dacă Regatul Unit pleacă, Scotia va părăsi instituţiile Uniunii Europene.  Regatul Unit pleacă şi, odată cu el, toţi cei care fac parte din Regatul Unit"
.

Potrivit unei analize a JPMorgan - intitulată "Cum se va petrece Brexit-ul" - Scoţia va ieşi din Marea Britanie înainte ca Regatul Unit să părăsească Uniunea Europeană. Noul stat independent va introduce o altă monedă, pentru prima oară în ultimii 300 de ani - mai exact, după 1707, când Scoţia a devenit parte a Regatului Unit. Anterior, Scoţia a folosit monede precum ducatul sau pistolul. "Este probabil ca procesul de retragere a Marii Britanii din Uniunea Europeană să exercite presiuni pentru organizarea unui nou referendum referitor la independenţa Scoţiei, care va avea loc cu puţin timp înainte de ieşirea Regatului Unit, în 2019"
 se menţionează în analiza JPMorgan. 
Presiuni pentru independenţă în Ţara Galilor

Partidul naţionalist din Ţara Galilor, Plaid Cymru, îşi va intensifica demersurile pentru independenţă ca răspuns la decizia alegătorilor britanici de a părăsi Uniunea Europeană, a anunţat preşedintele formaţiunii, Leanne Wood. Rezultatul consultării populare din 23 iunie privind apartenenţa Marii Britanii la Uniunea Europeană ''a schimbat totul'' pentru partidul Plaid Cymru a precizat Leanne Wood. ''Oricum, cu Scoţia votând pentru a rămâne în Uniuna Europeană, Marea Britanie va înceta să existe în viitorul apropiat. Şi Irlanda Nord va lua în calcul viitorul său” a afirmat Leanne Wood, cu sublinierea că ''Ţara Galilor nu-şi poate permite să devină partea uitată a entităţii “Anglia-şi-Ţara-Galilor”''
. Plaid Cymru va organiza o conferinţă specială pentru a-şi analiza poziţia. 

Declaraţia liderului Plaid Cymru survine în contextul anunţului făcut de autorităţile scoţiene, anume că ar putea fi organizat un nou referendum privind independenţa Scoţiei, pentru a putea rămâne parte a Uniunii Europene. De asemenea, în Irlanda de Nord unii politicieni republicani au cerut unirea cu Republica Irlanda. Sprijinul pentru independenţă este mai redus în Ţara Galilor decât în Scoţia, iar parlamentul regional de la Cardiff este dominat de Partidul Laburist. La referendum, majoritatea galezilor au votat în favoarea ieşirii Marii Britanii din Uniunea Europeană.

Principiul dominoului, la nivel european


Euroscepticii din mai multe state europene vor să ceară organizarea unor referendumuri pentru ieşirea din Uniunea Europeană, după ce Marea Britanie a votat în favoarea părăsirii blocului comunitar. Potrivit The Daily Mail, euroscepticismul este la cote alarmante în Europa, iar alegătorii din Danemarca şi Suedia, care sunt anti-UE, ar putea solicita propriul lor referendum. "După ce Marea Britanie a decis să iasă din UE, mulţi au început să gândească la faptul că aceasta este cea mai bună soluţie"
 a afirmat europarlamentarul danez Jeppe Kofod, referindu-se şi la state precum Cehia, Suedia sau Grecia. 
În Franţa, Frontul Naţional a anunţat că ar putea cere organizarea unui referendum pentru "Frexit" după ce Marea Britanie a votat în favoarea părăsirii blocului comunitar. Caracterizând Uniunea Europeană ca fiind “din ce în ce mai anti-democratică şi brutală", într-un mesaj publicat pe contul de twitter al partidului se apreciază că Marea Britanie va "trăi bine", după ruperea legăturii cu blocul european. "Victorie pentru libertate!" a afirmat Marine Le Pen, adăugând că "acum trebuie să organizăm acelaşi tip de referendum în Franţa şi în alte ţări din Uniunea Europeană"
. Anterior, Marine Le Pen a declarat că, dacă va câştiga alegerile prezidenţiale de anul viitor, va demara imediat negocierile cu Bruxelles privitoare la o serie de probleme de suveranitate, inclusiv moneda unică. Dacă negocierile nu vor avea rezultatul scontat, le va cere alegătorilor să susţină ieşirea din Uniunea Europeană printr-un referendum.

În Olanda, politicienii extremişti susţin că olandezii ar trebui să aibă un cuvânt de spus în privinţa rămânerii în blocul comunitar. Geert Wilders a cerut, ferm, "Nexit", deşi guvernanţii nu se grăbesc să ia în calcul solicitarea sa. 
În Italia, liderul Ligii Nordului, Matteo Salvini, a descris Uniunea Europeană ca fiind "o cuşcă de nebuni care omoară locurile de muncă şi demnitatea cetăţenilor". Matteo Salvini a felicitat Marea Britanie pentru votul faborabil ieşirii din Uniunea Europeană. "Bravo pentru curajul cetăţenilor liberi! Inima, creierul şi mândria au învins minciunile, ameninţările şi şantajul".
. El a propus ca Italia să urmeze exemplul Marii Britanii. 
Votul pro-Brexit a evidenţiat polarizarea societăţii britanice.  Tinerii au votat diferit faţă de cei mai în vârstă. Opţiunile au variat şi în funcţie de nivelul de pregătire sau locul de naştere - în Regatul Unit sau în afara lui. După ce s-au anunţat rezultatele referendumului din 23 iunie, au apărut îngrijorări în sensul că decizia Regatului Unit ar putea declanşa un efect de domino, încurajând mişcările anti-UE de pe continent. Jurnaliştii de la Public Radio Internaţional din SUA au încercat să răspundă la această preocupare folosind o abordare inedită. În baza celor mai recente date ale Uniunii Europene, jurnaliştii au aflat în ce măsură există în alte state europene factorii care au contribuit la un rezultat în favoarea Brexit.  A reieşit că „ţările cele mai vulnerabile în faţa mişcărilor eurosceptice sunt Italia, Germania, Spania, Grecia, Ungaria şi Bulgaria”
. 

1. Populaţie îmbătrânită 
Diviziunea dintre generaţii a fost evidentă la referendumul din Regatul Unit. Regiunile cu alegători mai în vârstă au votat pentru Brexit, în timp ce zonele în care locuiesc mai mulţi tineri au votat în favoarea rămânerii în Uniunea Europeană. Datele arată că persoanele cu vârste cuprinse între 15-49 de ani din Olanda, Italia, Germania, Franţa şi Finlanda reprezintă mai puţin de 45% din populaţia totală. Ţările UE au o proporţie mai mare de persoane între 15-49 de ani în comparaţie cu procentajul populaţiei de peste 50 de ani. Cele mai mici diferenţe au fost identificate în Germania, Italia, Finlanda, Bulgaria şi Portugalia, unde diferenţa dintre generaţia tânără şi cea în vârstă este de sub 5%. 
2. Persoane născute în afara ţării 
Naţionalismul este una dintre principalele forţe ideologice din spatele mişcării eurosceptice. Referendumul britanic a arătat că alegătorii născuţi în afara ţării au votat masiv pentru ca Marea Britanie să rămână în blocul comunitar. Totuşi, deşi în Marea Britanie trăiesc relativ mulţi cetăţeni născuţi peste hotare, respectiv 13%, nivelul nu este suficient pentru a schimba rezultatul final. 
3. Inegalitatea 

Potrivit unei analize post-referendum realizată de The Financial Times, cei mai puternici doi indicatori care au determinat un anumit tip de vot au fost nivelul educaţiei şi ocupaţia. Alegătorii cu diplome universitare şi un loc de muncă mai bun au votat, cu precădere  împotriva ieşirii Marii Britanii din UE. 

O analiză a publicaţiei The Guardian a evidenţiat că venitul anual a fost un alt indicator puternic. Astfel, cu cât salariul era mai mare, cu atât era mai ridicată probabilitatea ca o persoană să voteze pentru rămânerea Marii Britanii în UE. Aceste date indică importanţa unui un alt element - inegalitatea veniturilor. Concentrarea politicienilor pe dezvoltarea oraşelor a adâncit decalajul între bogaţi şi săraci, între locuitorii din zona urbană şi cei din zona rurală. Acest lucru a alimentat mişcările populiste de extremă dreapta în mai multe ţări de pe continent. 

4. Sărăcia 
Sărăcia duce la nemulţumire socială şi politică, ceea ce ar putea duce şi la revoltă împotriva statu-quo-ului, dacă nu i se acordă atenţie. Potrivit datelor europene din 2014, unul din cinci locuitori ai Marii Britanii se confruntă cu riscul sărăciei sau excluziunii sociale. Proporţia s-a schimbat foarte puţin din anul  2005.  

5. Refugiaţii 

Printre principalele argumente ale mişcărilor eurosceptice se numără teama că valul de refugiaţi din Europa va afecta economia ţării şi identitatea naţională. Impactul a fost resimţit puternic în ţările care au primit cei mai mulţi refugiaţi. În perioada 2009-2015, cinci ţări au primit mai mulţi solicitanţi de azil decât Marea Britanie - Germania, Suedia, Franţa, Italia şi Ungaria.  În Germania au fost înregistraţi un milion de solicitanţi de azil, mai mult decât dublul refugiaţilor veniţi în Suedia, care s-a situat pe locul doi în clasament. 
Concluzii 

Luând în calcul principalii cinci factori, cele mai vulnerabile ţări în faţa mişcărilor eurosceptice sunt Italia - cu patru din cinci factori, Germania - trei factori, Spania - doi factori, Grecia - doi factori, Ungaria - doi factori şi Bulgaria - doi factori. Analiza nu a luat în calcul diferitele circumstanţe sociopolitice şi alţi factori specifici fiecărei ţari, care pot juca un rol important. 

Impact asupra securităţii europene

Ieşirea Marii Britanii din Uniunea Europeană ar putea avea „un impact profund asupra climatului de securitate european şi global şi, probabil, va eroda consensul privind sancţiunile împotriva Rusiei şi va complica eforturile la nivel european de combatere a terorismului”
. Potrivit The Wall Street Journal, care citează actuali sau foşti oficiali europeni şi americani, acest eveniment va slăbi capacitatea de reacţie a Europei în faţa ameninţărilor cu care se confruntă.

Pe termen lung, ca urmare a referendumului, forţele armate britanice ar putea să fie slăbite - fie prin destrămarea Regatului Unit, fie prin reducerea cheltuielilor militare din cauza problemelor economice. „Mă tem că una dintre consecinţele Brexitului ar putea fi o Mare Britanie slăbită, mai puţin eficientă din punct de vedere militar” a declarat Nicholas Burns, fost ambasador american. „Marea Britanie este cel mai mare furnizor de securitate în Europa” a afirmat Jens Stoltenberg, secretarul general NATO. „Situaţia este, acum, mai impredictibilă decât înainte”
.
Regimului sancţiunilor Uniunii Europene împotriva Rusiei este un alt subiect care ar putea fi afectat în urma ieşirii Marii Britanii din blocul comunitar. Deşi se prevăzuse ca sancţiunile împotriva Rusiei să fie extinse pe o perioadă de şase luni, unele state, precum Italia, Spania şi Grecia, s-a pronunţat în favoarea modificării acestora. Marea Britanie a fost principalul susţinător al cancelarului german, Angela Merkel, în privinţa unui regim dur al sancţiunilor economice, alături de Polonia şi de statele baltice. Decizia privind Brexitul „va afecta cel mai mult sancţiunile împotriva Rusiei” a declarat Fabrice Pothier, fost oficial NATO şi senior asociat la firma de consultanţă Rasmussen Global. „Politica privind sancţiunile va fi slăbită pentru că vocea Marii Britanii nu va mai fi aşa de importantă cum speram”. 
Michael Fallon, ministrul britanic al Apărării, s-a referit, înainte de referendum, la efectele potenţialei decizii a Marii Britanii de a părăsi Uniunea Europeană. „Acest lucru nu înseamnă că vom juca un rol mai mic. (…) Aceat lucru nu înseamnă că Marea Britanie devine indiferentă la ce se întâmplă în lume”
. 

Ambasadorul Marii Britanii la Organizaţia Naţiunilor Unite, Matthew Rycroft, a afirmat că poziţia ţării sale ca putere mondială nu va fi slăbită de ieşirea din Uniunea Europeană. Oficialul britanic a dat asigurări că Regatul Unit nu va renunţa la dreptul de veto în Consiliul de Securitate al ONU. "Marea Britanie este şi va continua să fie o putere diplomatică. Marea Britanie este şi va continua să fie membru permanent al Consiliului de Securitate. Ne asumăm aceste responsabilităţi cu cea mai mare seriozitate" a declarat Matthew Rycroft. "Fundamentele puterii Marii Britanii în lume se vor consolida - economia noastră, diplomaţia şi forţele noastre armate de clasă internaţională, angajamentul pentru dezvoltarea internaţională, ajutându-i pe cei mai săraci din lume, şi, mai presus de toate, aici, la Naţiunile Unite, locul nostru în Consiliul de Securitate"
. Marea Britanie este unul dintre cei cinci membri permanenţi, cu drept de veto, din Consiliul de Securitate, alcătuit din 15 membri. Ceilalţi membri permanenţi sunt Statele Unite, Franţa, Rusia şi China.
Tabăra pro-Brexit se distanţează de argumentele din campanie

După victoria obţinută la referendum, tabăra pro-Brexit a început să se distanţeze de argumentele folosite în campanie pentru a-i convinge pe britanici să renunţe la Uniunea Europeană, ultimul pe listă fiind legat de problema imigraţiei. La câteva ore după anunţarea rezultatelor referendumului la care britanicii au votat în proporţie de 51,9% pentru ieşirea din Uniunea Europeană, eurodeputatul Nigel Farage s-a distanţat de propunerea formulată în campanie, anume că suma de 350 milioane de lire sterline cu care Marea Britanie contribuie săptămânal la bugetul european ar putea fi direcţionată către sănătate.
La rândul său, eurodeputatul conservator Daniel Hannan a declarat că libera circulaţie a persoanelor ar putea duce la aceeaşi rată de imigraţie şi după ieşirea Marii Britanii din UE. „Sincer vorbind, dacă oamenii cred (…) că va fi zero imigraţie dinspre UE, vor fi dezamăgiţi“ a afirmat Daniel Hannan, contrazicându-şi declaraţiile făcute în acest sens în timpul campaniei pro-Brexit. 
Deputatul conservator Liam Fox, un alt nume important al taberei pro-Brexit, a pus sub semnul întrebării necesitatea activării articolului 50 al Tratatului de la Lisabona care prevede condiţiile ieşirii din UE. „O mulţime de lucruri au fost spuse înainte de acest referendum pe care ar trebui să le revizuim, iar invocarea articolului 50 este unul dintre ele“ a afirmat Liam Fox.

Fostul primar al Londrei, Boris Johnson, care a fost foarte activ în timpul campaniei pentru ieşirea Marii Britanii din UE, a făcut un pas înapoi în problema părăsirii blocului comunitar. „Nu putem să întoarcem spatele Europei, suntem parte a Europei“ a afirmat Boris Johnson, apreciind că „nu este nevoie să ne pripim“
 în privinţa invocării Articolului 50 al Tratatului de la Lisabona. 

 
Liderul UKIP, Nigel Farage, a susţinut că Marea Britanie ar putea face anumite compromisuri pentru a securiza accesul la piaţa unică europeană, printre acestea numărându-se şi o contribuţie la bugetul anual al blocului comunitar. Nigel Farage a fost, însă, intransigent cu privire la politica de imigraţie europeană, care nu poate reprezenta un compromis pentru britanicii ce au votat pentru ieşirea din Uniunea Europeană. ”Poate exista un compromis cu Uniunea Europeană, inclusiv o posibilă contribuţie la bugetul european chiar dacă, personal, nu văd logica din spatele unei asemenea măsuri. Însă, nu va exista nici un compromis dacă Europa cere libertate de mişcare pentru muncitori”
 a precizat Nigel Farage. De asemenea, liderul UKIP a afirmat că una dintre promisiunile-cheie ale campaniei a fost oprirea accesului imigranţilor europeni. Anterior, Nigel Farage a susţinut în faţa europarlamentarilor că Uniunea Europeană trebuie să acorde Marii Britanii acces la piaţa unică europeană „fără nici un cost”, întrucât statele membre ar „beneficia mai mult de comerţul cu britanicii decât viceversa” Liderul eurosceptic a precizat că, pe cale de consecinţă, „accesul britanicilor la piaţa unică este în favoarea europenilor, care nu pot să refuze o asemenea ofertă”
. 

Tabăra favorabilă Brexit nu consideră necesar să fie iniţiată rapid procedura de ieşire a Marii Britanii din Uniunea Europeană. Londra ar trebui să iniţieze negocieri informale privind relaţia cu Uniunea Europeană înainte de a activa Articolul 50 al Tratatului de la Lisabona, a declarat Matthew Elliot, directorul echipei de campanie favorabilă ieşirii Marii Britanii din Uniunea Europeană. "Nu credem că ar trebui să invocăm urgent activarea Articolului 50" a apreciat Matthew Elliott. "Mai bine să se aşeze praful peste vară, timp în care pot avea loc negocieri informale cu celelalte state membre ale Uniunii Europene" a completat. 
Matthew Elliott consideră că negocierile trebuie să includă toate aspectele relaţiei cu Uniunea Europeană, inclusiv contribuţia britanică la buget, accesul pe piaţa comunitară şi transferul serviciilor financiare. "Practic, vor trebui stabilite toate aspectele privind contribuţia noastră la Uniunea Europeană, când se încheie aceasta. Va fi inclus şi accesul pe piaţa unică, statutul anumitor acorduri privind extrădarea şi alte numeroase aspecte"
. 
Structurile UE cu sediul la Londra, disputate de marile oraşe europene

Agenţia Europeană a Medicamentului (EMA) şi Autoritatea Bancară Europeană (EBA) care însumează, împreună, peste 1000 de specialişti din Uniunea Europeană, ar urma să-şi mute sediul de la Londra după decizia  britanicilor de a ieşi din Uniunea Europeană. Cele două structuri sunt dorite de mai multe oraşe nu doar pentru locurile de muncă, dar şi pentru posibilitatea de a acţiona ca nişte centre de dezvoltare pentru sectoarele financiar şi farmaceutic, două dintre cele mai importante industrii pentru Europa. Marile oraşe europene vor să obţină cel puţin una din cele două agenţii europene, în speranţa că atât băncile cât şi producătorii de medicamente vor dori să păstreze un contact strâns cu organismele lor de reglementare.  Vicepremierul spaniol, Soraya Saenz de Santamaria, a anunţat înfiinţarea unui grup de lucru care prezenta oferte pentru găzduirea sediilor EMA şi EBA. Alte oraşe care fac lobby pentru a găzdui sediul EBA sunt Amsterdam, Luxemburg, Dublin şi Viena - în timp ce Stockholm şi Copenhaga sunt în cursă pentru sediul EMA.

Autoritatea Bancară Europeană, care are aproximativ 160 de angajaţi, a anunţat că va trebui să-şi mute sediul. Un oficial UE a declarat că, probabil, sediul EBA se va muta la Paris sau Frankfurt. Pe de altă parte, Agenţia Europeană a Medicamentului, care are aproximativ 890 de angajaţi, a anunţat că aşteaptă  o decizie de la Bruxelles cu privire la locul viitorului său sediu.  

Banca Centrală Europeană va insista ca operaţiunile de clearing în euro să se efectueze în interiorul zonei euro, a declarat un înalt oficial european. "Uniunea cu mai multe monede s-a terminat. De aceea vom vedea cum Autoritatea Bancară Europeană se va muta fie la Paris, fie la Frankfurt". Înfiinţată în anul 2011 ca reacţie la criza financiară globală, Autoritatea Bancară Europeană operează ca un reglementator paneuropean care elaborează şi coordonează legislaţia în domeniul bancar la nivelul blocului comunitar.

Dupa Brexit, Banca Centrală Europeană va putea să-şi impună şi politica în domeniul caselor de clearing, o poziţie pe care Marea Britanie a putut să o conteste până acum, ceea ce va diminua influenţa sectorului financiar londonez. "Banca Centrală Europeană va insista asupra politicii sale privind locaţia operaţiunilor de clearing. Nu mâine, nu în două săptămâni, dar acest lucru se va întâmpla în următorii doi ani"
 a menţionat oficialul european, cu referire la politica potrivit căreia casele de clearing în euro ar trebui să aibă sediile în zona euro. Casele de compensare îndeplinesc funcţia de contraparte centrală şi au ca rol principal garantarea obligaţiilor ambelor părţi, asumate cu ocazia tranzacţiilor cu derivate. În acest fel, casele de compensare asigură securitatea operaţiunilor între vânzători şi cumpărători. Anul trecut, Marea Britanie a contestat cu succes în faţa Tribunalului Uniunii Europene politica Băncii Centrale Europene potrivit căreia casele de compensare trebuie să fie amplasate în zona euro. Această victorie a permis Marii Britanii să evite situaţia în care o mare parte a operaţiunilor de clearing derulate pe platforma Clearnet a Bursei de la Londra să fie transferate în Europa continentală.

Avertismente puternice au apărut şi în zona companiilor. Vodafone, al doilea mare operator de telefonie mobilă din lume, a menţionat că este posibil să-şi mute sediul central în afara Marii Britanii, funcţie de rezultatul negocierilor privind ieşirea ţării din Uniunea Europeana. Compania Vodafone a precizat că este important să-şi menţină accesul la "libera circulaţie a oamenilor, capitalului şi bunurilor din Uniunea Europeană", dar este prea devreme "să ajungă la o concluzie clară privind amplasarea pe termen lung a sediului central” însă “vor fi adoptate deciziile adecvate"
. Operatorul de telefonie mobilă are 13000 de angajaţi in Marea Britanie, o divizie operaţională la Newbury, în Berkshire. Sediul central este la Londra. În Europa, Vodafone are aproximativ 122 milioane de abonaţi la serviciile de telefonie mobilă şi 12 milioane de abonaţi la serviciile de broadband. Vodafone a anunţat că, în anul fiscal precedent, 55% din profitul grupului a fost realizat în Europa, activităţile din Marea Britanie contribuind cu 11% la câştiguri. Vodafone este a şaptea mare companie inclusă în indicele bursier londonez FTSE 100, cu operaţiuni în 26 de ţări şi 108000 de angajaţi în afara Marii Britanii. 

Petiţie pentru refacerea referendumului

Aproape trei milioane de britanici au semnat o petiţie care prin care cer un nou referendum în Marea Britanie. Trebuie precizat că nu există un mecanism în Marea Britanie care să declanşeze, automat, un referendum în urma unui astfel de demers. Petiţia poate să declanşeze doar o nouă dezbatere parlamentară. Unul dintre aspectele importante ale petiţiei este că solicită anularea plebiscitului în cazul în care orice tabără câştigă cu mai puţin de 60%, sau dacă prezenţa la vot este de sub 75%. Petiţia are ca dată finală 25 noiembrie 2016 şi, la câteva ore de la aflarea rezultatelor referendumului, strânsese peste un milion de semnături. Site-ul pe care a fost lansată petiţia a căzut la un moment dat din cauza numărului mare de accesări. Guvernul britanic răspunde la toate petiţiile care obţin peste 10000 de semnături, iar Parlamentul ia în considerare toate petiţiile cu peste 100000 de semnături. Anterior referendumului ale cărui rezultate l-au determinat să-şi anunţe demisia, premierul David Cameron afirmase că „nu poţi să sari din avion şi apoi să te urci înapoi în cabină”
 - cu referire la posibilitatea revenirii asupra rezultatelor consultării populare în cazul victoriei taberei „Leave”. 

Ministrul Sănătăţii din Cabinetul Cameron, Jeremy Hunt, a susţinut că Marea Britanie ar putea să organizeze un al doilea referendum privind statutul său în Uniunea Europeană, dacă negociatorii britanici vor ajunge la un acord privind imigraţia cu Bruxelles-ul, se afirmă într-o scrisoare publicata de The Telegraph. Jeremy Hunt a apreciat că următorul premier britanic ar trebui să aibă ocazia de a negocia cu Bruxelles-ul înainte de activarea articolului 50 al Tratatului de la Lisabona. ”Înainte de a porni ceasul, trebuie să negociem un acord şi să-l prezentăm britanicilor fie în cadrul unui referendum, fie printr-un manifest al conservatorilor în cadrul unor alegeri generale”
 a precizat Jeremy Hunt.  “Însă, nimeni nu doreşte să rămână în istorie drept premierul britanic care a declanşat procedura de ieşire din blocul comunitar” a concluzionat The Telegraph . 

Ministrul britanic de Finanţe din epocă, George Osborne, a afirmat că Marea Britanie trebuie să invoce activarea Articolului 50 al Tratatului de la Lisabona pentru a părăsi Uniunea Europeană doar la momentul oportun, dând asigurări că economia ţării este pregătită să înfrunte turbulenţele provocate de rezultatul referendumului. „Marea Britanie este singura care poate activa Articolul 50. Din punctul meu de vedere, ar trebui să facem acest lucru doar atunci când vom avea o viziune clară asupra noilor aranjamente pe care le dorim cu vecinii noştri europeni” a precizat George Osborne. A adăugat că economia britanică este „pregătită să înfrunte ceea ce rezervă viitorul”
, în contextul îngrijorărilor existente la nivelul pieţelelor financiare cu privire la consecinţele ieşirii Marii Britanii din Uniunea Europeană.  

Partidul Liberal-Democrat britanic va susţine, în viitoarea campanie electorală,  reintegrarea Marii Britanii în Uniunea Europeană. Liderul formaţiunii de centru-stânga, Tim Farron, a declarat că britanicii au votat la referendum pentru a exprima "furia" faţă de politicieni şi instituţii. A subliniat că britanicii au nevoie de o a doua şansă pentru schimbarea deciziei privind apartenenţa Marii Britanii la Uniunea Europeană. Tim Farron a precizat că "sloganurile ieftine" folosite de euroscepticii Nigel Farage, Boris Johnson şi Michael Gove „încep să-şi piardă sensul”, iar „sentimentele publice” se simt "trădate". "La următoarele alegeri, Partidul Liberal-Democrat va lupta cu o promisiune clară şi lipsită de echivoc de restabilire a prosperităţii britanice, cu Marea Britanie membră a Uniunii Europene"
 a subliniat Tim Farron. 
Cei mai mulţi alegători britanici nu au ştiut ce presupune ieşirea din Uniunea Europeană, lucru sugerat de intensificarea căutărilor online pe această temă după referendum. "Imediat după încheierea votului s-au intensificat căutările pe Google privind efectele ieşirii Marii Britanii din Uniunea Europeană" a subliniat Google Trends. 
"Întreaga lume este îngrijorată de efectele referendumului care a decis ieşirea Marii Britanii din UE. Chiar dacă liderii campaniei pro-Brexit celebrează victoria, se pare că britanicii nici măcar nu au ştiut pentru ce au votat"
 a precizat The Washington Post. Potrivit datelor furnizate de compania Google, după referendum nu doar că s-au multiplicat căutările online privind efectele ieşirii din UE, dar cei mai mulţi britanici au căutat "Ce este Uniunea Europeană?", situaţie care demonstrează că nu au ştiut ce votează.  

Unii analişti apreciază că Londra „va ajunge, în general, de unde a plecat”. Marea Britanie, ”la fel ca alte ţări zdruncinate de revolte ale euroscepticilor”, va negocia  „un nou acord, aproape identic cu cel vechi, îl va deghiza într-un limbaj opac şi îl va ratifica” a apreciat Andrew Moravcsik, profesor de ştiinţe politice la Universitatea Princeton. „Opinia publică, în mare parte ignorantă în legătură cu Uniunea Europeană, este întotdeauna de acord” a adăugat. Există precedente în acest sens.. Acorduri şi tratate „reîmpachetate” au salvat proiectul european şi în trecut. După ce alegătorii irlandezi au respins reformele UE în 2008, politicienii de la Dublin au obţinut concesii modeste din partea omologilor europeni. În anul următor au supus din nou documentul la vot, iar rezultatul a fost pozitiv. Demersuri similare au transformat un „nu” irlandez într-un „da” privind Tratatul de la Lisabona în 2009 şi au asigurat un „da” danez în 1993 privind Tratatul de la Maastricht. Pe de altă parte, susţinătorii ideii că un al doilea referendum este posibil realizează că soluţia nu este uşoară în cazul Marii Britanii. „Este cale lungă şi este posibil să nu se întâmple niciodată” a precizat Gavin Barrett, expert în Drept constituţional european la University College Dublin.  Drumul către un al doilea referendum în Marea Britanie privind apartenenţa la UE „este mult mai îngust” pentru că - spre deosebire de cazul Irlandei - conducerea este divizată în privinţa Europei. Directorul adjunct al Catedrei de studii constituţionale de la University College London, Alan Renwick, a afirmat că „o astfel de reîmpachetare” a acordului este posibilă „doar dacă alegerile din 2020 sunt câştigate de un partid cu o platformă în care să figureze un al doilea referendum şi încercarea de a intra din nou”
 în Uniunea Europeană.  
SUMMIT UE. „NU VA EXISTA PIAŢĂ UNICĂ À LA CARTE”

La Bruxelles, în perioada 28-29 iunie, s-a desfăşurat reuniunea şefilor de stat şi de guverne din Uniunea Europeană.  Principala temă pe agenda discuţiilor  Consiliului european a fost rezultatul referendumului din Regatul Unit al Marii Britanii şi Irlandei de Nord referitor la ieşirea ţării din Uniunea Europeană. Cu 51,9% pentru ieşire (17.410.742 voturi) şi 48,1% pentru rămânere (16.141.241 voturi), cetăţenii din Regatul Unit au votat, în 23 iunie, pentru ieşirea din Uniunea Europeană. "Nu am nici o îndoială că, din cauza rezultatului negativ al referendumului din Regatul Unit, va trebui să dedicăm Consiliul european unei discuţii despre consecinţele politice. Intenţia mea este să mă asigur că avem suficient spaţiu pentru a discuta cu premierul Cameron şi, apoi, separat, cu cei 27 de şefi de stat şi de guverne ai statelor membre UE"
 a precizat preşedintele Consiliului european, Donald Tusk, în scrisoarea prin care invita statele membre UE la Consiliul din 28-29 iunie. Alte teme prevăzute a fi luate în discuţie la reuniunea Consiliului european din 28-29 iunie au fost criza imigraţiei, consolidarea pieţei unice în vederea generării creşterii şi creării de locuri de muncă, precum şi consolidarea securităţii UE printr-o mai apropiată colaborare cu NATO.

Într-un raport al Consiliului European pe Afaceri Externe se afirmă că referendumul din Marea Britanie privind ieşirea din UE ar putea genera un "tsunami politic" care ar "paraliza" Uniunea. Mai multe partide din Europa au cerut ca referendumul din Marea Britanie “să fie repetat în ţările lor”, în acest sens “putând fi organizate 34 de referendumuri în următorii ani”
. 

În prima zi a reuniunii de la Bruxelles, premierul David Cameron a prezentat situaţia din Regatul Unit după referendumul 23 iunie 2016. Ulterior, a avut loc “un prim schimb de opinii”
.  În cea de a doua zi a reuniunii, şefii de stat şi de guvern ai celor 27 de state membre UE - fără Regatul Unit, au avut o întâlnire informală, în cadrul căreia au discutat implicaţiile politice şi practice ale rezultatului referendumului din 23 iunie. De asemenea, liderii statelor membre au demarat o dezbatere despre viitorul Uniunii Europene în formula cu 27 de state membre. 

Reuniunea Consiliului european din 28-29 iunie a fost precedată de o reuniune a celor şase ţări fondatoare ale UE - Franţa, Germania, Italia, Belgia, Olanda, Luxemburg, în 25 iunie, la Berlin, în cadrul căreia miniştrii de Externe au discutat despre rezultatul referendumului din Regatul Unit. Cele şase state fondatoare au cerut Regatului Unit să angajeze ''cât mai repede posibil'' procedura de ieşire din blocul comunitar, Franţa subliniind ''urgenţa'' desemnării unui nou premier britanic. În 24 iunie, David Cameron şi-a anunţat demisia. 

O altă întâlnire pe aceeaşi temă a avut loc în 27 iunie, la Berlin, între preşedintele Franţei, François Hollande, premierul german Angela Merkel, premierul italian, Matteo Renzi şi preşedintele Consiliului european, Donald Tusk. Germania, Franta şi Italia şi-au anunţat dorinţa de a da un “nou impuls” proiectului european. În acelaşi timp, au exclus orice negociere cu Londra anterior oficializării cererii în vederea ieşirii din Uniunea Europeană. “Suntem de acord asupra acestui lucru, nu vor exista discuţii oficiale sau neoficiale privind ieşirea Marii Britanii din UE atât timp cât nu va exista o cerere privind ieşirea din UE la nivelul Consiliului European” a avertizat cancelarul german, Angela Merkel, în cadrul unei conferinţe de presă desfăşurată la Berlin alături de preşedintele francez, François Hollande şi de premierul Italian, Matteo Renzi, în ajunul summit-ului european. Pentru a evita ca “forţele centrifuge” să câştige teren în Europa şi ca votul britanic “să le dea idei” altor ţări, “le vom prezenta o propunere colegilor noştri”, şefi de stat sau de guverne din alte ţări membre UE, pentru a “da un nou impuls” proiectului european “în următoarele luni” a afirmat Angela Merkel. Cancelarul german a subliniat că sunt avute în vedere progrese în domenii precum “apărarea, creşterea economică, locurile de muncă şi competitivitatea”
.

Pentru ca procedura de părăsire a Uniunii Europene de către Regatul Unit să poată fi declanşată, în acord cu articolul 50 din Tratatul de la Lisabona, este nevoie ca decizia să fie adoptată de Parlamentul de la Londra.  Potrivit art. 50 din Tratat, orice stat membru UE poate hotărî să se retragă din blocul comunitar. Statul membru care hotărăşte să se retragă notifică intenţia sa Consiliului European, urmând ca Uniunea să negocieze şi să încheie cu acest stat un acord care stabileşte condiţiile de retragere. Acordul este încheiat de Consiliul UE, care hotărăşte cu majoritate calificată, după ce a fost în prealabil aprobat de Parlamentul European. Majoritatea calificată din Consiliu este definită ca fiind egală cu cel puţin 55% din membrii Consiliului european, care reprezintă cel puţin 65% din populaţia acestor state. 

Tratatele încetează să se mai aplice statului în cauză de la data intrării în vigoare a acordului de retragere sau, în absenţa unui astfel de acord, după doi ani de la notificarea de retragere făcută de statul membru care vrea să părăsească Uniunea. Tratatul prevede şi o derogare de la termenul de doi ani, astfel încât Consiliul european, în acord cu statul membru în cauză, poate decide, cu unanimitate, prorogarea termenului.  În cazul în care statul care s-a retras din Uniune depune o nouă cerere de aderare, acesta trebuie să o adreseze Consiliului, care, după consultarea Comisiei şi după aprobarea Parlamentului European - cu majoritatea membrilor - se pronunţă, cu unanimitate. 

Declaraţie comună a liderilor Uniunii Europene
După comunicarea rezultatelor oficiale ale referendumului din Regatul Unit, care a relevant victoria taberei pro-Brexit,  liderii Uniunii Europene au anunţat că regretă alegerea britanicilor de a părăsi UE, dar le respectă decizia. Donald Tusk, preşedintele Consiliului European, Martin Schulz, preşedintele Parlamentului European, Mark Rutte, deţinătorul preşedintiei prin rotaţie a Consiliului UE, şi Jean-Claude Juncker, preşedintele Comisiei Europene, au afirmat că alegerea britanicilor reprezintă o situaţie fără precedent, dar  UE - ale cărei valori fundamentale le vor apăra - va rămâne puternică. "Uniunea celor 27 de state membre va continua. Uniunea este cadrul viitorului nostru politic comun. Ne leagă istoria, geografia şi interesele noastre comune şi pe aceste baze vom dezvolta cooperarea între noi. Împreună vom aborda provocarea comună de a genera dezvoltare, de a spori prosperitatea şi de a consolida siguranţa şi securitatea pentru cetăţenii noştri. Instituţiile europene vor fi pe deplin implicate în acest efort"
 au afirmat, într-o declaraţie comună.

Liderii UE au precizat că, oricât de dureros ar fi procesul, aşteaptă ca guvernul britanic să pună în aplicare decizia alegătorilor, cu menţiunea că orice amânare ar prelungi în mod inutil incertitudinea. Donald Tusk, Martin Schulz, Mark Rutte şi Jean-Claude Juncker au subliniat că sunt pregătiţi să înceapă negocierile cu Marea Britanie referitoare la termenii şi condiţiile retragerii sale din UE. Până la finalizarea negocierilor, Regatul Unit va rămâne membru UE cu drepturi şi obligaţii depline. Cei patru lideri europeni au punctat faptul că acordul  "O nouă înţelegere pentru Regatul Unit în cadrul UE", la care s-a ajuns în luna februarie, va înceta să existe şi nu va exista o renegociere. "În ceea ce priveşte Regatul Unit, sperăm să-l avem ca partener apropiat al Uniunii Europene şi în viitor. Aşteptăm ca Regatul Unit să-şi formuleze propunerile în acest sens. Orice acord care va fi încheiat cu Regatul Unit ca stat terţ va trebui să reflecte interesele ambelor părţi şi să fie echilibrat în privinţa drepturilor şi obligaţiilor"
.

Parlamentul European: “Cameron să angajeze Brexitul” imediat

Preşedintele Parlamentului European, Martin Schulz, i-a cerut, duminică 26 iunie, premierului britanic David Cameron să demareze procedura de ieşire din Uniunea Europeană marţi 28 iunie, odată cu summit-ul UE. Martin Schulz a afirmat că o perioadă de confuzie "ar duce la mai multa insecuritate, punând în pericol locurile de muncă". "Această atitudine de ezitare, pentru a face pur şi simplu jocul tactic al conservatorilor britanici, ne afectează pe toţi" a menţionat. "De aceea, ne bazăm pe guvernul britanic să-şi ţină promisiunile încă de acum, iar summit-ul” din perioada 28-29 iunie “este un moment potrivit"
.

Cele patru mari grupuri ale Parlamentului European au redactat, de asemenea, o rezoluţie, invitându-l pe David Cameron “să angajeze Brexit-ul în 28 iunie”.  Europarlamentarii au precizat că "este imperativ să se evite o incertitudine dăunătoare tuturor şi să se păstreze unitatea Uniunii Europene". "Nici o relaţie nouă, de orice tip ar fi între Regatul Unit şi Uniunea Europeană nu va putea fi ratificată atât timp cât acordul de ieşire nu a fost finalizat"
 se subliniază în rezoluţie.

Premierul Belgiei: „Brexitul este victoria unei forme de populism”

Premierul belgian, Charles Michel, a declarat, înainte de summit-ul UE de la Bruxelles, că nu este dispus să plătească factura pentru decizia britanicilor de a se retrage din Uniunea Europeană..„Brexitul este victoria unei anumite forme de populism” a afirmat. Charles Michel a cerut ca autorităţile britanice să demareze cât mai repede  procedurile de ieşire din blocul comunitar, “pentru a garanta claritatea” în interesul tuturor. 
„Vom discuta aceste subiecte” în prima zi a summit-ului şi „vom asculta argumentele lui David Cameron” a adăugat. „Evident, doresc ca Marea Britanie să se descurce bine din punct de vedere economic  după Brexit, este în interesul nostru să rămână un partener stabil”, dar „nu sunt pregătit să plătesc factura, să fiu într-o luare de ostatici” a subliniat. Premierul belgian a dat asigurări că va depune toate eforturile „pentru a proteja şi apăra interesele economice şi sociale” ale ţării sale. De asemenea, a insistat asupra faptului că este necesar să le fie explicat cetăţenilor că Europa reprezintă “valoare adăugată”
.
„Să salvăm ce mai poate fi salvat”

Lituania se teme că, după Brexit, Uniunea Europeană se va arăta mai puţin fermă faţă de Moscova şi doreşte ca UE şi Marea Britanie să-şi menţină relaţiile, a afirmat, Linas Linkevicius, ministrul lituanian de Externe, în ajunul summit-ului de la Bruxelles. "Ne-ar plăcea să salvăm ce nu a fost distrus încă şi mai poate fi salvat" a precizat şeful diplomatiei de la Vilnius. Chiar dacă, în prezent, trebuie "clarificate" relaţiile dintre Bruxelles şi Londra, Lituania "nu vrea să se grăbească pentru a expulza Marea Britanie". Linas Linkevicius şi-a exprimat temerea că, în cadrul Uniunii Europene, "vocile celor care au luat poziţii mai ferme faţă de Rusia vor slăbi" odată cu plecarea Marii Britanii, considerată "un aliat strategic". Regatul Unit este un susţinător ferm al menţinerii sancţiunilor împotriva Rusiei. 

Ministrul lituanian de Externe a criticat abordarea "mai pragmatică şi flexibilă" în privinţa sancţiunilor - care, potrivit opiniei sale, este "complet contraproductivă" - şi a cerut "sancţiuni suplimentare". Linas Linkevicius a facut cunoscut faptul că a avut consultări cu omologii săi din ţările baltice şi scandinavi care, la rândul lor, s-au pronunţat pentru "un proces civilizat"
 de definire a noilor relaţii dintre Londra şi Bruxelles. 

Şedinţă tensionată a Parlamentului European
În prima parte a zilei care a marcat debutul summnit-ului UE s-a desfăşurat o şedinţă extraordinară a Parlamentului European. Şedinţa a fost extrem de tensionată. 
Liderul UKIP, Nigel Farage, a fost huiduit după ce i-a acuzat pe europarlamentari că nu au lucrat nici o zi în viaţa lor şi a afirmat că, pentru Marea Britanie, chiar şi ieşirea fără nici un acord din Uniunea Europeană este mai bună decât situaţia actuală. Nigel Farage a punctat cu cinism victoria taberei pro-Brexit, punând la index UE, printre altele, pentru situaţia precară a Greciei şi pentru dramaticele situaţii înregistrate în Marea Mediterană, legate de imigraţie. „Când am venit aici, în urmă cu 17 ani, şi am spus că vreau să conduc o campanie  pentru ca Regatul Unit să părăsească UE, cu toţii aţi râs de mine. Acum nu mai râdeţi, nu-I aşa? Şi sunteţi supăraţi. Motivul este foarte clar: Acest proiect politic îşi neagă realitatea - că moneda a eşuat, uitaţi-vă ce se întâmplă la Mediterana. Aţi reuşit foarte bine să- impuneţi Greciei săracia. Doamna Merkel a cerut ca tot mai mulţi oameni să treacă Mediterana. Dumneavoastră, în mod secret, prin minciună, le-aţi impus oamenilor o uniune politică. Şi când oamenii, în 2005, au votat împotrivă, i-aţi ignorat şi aţi introdus Tratatul de la Lisabona prin uşa din dos. Ce s-a întâmplat în 23 iunie a fost un adevărat cutremur, nu doar pentru politica britanică, dar şi pentru cea mondială. Regatul Unit nu va fi ultimul stat care va părăsi UE. Intrebarea este ce facem acum. Nu cred că ar trebui să dureze foarte mult invocarea Articolului 50. Ceea ce aş dori este o atitudine matură, de bun simţ, pentru a negocia un alt fel de relaţie. Ştiu că aproape nimeni dintre dumneavoastră nu aţi avut un loc de muncă onest. Sau, nici nu aţi muncit în afaceri, în comerţ sau nu aţi creat un loc de muncă în viaţa dumneavoastră" a afirmat Nigel Farage. "Am câştigat razboiul, acum trebuie să obţinem pacea. Vrem să fim prieteni buni, vecini buni şi buni parteneri comerciali"
 a declarat Nigel Farage. Farage încheie alocuţiunea. Unii europarlamentari l-au aplaudat - alţii, l-au huiduit. 
Marine Le Pen, preşedinta Frontului Naţional din Franţa, a salutat rezultatul referendumului din Regatul Unit, persiflând contrucţia europeană. "Este un semnal de libertate transmis lumii întregi. Britanicii au ales să închidă uşa” Uniunii Europene “pentru totdeauna. Dumneavoastră faceţi parte din această construcţie şi britanicii vor să închidă uşa acestei structuri europene. Este o victorie fantastică pentru democraţie. (...) Ceea ce s-a întâmplat ar trebui să ne motiveze pe toţi pentru a construi un viitor mai bun"
.
Replicile nu au lipsit. "Am aflat ceea ce ştiam deja. Că naţiunile nu trebuie lăsate în mâinile naţionaliştilor, care sunt anti-europeni şi anti-patrioţi. Ar trebui să tragem învăţăminte din ceea ce s-a întâmplat” în Regatul Unit. “Nu trebuie să lăsăm impresia că Europa este o Europă a austerităţii" a afirmat Jean-Claude Juncker. Preşedintele Comisiei Europene a subliniat că va lupta “pentru o Europă unită”, cu menţiunea că Regatul Unit “trebuie să-şi clarifice poziţia”, “să plece şi să accepte consecinţele”. În context, Jean-Claude Juncker a precizat că a interzis comisarulor europeni “orice fel de negocieri şi de discuţii cu Marea Britanie, înainte ca liderii ţării să decidă ce vor face referitor la Brexit". Preşedintele Comisiei Europene a afirmat că nu ar trebui să existe "negocieri secrete" cu Regatul Unuit pe tema viitoarei sale relaţii în cadrul Uniunii Europene. "Nu este momentul fragmentării în interiorul Uniunii Europene, visul european va continua"
 a subliniat Jean-Claude Juncker.     
Liderul PPE, Manfed Weber, a afirmat că speranţele britanicilor tineri şi pro-UE au fost "distruse". De asemenea, a menţionat că rezultatul referendumului este o "victorie a populiştilor" şi că "noi ziduri" se ridică de către o generaţie care a cunoscut pacea în Europa. "Cea mai mare risipă este ca v-am platit salariul timp de 17 ani" le-a transmis Guy Verhofstadt eurodeputaţilor britanici. Ministrul olandez al Apărării, Jeanine Hennis-Plasschaert, a afirmat că "mingea este în terenul Londrei"
 pentru a începe negocierile oficiale de ieşire din Uniunea Europeană.
La sfârşitul şedinţei, Parlamentul European a adoptat, cu 395 de voturi pentru şi 200 împotrivă, o rezoluţie prin care Londrei i se cere să activeze urgent procedurile pentru ieşirea Regatului Unit din blocul comunitar prin activarea Articolului 50 al Tratatului de la Lisabona. Parlamentul European a subliniat, totodată, că "voinţa exprimată de poporul britanic trebuie să fie pe deplin respectată"
. Proiectul rezoluţiei preciza că procesul ieşirii Marii Britanii ar trebui lansat odată ce premierul David Cameron îi anunţă pe liderii UE despre rezultatul referendumului britanic. De asemenea, au existat voturi pe amendamente aduse de diferite grupuri moţiunii principale, susţinută de patru dintre grupurile politice ale Parlamentului European.
Uniunea Europeană nu poate trece peste referendumul din Marea Britanie „ca şi cum nu s-ar fi întâmplat nimic”, a atras atenţia ministrul german de Finanţe, Wolfgang Schauble, cu sublinierea că nemulţumirea cetăţenilor europeni este cauzată de faptul că nu înţeleg total ce se întâmplă la nivelul Uniunii Europene. „Am spus înaintea referendumului că, indiferent de rezultat, pur şi simplu nu putem continua ca înainte în Europa” a declarat Wolfgang Schauble. „Trebuie să ne concentrăm eforturile pentru ca Europa să se acomodeze cu ideea că din ce în ce mai mulţi oameni - nu doar din Germania, din Marea Britanie, Grecia, Danemarca sau Franţa - nu înţeleg complet ce activităţi avem”
 a subliniat oficialul german. 
Tusk: „Ce s-a întâmplat, s-a întâmplat şi trebuie să mergem mai departe”

Primul summit european după decizia Regatului Unit de a părăsi Uniunea Europeană a demarat la câteva ore după terminarea şedinţei extraordinare a Parlamentului European. Marea Britanie speră să stabilească o relaţie cât mai constructivă cu Uniunea Europeană după ce va părăsi blocul comunitar, a afirmat premierul britanic demisionar, David Cameron. ''Voi preciza faptul că Marea Britanie va părăsi Uniunea Europeană. Dar vreau ca acest proces să fie cât mai constructiv cu putinţă şi sper că rezultatul poate fi cât mai constructiv posibil'' a afirmat David Cameron, la sosirea la Consiliul European de la Bruxelles. ''Evident, deşi vom părăsi Uniunea Europeană, nu trebuie să întoarcem spatele Europei. Aceste ţări sunt vecinii noştri, prietenii noştri, aliaţii noştri, partenerii noştri''
 a adăugat David Cameron. El s-a pronunţat şi pentru cea mai strânsă cooperare cu Uniunea Europeană în domeniile comerţului şi securităţii.
David Cameron a declarat ca nu le poate promite cetăţenilor Uniunii Europene care locuiesc, în prezent, în Marea Britanie că vor putea rămâne în ţară după Brexit. "Evident, toate drepturile sunt garantate, pentru că încă suntem membri ai Uniunii Europene. În viitor, va trebui să ne asigurăm că oamenii care lucrează sau studiază aici vor avea dreptul să rămână, dar acum nu putem spune asta cu certitudine. Face parte din negocierile care vor avea loc"
 a afirmat David Cameron
Uniunea Europeană este gata să înceapă de astăzi procedura de ieşire a Regatului Unit din blocul comunitar ca urmare a votului în favoarea Brexit, a afirmat, în prima zi a summit-ului de la Bruxelles, preşedintele Consiliului European, Donald Tusk. ''Europa este gata să înceapă procedura de ieşire a Regatului Unit din Uniunea Europeană  chiar de astăzi, fără entuziasm, după cum vă puteţi imagina. Acesta nu este scenariul la care visam''
 a declarat Donald Tusk.
Înaltul reprezentant al Uniunii Europene pentru Afaceri Externe şi Politica de Securitate, Federica Mogherini, a afirmat la Bruxelles că politicienii britanici au transmis mesaje contradictorii în privinţa intenţiei lor reale legat de ieşirea Regatului Unit din Uniunea Europeană. ''Problema, astăzi, este de a stabili dacă britanicii vor sau nu vor să intre în negocieri pentru ieşirea'' ţării lor din blocul comunitar, a declarat  Federica Mogherini, înainte de începerea summit-ului. ''Poporul britanic a fost destul de clar pe această tema, dar primim mesaje contradictorii, dacă e să folosesc un eufemism, de la o scenă politica mai degrabă confuză, de la Londra şi de peste tot din Marea Britanie''
 a afirmat şefa diplomaţiei europene. 

Marea Britanie şi UE, invitate să poarte negocierile la Maastricht

Marea Britanie şi Uniunea Europeană au fost invitate de către autorităţile olandeze să poarte negocierile privind Brexitul la Maastricht, în sudul Olandei, după 25 de ani de la semnarea tratatului privind Uniunea Europeană şi moneda unică. ''Cred că Regatul Unit şi Uniunea Europeană ar trebui să poarte negocierile privind Brexit-ul la Maastricht. Invit cele două părţi în acest scop'' a declarat guvernatorul provinciei Limburg, Theo Bovens, potrivit unui comunicat. Guvernatorul Bovens a lansat invitatia cu ocazia prezentării programului '''Europe Calling! Maastricht Treaty 25th Anniversary'” în onoarea Tratatului de la Maastricht, semnat pe 7 februarie 1992. Dialogul privind viitorul Europei este tema principală a acestui eveniment, care începe pe 9 decembrie, urmând a se desfăşura pe durata unui an. ''După 25 de ani de la semnarea Tratatului de la Maastricht putem să reaprindem flacăra Europei unite''
 a afirmat, la rândul său, primarul oraşului Maastricht, Annemarie Penn-te Strake. Tratatul Uniunii Europene semnat la Maastricht este cel de al doilea act fundamental al construcţiei europene, după Tratatul de la Roma din 1957.
În prima zi a summit-ului, liderii europeni au convenit să-i ofere un timp Marii Britanii înainte de a declanşa oficial procedura de ieşire din blocul comunitar, cu menţiunea că nu este aceptabil să se aştepte luni de zile.  David Cameron a declarat că "Regatul Unit va părăsi Uniunea Europeană" îndepărtând, astfel, unele îndoieli cu privire la rezultatul politic al referendumului din 23 iunie care s-a încheiat cu victoria taberei “Leave”. În pofida nerăbdării celorlalţi participanţi la summit, a confirmat că va lăsa succesorului său responsabilitatea politică de a invoca "clauza retragerii" Regatului Unit din Uniunea Europeană. "Nu avem nevoie de mult timp, dar ne trebuie, totuşi, un pic de timp"
 a afirmat David Cameron. 
"Marea Britanie nu va întoarce spatele Europei. Aceste ţări sunt vecinele, prietenele, aliatele, parteneriele noastre şi sper că vom avea în continuare cele mai apropiate relaţii în materie de comerţ, cooperare şi securitate. Acest lucru este bun atât pentru noi cât şi pentru ele" a subliniat David Cameron în faţa liderilor europeni. Pentru ca acest lucru să se întâmple, părtile trebuie să ajungă la un acord asupra unui subiect sensibil: imigraţia. David Cameron a sugerat că britanicii nu vor accepta ca lucrurile să rămână neschimbate în acest domeniu în schimbul accesului la piaţa comună. O reformă a regulilor liberei circulaţii a persoanelor în Europa constituie "cheia" relaţiilor post-Brexit între Regatul Unit şi Uniunea Europeana, a afirmat premierul britanic demisionar, David Cameron, în prima zi a summit-ului desfăşurat la Bruxelles.  David Cameron a menţionat, în timpul cinei cu liderii celorlalte 27 de state membre UE, că Regatul Unit şi Uniunea Europeană trebuie "să aibă relaţii economice cât mai strânse cu putinţă”, cheia fiind studierea unei “reforme a liberei circulaţii a persoanelor". 
Premierul britanic a menţionat, în timpul cinei, care sunt, în opinia sa, motivele pentru care britanicii au votat, la referendumul din 23 iunie, în favoarea ieşirii Regatului Unit din Uniunea Europeană. "Unul dintre factorii hotărâtori în votul" pro-Brexit “este faptul că accesul la piaţa unică europeană implică acceptarea liberei circulaţii a persoanelor”. "Prin urmare, dacă veţi căuta să păstraţi o relaţie economică strânsă, nu puteţi evita această problemă". În altă ordine de idei, David Cameron a afirmat că nu regretă faptul de a fi organizat referendumul privind apartenenţa Marii Britanii la Uniunea Europeană. "Bineînţeles că regret rezultatul. Nu regret, însă, că am organizat referendumul. A fost cel mai bun lucru care trebuia făcut". Referindu-se la momentul summit-ului, premierul britanic a afirmat “aceasta este o seară tristă pentru mine”.
.
Liderii europeni au reacţionat la discursul lui David Cameron, avertizând că Marea Britanie trebuie să suporte consecinţele referendumului cât mai curând. "Marea Britanie nu poate alege doar ce-i convine într-o viitoare cooperare cu Uniunea Europeană" a replicat Angela Merkel. "Permiteţi-mi să fiu foarte clară. Din seara aceasta nu mai văd cum am putea răsturna decizia britanicilor. Nu este momentul pentru speranţe deşarte. Trebuie să acceptăm realitatea. Evident, vom purta discuţii bilaterale, însă acestea vor avea loc în contextul în care oficialii britanici ne vor informa în ce mod plănuiesc să părăsească Uniunea Europeană"
. Cancelarul german a subliniat că nu există motive pentru a amâna ieşirea Marii Britanii din Uniunea Europeană, pentru că rezultatele referendumului nu se pot schimba. 

Preşedintele Comisiei Europene, Jean-Claude Juncker, s-a arătat uimit de faptul că politicienii britanici din tabăra Brexit nu au avut un plan concret în caz de victorie. "Înţeleg faptul că David Cameron are nevoie de un timp de gândire, întrucât a luptat pentru rămânerea Regatului Unit în Uniunea Europeană. Nu înţeleg, însă, de ce liderii politici care au militat pentru Brexit nu sunt în stare să ne spună ce vor". Legat de faptul că Regatul Unit amână invocarea articolului 50 din Tratatul de la Lisabona pentru a declanşa procesul ieşirii din Uniunea Europeană, preşedintele Comisiei Europene, Jean-Claude Juncker, a declarat că “nu avem timp să medităm luni întregi, trebuie sa acţionăm"
. 

Tusk: „Nu va exista piaţă unică à la carte”

În a doua zi a summit-ului, liderii europeni, în absenţa reprezentantului Marii Britanii, au avertizat din nou că pentru menţinerea accesului Regatului Unit la piaţa unică trebuie ca acesta să respecte în continuare regulile de liberă circulaţie. Avertismentul a fost lansat de preşedintele Comisiei Europene, Jean-Claude Juncker. Oficialul European a afirmat că “oricine vrea să aibă acces la piaţa unică” trebuie “să respecte criteriile fără excepţie”.  Afirmaţia a fost întărită de preşedintele Consiliului European, Donald Tusk. „Nu va exista piaţă unică à la carte”
 a afirmat Donald Tusk la finalul Consiliului European. Liderii Uniunii Europene au reafirmat  că nu vor fi purtate negocieri cu Marea Britanie până când nu se va invoca articolul 50 din Tratatul de la Lisabona. 
 
Preşedintele Comisiei Europene, Jean-Claude Juncker, are în intenţie „extinderea zonei euro la toate ţările membre UE”
, ca reacţie la ieşirea Marii Britanii din blocul comunitar. În prezent, din zona euro fac parte 19 ţări europene. Marea Britanie, Bulgaria, Croaţia, Cehia, Danemarca, Ungaria, Polonia, România şi Suedia nu sunt membre ale zonei euro. Pe de altă parte, preşedintele Comisiei Europene a cerut accelerarea procedurilor necesare ieşirii Marii Britanii din blocul comunitar.     

Liderii Uniunii Europene nu vor să se lanseze în modificări ample ale tratatelor UE, a declarat  Angela Merkel - în contextul în care aceştia încearcă, totuşi, “să se aplece asupra viitorului blocului Celor 27 după retragerea Regatului Unit!. Angela Merkel a declarat că “În urma deciziei Marii Britanii de a pleca, învăţămintele trase sunt că soluţiile nu presupun nici mai multă integrare, nici restituirea unor puteri guvernelor naţionale. Ca principiu, nu este vorba despre mai multă sau mai puţină Europă, dar despre realizarea unor rezultate mai bune". Lupta împotriva şomajului în rândul tinerilor, de exemplu, poate implica atât renunţarea la unele directive UE, cât şi consolidarea cooperării europene, a afirmat cancelarul german. Europa se confruntă cu "o situaţie foarte gravă" în contextul în care Marea Britanie vrea să iasă din blocul comunitar, a apreciat şefa guvernului de la Berlin. Însă, "credem că noi, cei 27, putem face faţă acestei situaţii"
 a subliniat. 
Un punct important pe agenda discuţiilor din a doua zi a summit-ului a privit modalităţile prin care se poate întări unitatea blocului comunitar în urma referendumului din Marea Britanie. Cu viitorul relaţiei Marii Britanii cu UE încă incert, liderii celor 27 de state europene s-au concentrat pe discuţia privind modul în care va arăta blocul comunitar fără Regatul Unit. 

Există divergenţesemnificative în privinţa viitoarei forme a Uniunii Europene. Statele fondatoare ale Uniunii Europene, din vestul Europei, par să încline spre adâncirea integrării. Membrii mai noi ai Uniunii Europene - state central sau est-europene - ar dori ca guvernele naţionale să aibă mai multă putere de decizie. “După votul din Marea Britanie, în alte ţări europene se fac simţite voci care cer organizarea de referendumuri pentru ieşirea din UE, în condiţiile în care mulţi cetăţeni percep proiectul european ca fiind birocratizat şi nedemocratic”
. 
Statele UE sunt puternic divizate şi în problema imigraţiei. Unele ţări sunt împotriva cotelor obligatorii de imigranţi impuse de UE - exemplul cel mai reprezentativ, în acest sens, fiind Ungaria. Pe de altă parte, statele nord-europene au înăsprit controalele la frontiere ca răspuns la migraţia a peste un milion de persoane în 2015.  

Liderii politici din cele 27 de state membre rămase în Uniunea Europeană după votul pro-Brexit în cadrul referendumului desfăşurat în 23 iunie intenţionează să se întâlnească din nou pe 16 septembrie pentru a discuta despre implicaţiile ieşirii Regatui Unit din blocul comunitar. Preşedintele Consiliului European, Donald Tusk, a precizat că reuniunea din septembrie se va desfăşura la Bratislava, capitala Slovaciei, care preia la 1 iulie preşedinţia semestrială prin rotaţie a Uniunii Europene.  ''Au avut loc discuţii calme şi serioase, deoarece este un moment serios în istoria noastră comună''
 a afirmat  Donald Tusk în legătură cu summitul european desfăşurat în perioada 28-29 iunie la Bruxelles.

Nicola Sturgeon cere sprijinul Bruxelles-ului pentru menţinerea Scoţiei în UE

Premierul scoţian, Nicola Sturgeon, a sosit la Bruxelles în a doua zi a summit-ului pentru a prezenta disponibilitatea Scoţiei de a rămâne în Uniunea Europeană. Şefa guvernului de la Edinburgh. a declarat la Bruxelles că Scoţia intenţionează să rămână în Uniunea Europeană, în pofida votului pro-Brexit la referendumul din 23 iunie, desfăşurat în Regatul Unit. 
După o întâlnire cu Martin Schulz, preşedintele Parlamentului European, Nicola Sturgeon a declarat că “Scoţia este hotărâtă să rămână în Uniunea Europeană”. La rândul său, Armin Machmer, purtătorul de cuvânt al lui Martin Schulz, a menţionat că “a fost o întâlnire pentru a ne informa, pentru a asculta şi pentru a lua aminte”
, adăugând ca Nicola Sturgeon şi-a prezentat poziţia şi a descris atmosfera din Scoţia dupa referendumul din 23 iunie. 
Preşedintele Consiliului European, Donald Tusk, nu s-a întâlnit cu premierul scoţian, apreciind că “nu ar fi potrivit”. Liderii europeni au anunţat că nu vor negocia separat cu Scoţia, care a votat masiv pentru rămânerea Regatului Unit în blocul comunitar. Autorităţile scoţiene au în vedere organizarea unui al doilea referendum privind independenţa faţă de Marea Britanie, pentru a putea să-şi păstreze poziţia în Uniunea Europeană

Premierul scoţian, Nicola Sturgeon, s-a declarat “încurajată” de vizita pe care a făcut-o la Bruxelles, însă a subliniat, pe de altă parte, că, pentru Scoţia nu va exista “o cale uşoară” în perioada post-Brexit.  "Sunt încurajată de voinţa de fi ascultaţi pe care am găsit-o astăzi" a declarat Nicola Sturgeon. Însă, a precizat ea, acest lucru nu se va traduce printr-o “cale uşoară” pentru Scoţia - care, spre deosebire de Regatul Unit, a votat majoritar pentru rămânerea în Uniunea Europeană. "Ceea ce voi încerca să fac, odată ce negocierile dintre Regatul Unit şi UE vor fi demarat, este ca toate opţiunile să fie luate în considerare şi ca Scoţia să fie respectată"
 a precizat Nicola Sturgeon la Scotland House, sediul Reprezentanţei Scoţiei la Uniunea Europeană.

Anterior, şefa Executivului scoţian s-a declarat ''hotărâtă'' să apere locul Scoţiei în blocul comunitar, anunţând că va merge în acest scop la Bruxelles. ''Sunt hotărâtă, absolut hotărâtă să apăr relaţia şi locul Scoţiei în Uniunea Europeană'' a declarat Nicola Sturgeon, şefa Partidului Naţional Scoţian, într-un discurs rostit în faţa Parlamentului din Edinburgh. ''Dacă ieşim din Uniunea Europeană, acest lucru ar fi împotriva voinţei noastre şi inacceptabil din punct de vedere democratic'' a subliniat Nicola Sturgeon, cu precizarea că scoţienii au votat majoritar la referendumul din 23 iunie pentru a rămâne în Uniunea Europeană. ''Voi face o primă vizită la Bruxelles pentru a prezenta poziţia şi interesele Scoţiei în faţa reprezentanţilor principalelor grupuri parlamentare ale Parlamentului European şi a preşedintelui PE''
, Martin Schulz.

În Scoţia, 62% dintre votanţi s-au pronunţat pentru rămânerea Regatului Unit în blocul comunitar, iar guvernul de la Edinburgh s-a angajat să întreprindă toate demersurile pentru menţinerea Scoţiei în Uniunea Europeană, inclusiv prin organizarea “foarte probabilă” - potrivit premierului de la Edinburgh - a unui nou referendum privind independenţa Scoţiei. Parlamentul de la Edinburgh a adoptat o moţiune specială menită să ofere sprijin guvernului atât în discutiile cu Londra cât şi cu Uniunea Europeană cu privire la opţiunile de protejare a relaţiei Scoţiei cu blocul comunitar şi cu piaţa unică europeană.  

SUMMIT AL ORGANIZAŢIEI PENTRU COOPERARE DE LA SHANGHAI

O reuniune istorică

Summit-ul Organizaţiei pentru Cooperare de la Shanghai (OCS), care a demarat în 23 iunie în capitala Uzbekistanului, ar putea fi unul istoric şi de cotitură. La Taşkent a fost finalizat definitiv procesul de primire a noilor membri cu drepturi depline ai SCO - India şi Pakistanul - şi a fost dat startul formalităţilor pentru primirea Iranului în această organizaţie. Aceasta înseamnă că Organizaţia pentru Cooperare de la Shanghai înglobează ţările care cuprind 2/3 din populaţia Asiei şi o treime din populaţia planetei. 

Pe un alt plan, în OCS se află prima trei dintre marile economii mondiale, respective China - a doua,, India - a patra şi Rusia - a şasea. Ţările Organizaţiei pentru Cooperare de la Shanghai concentrează peste jumătate din rezervele mondiale în aur. 
După primirea Iranului, OCS va controla aproximativ 70% din teritoriul Asiei şi 40% din teritoriul Europei. Totodată, va controla căile de tranzit din Asia - în afara celpr maritime, prin canalul Suez. Altfel spus, în cadrul summit.-ului Organizaţiei pentru Cooperare de la Shanghai  a fost făcut anunţul privind unificarea unei importante părţi a Asiei într-o structură politică şi economică flexibilă şi rezistentă, care controlează pieţe extinse şi căi de tranzit esenţiale şi căreia îi poate fi asociată o forţă militară considerabilă. Garanţiile de securitate sunt asigurate printr-un sistem de uniuni bilaterale şi multilaterale, care, la rigoare, poate fi consolidate prin noi acorduri.

Vizita preşedintelui Rusiei în China, anunţată imediat după summit, precum şi declaraţiile de intenţii ale preşedintelui Tadjikistanului de a efectua o vizită în Uzbekistan, denotă un proces de consolidare a Organizaţiei pentru Cooperare de la Shanghai din perspectiva dezvoltării potenţialului relaţiilor bilaterale dintre membrii OCS. O bază extinsă de proiecte bilaterale şi multilaterale este mai eficientă şi consolidează mai bine organizaţiile internaţionale decât planificarea birocratică. În acest sens, Nursultan Nazarbaev, preşedintele Kazakhstanului, a subliniat că, „Sarcina noastră constă în aceea ca SCO să nu devină o organizaţie amorfă, pe hârtie, birocratică, aşa cum este în prezent ASEAN sau cooperarea statelor din Asia de Sud”, În esenţă, este vorba despre elaborarea unui mecanism complex de coordonare a acţiunilor membrilor SCO la micronivel şi la macronivel, de cooperare a mecanismelor bilaterale şi multilaterale. Astfel, impulsionînd structura politică a asociaţiei şi dezvoltarea relaţiilor economice interne, ţările SCO creează o alternativă la sistemul politic şi economic orientat spre Occident.   

Declaraţia de la Taşkent, în moment aniversar 

Summit-ul Organizaţiei pentru Cooperare de la Shanghai (OSC) s-a desfăşurat în perioada 23-24 iunie la Taşkent, capital Uzbekistanului. Pe agenda discuţiilor au figurat teme privind dezvoltarea Organizaţiei, intrarea Indiei şi Pakistanului în rândurile acesteia şi probleme ale securităţii regionale. 

La încheierea summit-ului, şefii statelor membre ale Organizaţiei pentru Cooperare de la Shanghai au adoptat Declaraţia de la Taşkent - într-un moment în care OCS aniversează 15 ani de existenţă. “Documentul a reflectat poziţia comună coordonată a statelor membre ale Organizaţiei pentru Colaborare de la Shanghai privind dezvoltarea în continuare a OSC şi poziţia comună faţă de problemele internaţionale importante”
. 

Totodată, la încheierea lucrărilor summit-ului de la Taşkent a fost adoptat planul de acţiuni al Organizaţiei în perioada 2016-2020 şi Strategia de dezvoltare a OCS până în anul 2025. În marja summit-ului a fost semnat programul privind dezvoltarea colaborării dintre statele-membre ale OCS în domeniul turismului. 

Din Organizaţiei pentru Colaborare de la Shanghai fac parte, ca state membre, China, Rusia, Kazahstan, Kirghistan, Tadjighistan, Uzbekistabn, India şi Pakistan.  Statele cu statut de observator sunt Afganistan, Iran, Mongolia şi Belarus. O a treia categorie o reprezintă statele partenere de discuţii - Turcia, Sri Lanka, Cambogia, Azerbadjian, Armenia şi Nepal.  Următorul summit OSC va avea loc în 2017, în Kazahstan.

Organizaţia pentru Cooperare de la Shanghai, pol de putere în expansiune 

Formată în 26 aprilie 1996 la iniţiativa Chinei, Rusiei şi a altor trei ţări din fostul bloc sovietic, sub denumirea de “Shanghai Five”, organizaţia multi-statală îşi propunea iniţial soluţionarea disputelor de frontieră între statele-membre. După alăturarea Uzbekistanului în 2001, grupul şi-a schimbat numele în Organizaţia pentru Cooperare de la Shanghai. În anii ce au urmat, OCS şi-a stabilit, printre altele, măsuri comune de contracarare a “terorismului, separatismului şi extremismului”, la iniţiativa Beijing-ului, care vedea o ameninţare în populaţia uigură din vestul provinciei Xinjiang. Începând cu 2004, ţările membre ale OCS au dezvoltat o structură regională de combatere a terorismului, cu sediul în capitala uzbecă Taşkent, însărcinată cu promovarea unei cooperări strânse în domeniul securităţii şi al schimbului de informaţii, dar şi cu îmbunătăţirea procedurilor de extrădare a suspecţilor de terorism.

Combinarea celor două proiecte economice regionale majore - Uniunea Economică Eurasiatică, bloc din care fac parte Rusia, Armenia, Belarus, Kazahstan şi Kîrghizstan, pe de o parte, şi Centura Economică a Drumului Mătăsii, o reţea de drumuri, căi ferate şi conducte de gaz care străbate Asia Centrală - ar putea transforma Organizaţia pentru Cooperare de la Shanghai în organismul economic cel mai puternic pe axa Shanghai- Sankt Petersburg. “Noua agendă a liderilor OCS prevede susţinerea ambiţiilor economice ale Chinei de a controla Asia Centrală, dar şi pe cele ale Moscovei care îşi continuă procesul de combatere a influenţei Occidentului”
. 

Potrivit Foreign Policy, “Moscova vrea să-şi păstreze influenţa ca garant al securităţii în regiune prin intermediul bazelor militare amplasate în Asia Centrală, al tranzacţiilor de armament şi, nu în ultimul rând, al Organizaţiei Tratatului pentru Securitate Colectivă (OTSC), alianţă militară interguvernamentală înfiinţată în 1992 în contrapondere la NATO”. Pe de altă parte, Organizaţia pentru Cooperare de la Shanghai este văzută de la Beijing ca o modalitate de a-şi propulsa în regiune propriile proiecte economice, printre care se numără şi îndrăzneţul Nou Drum al Mătăsii.

Alăturarea Indiei şi Pakistanului la OCS, o mişcare strategică

Alăturarea la Organizaţia pentru Cooperare de la Shanghai a Indiei şi Pakistanului, ţări adversare cu însemnat potenţial nuclear este o mişcare strategică pe scena politică internaţională - care, pe de altă parte, are potenţialul de a detensiona relaţiile dintre New Delhi şi Islamabad şi, în plan mai larg, a întregii Asiei de sud, regiune volatilă, măcinată de rivalităţi militare. Analiştii au apreciat că intrarea Indiei şi Pakistanului în “clubul” OCS a fost puternic stimulată de prezenţa Rusiei şi Kazahstanului, importanţi jucători pe piaţa energetică. India, care nu are acces la Asia Centrală, vede în apartenenţa sa la OCS o modalitate de a dobândi un control mai puternic asupra resurselor de gaze din regiune.

Odată cu alăturarea Iranului la OCS, noul pol de putere va reprezenta jumătate din populaţia globului şi va controla aproximativ o cincime din resursele petroliere  mondiale. Prin comparaţie, statele membre BRICS - Brazilia, Rusia, India, China şi Africa de Sud - reprezintă 40% din populaţia lumii şi o cincime din producţia economică global. “Alăturarea la OCS a unor ţări ai căror locuitori reprezintă jumătate din populaţia planetei  înseamnă consolidarea, în Asia şi estul Europei, a unei noi puteri de opoziţie faţă de statele occidentale”
. 
Liderul de la Ankara, Recep Tayyip Erdoğan şi-a exprimat, în trecut, dorinţa ca Turcia să se alăture Organizaţiei pentru Cooperare de la Shanghai.  “Dacă ne integrăm în OCS putem uita de UE. Organizaţia pentru Cooperare de la Shanghai este mai bună, mai puternică. Dacă suntem acceptaţi, (,,,) vom intra în această organizaţie” declara preşedintele turc în 2013, în timpul unei vizite în Rusia. În pofida afirmaţiilor lui Recep Tayyip Erdogan, Turcia nu a primit invitaţia de a se alătura OCS. “Printre motive s-ar număra statutul de membru NATO al acestei ţări, dar şi insecuritatea apărută la graniţa dintre Turcia şi Siria”
. Statutul actual al Turciei, legat de Organizaţiea pentru Cooperare de la Shanghai este de “Stat partener de discuţiiTurciei i-a fost acordat acest statut în anul 2012. 

Întâlnire Xi Jinping - Vladimir Putin 

La Taşkent a avut loc o întâlnire între preşedintele Chinei, Xi Jinping şi preşedintele Rusiei, Vladimir Putin. “Cu acest prilej, preşedintele Xi a arătat că în acest an se împlinesc 15 ani de la semnarea Tratatului chino-rus de bună vecinătate, prietenie şi cooperare şi 20 de ani de la stabilirea relaţiilor de parteneriat strategic dintre China şi Rusia. În acest an important, preşedintele rus Vladimir Putin face o vizită de stat în China, care are semnificaţii deosebite. China doreşte să depună eforturi comune cu partea rusă, pentru promovarea încrederii politice şi strategice reciproce, pentru consolidarea sprijinului reciproc, pentru integrarea proiectului Centurii Economice a Drumului Mătăsii în cadrul construcţiei Uniunii Economice Eurasiatice şi pentru coordonarea în treburile importante regionale şi internaţionale”. 

Vladimir Putin “a apreciat importanţa înţelegerii şi a sprijinului reciproc dintre Rusia şi China”
.  Preşedintele Rusiei a subliniat importanţa Organizaţiei de Cooperare de la Shanghai în protejarea păcii şi stabilităţii regionale, a promovării cooperării economice în regiune.  

În 25 iunie 2016, Vladimir Putin a efectuat o vizită oficială în China la invitaţia omologului său chinez Xi Jinping, a anunţat, printr-un comunicat,  biroul de presă al Kremlinului. “Cei doi lideri au discutat despre paşii ce trebuie făcuţi în vederea dezvoltării suplimentare a parteneriatului ruso-chinez şi a cooperării în sferele comerţului, economiei, investiţiilor, ştiinţei şi tehnicii şi în sfera umanitară”
.

Agenda discuţiilor a inclus, de asemenea, probleme internaţionale-cheie, cooperarea în organizaţiile multilaterale şi regionale - în special Organizaţia Naţiunilor Unite, BRICS, şi G20 - şi implementarea acordurilor încheiate în timpul summit-ului Organizaţiei pentru Cooperare de la Shanghai, desfăşurat la Taşkent.
În cadrul celei de-a patra vizite întreprinse de Vladimir Putin în China de la preluarea mandatului de preşedinte de către Xi Jinping, în anul 2013, “cele două ţări au semnat peste 30 acorduri de colaborare în domeniile industrie şi comerţ, afaceri externe, infrastructură, tehnologie şi inovaţiei, agricultură, finanţe, energie, mass-media, Internet şi sport. Acestea se adaugă înţelegerilor stabilite în ultimii doi ani care au marcat recorduri istorice în cadrul schimburilor economice mondiale”
. În 2014, după zece ani de negocieri, China şi Rusia au semnat un acord de furnizare de gaze naturale pentru o perioadă de 30 de ani, în valoare de 400 miliarde dolari. Potrivit acordului, Rusia va furniza Chinei 38 de miliarde metri cubi de gaze anual prin intermediul gazoductului “Puterea Siberia” cu o lungime de 3000 de kilometri, care traversează Siberia ajungând în regiunile de nord-est chineze. Construcţia gazoductului a început în 2014 pe teritoriul Rusiei şi în 2015 în China. De asemenea, China este implicată  în proiectele ruseşti de exploatare a gazelor naturale lichefiate, în cadrul staţiilor de exploatare aflate dincolo de Cercul Arctic, unde potenţialul rezervelor de gaze de peste 900 de miliarde metri cubi ar putea asigura anual 16,5 milioane tone de gaze naturale lichefiate, începând din 2019. Pe de altă parte, cooperarea energetică include şi furnizare de petrol rusesc în beneficiul Chinei. În anul 2015, Rusia a devenit al doilea furnizor de petrol al Chinei, cu un volum de 42,43 milioane tone metrice. Astfel, China este cel mai important consumator de petrol rusesc, poziţie deţinută până în anul 2014 de Germania. 
"Rusia şi China menţin puncte de vedere care sunt foarte apropiate sau apoape identice între ele pe scena internaţională" a afirmat Vladimir Putin. La rândul său, Xi Jinping şi-a exprimat speranţa că Rusia şi China vor rămâne "prietene pe viaţă": "Preşedintele Putin şi cu mine am convenit că atunci când suntem puşi în faţa unor circumstanţe internaţionale care sunt din ce în ce mai complexe şi schimbătoare, trebuie să continuăm (…) să menţinem spiritul parteneriatului şi cooperării strategice sino-ruse". De asemenea, Xi Jinping a cerut o colaborare mai strânsă între agenţiile de ştiri din cele două țări pentru ca să poată "creşte impreună influenţa"
 pe care o are media asupra opiniei publice mondiale.
Într-o declaraţie comună, cei doi lideri au exprimat îngrijorarea cu privire la amplificarea “factorilor negativi” care afectează stabilitatea strategică globală. În document se menţionează că anumite ţări şi alianţe politico-militare caută avantaje decisive în domeniul tehnologiilor militare, astfel încât să servească propriilor interese în afacerile internaaţonale, prin utilizarea sau ameninţarea cu utilizarea forţei. “O astfel de politică a dus la creşterea controlului puterii militare care a afectat sistemul global de stabilitate strategic”. În document se exprimă îngrijorarea cu privire la desfăşurarea unilaterală a sistemelor antirachetă în întreaga lume, situaţie declarată “neconstructivă” şi de natură a afecta “echilibrul, stabilitatea şi securitatea la nivel regional şi global”. Pe de altă parte, în cadrul discuţiilor purtate Xi Jinping şi Vladimir Putin s-au declarat în favoarea aprofundării parteneriatului strategic şi sprijinului reciproc, în vederea creşteri încrederii politice şi strategice. Xi Jinping a declarat că “Rusia şi China trebuie să susţină o mai strânsă coordonare în problemele majore, pentru a asigura în comun securitatea regională şi internaţională”. La rândul său, Vladimir Putin a afirmat că, în calitate de partener strategic, “Rusia este gata să extindă sprijinul, înţelegerea ai susţinerea reciprocr pe temele şi preocupările majore”
.
În ajunul întâlnirii cu liderul chinez Xi Jinping la Beijing, Vladimir Putin a declarat că Rusia şi China se considera reciproc „aliaţi apropiaţi”. Pentru dezvoltarea relaţiilor simo-ruse “sunt create, acum, condiţii favorabile” a apreciat analistul Jean-Pierre Ratchet. “Este şi apropierea celor două ţări împotriva Occidentului, şi poziţia neutra a Beijingului cu privire la problema ucraineană”  - ca   răspuns. Rusia ofera sprijin explicit în probleme legate de Marea Chinei de Sud - “şi cooperarea militară între părţi este reciprocă”
. China a fost mult timp un client important al complexului militar-industrial rusesc, iar acum Rusia a început să achiziţioneze din China componente electronice pentru rachete sale,  intenţionând să-şi echipeze navele de război cu motoare diesel din China, pe care nu le mai poate importa din Germania.

Vladimir Putin - prima reacţie după după Brexit

Preşedintele rus, Vladimir Putin, a avut, la Taşkent, prima reacţie după referendumul prin care britanicii au hotărât să părăsească Uniunea Europeană. „Se pare că poporul britanic nu este mulţumit de modul în care sunt rezolvate problemele în sfera securităţii. Aceste probleme au devenit mai acute în ultima perioadă, odată cu procesele de imigraţie” a afirmat Vladimir Putin despre Brexit, la Summitul Organizaţiei pentru Cooperare de la Shanghai.

Liderul de la Kremlin a comentat acuzaţiile potrivit cărora Rusia “s-a amestecat” rezultatul referendumului, cu sublinierea că nu au bază reală.  „Cred că acest lucru nu este altceva decât o încercare eronată de a influenţa opinia publică. După cum vedem” referendumul “nu a avut nici măcar rezultatul dorit (…) Nu ne-am amestecat în nici un fel şi nu intenţionăm să ne amestecăm” a menţionat Vl adimir Putin. „Pentru Marea Britanie, Europa şi Rusia, acest referendum va avea cu siguranţă consecinţe. Vor fi şi positive, şi negative”
 a adăugat.  

Acţiuni Rosneft, vândute companiilor chineze şi indiene

 
Rusia ar putea vinde 19,5% din acţiunile gigantului petrolier Rosneft unor companii din India şi China.. Moscova “ar dori să încheie contracte cu ambele ţări”. Valoarea contractului este estimată la 700 miliarde de ruble - echivalentul a 11 miliarde de dolari - ceea ce ar reprezenta o privatizare record pentru statul rus. Tranzacţţile ar putea ajuta la “echilibrarea  celor 19,75% de acţiuni ale Rosneft cumpărate de compania londoneză BP Plc în 2013”
. Moscova a sugerat că ar prefera o tranzacţie comună cu China şi India, care potenţează creşterea cererii mondiale pentru energie Atât China cât şi India şi-au exprimat anterior interesul în achiziţionarea de acţiuni Rosneft care le-ar asigura un cap de pod în cel mai mare exportator de energie din lume. Însă nici una dintre cele două ţări nu a confirmat că ar avea în vedere un acord comun. Aducerea Indiei şi Chinei - imele dintre cele mai mari economii emergente din lume - în capitalul Rosneft ar ajuta Rusia să-şi întărească influenţa geopolitică într-o perioadă în care  conflictele din Ucraina şi Siria au adus relaţiile Moscovei cu Statele Unite şi cu Uniunea Europeană la nivelul minim după Războiul Rece. 
Dmitri Peskov, purtătorul de cuvânt al Kremlinului, a declarat că Moscova “nu are o preferinţă între investitorii indieni sau chinezi”, adăugând că “sunt luate în considerare toate opţiunile”
. Chiar şi prin vânzarea a 19,5% din acţiunile Rosneft, Rusia îşi va păstra controlul asupra celei mai mari companii petroliere ruseşti listată la bursă. Compania de stat Rosneftgaz controlează în prezent 69,5% din acţiunile Rosneft iar compania britanică BP controlează 19,75%.

Planurile de a vinde 19,5% din acţiunile Rosneft au fost exprimate pentru prima dată în 2014. La sfârşitul anului trecut, ministrul rus de Finanţe, Anton Siluanov, a declarat că “vânzarea va avea loc în 2016”
. Nu a numit un potenţial cumpărător, dar a menţionat că investitorii chinezi se numără printre concurenţi. 
 .  
TERORISMUL - FENOMEN ÎN EXPANSIUNE

În contextul expansiunii fenomenului terorist, miniştrii de Finanţe ai G20 avertizează că atentatele încep să devină o ameninţare pentru creşterea economică mondială. Alte avertismente evidenţiază faptul că terorismul, ca fenomen global, necesită o mobilizare mondială. Fostul premier francez, François Fillon, a apreciat că umanitatea este confruntată cu o "formă de război mondial" legată de totalitarismul islamic. "Am intrat într-o formă de război mondial care se întinde din Asia de Sud-Est până în Africa occidentală trecând prin tot Orientul Apropiat." Statul islamic, menţionează François Fillon, "este o mişcare totalitară, ca şi nazismul, recurge la aceleaşi resorturi, doreşte să impună întregii lumi un mod de viaţă şi de a gândi"
. Unii analişti se referă la aparţia unui “război molecular”, în sensul că “inamicul se află printre noi şi poate transforma obiectele cotidiene în arme”
, de unde imposibilitatea ca astfel de atacuri să fie prevenite.
Statul Islamic, singura grupare teroristă care a creat un stat cu frontiere, devine o versiune mai mare şi mai sofisticată a Al Qaeda, chiar dacă pierde teritorii în Irak şi Siria. Oficiali din structurile pentru combaterea terorismului au atenţionat că Statul Islamic a recrutat militanţi, pe care i-a format şi trimis în Occident în urmă cu câţiva ani. Aceştia au format reţele - care, acum, sunt mature şi clandestine. Respectivele reţele răspund prin contra-atacuri la nivel global, în momentul în care grupul suferă eşecuri în teritoriile controlate de Statul Islamic. , 

 
Andrew M. Liepman, fost director adjunct al Centrului Naţional Antiterorism - în prezent, senior analist pe probleme politice la RAND Corporation - a apreciat că “noua strategie a Statului Islamic dă libertate de mişcare celulelor teroriste infiltrate în Occident”
. Unele dintre acestea sunt  coordonate direct, altele reprezentând iniţiative ale teroriştilor locali. Combaterea acestei evoluţii complexe a fenomenului ameninţărilor teroriste, care includ atacuri inspirate de Statul Islamic şi atacuri coordonate de gruparea jihadistă, crează probleme grave. 

Descurajarea, prevenirea şi gestionarea acestor ameninţări în expansiune, împotriva unor ţinte civile, este o prioritate a serviciilor de informaţii şi securitate Occidentale. Directorul CIA, John O. Brennan, referindu-se la progresul lent în lupta împotriva Statului Islamic în afara Siriei şi Irakului, şi-a exprimat temerea că “politica aliaţilor nu s-a adaptat inamicului”. "Avem în continuare căi de a merge înainte şi putem să spunem că am făcut unele progrese semnificative împotriva lor"
 a afirmat directorul CIA într-o audiere în cadrul Consiliului pentru Relaţii Externe.

Statul islamic “are celule teroriste clandestine infiltrate în Marea Britanie, Germania şi Italia, similare grupurilor care au comis atacurile de la Paris şi Bruxelles” a declarat James R. Clapper Jr., Directorul Comunităţii Naţionale de Informaţii din Statele Unite.  Concluzia cea mai neliniştitoare a aparţinut secretarul de stat american, John Kerry - care, referindu-se la teroriştii Statului Islamic a afirmat că aceştia “au un plan pe 30 sau 35 de ani, în timp ce noi nu avem nici măcar un plan pe cinci ani"
.  

Alţi oficiali ai serviciilor secrete au afirmat că Statul islamic operează prin celule similare în Turcia. În luna aprilie, Statele Unite ale Americii şi-au avertizat cetăţenii aflaţi in Turcia în legătură cu ameninţări teroriste „credibile” în zonele turistice de pe teritoriul turc. „Guvernul american primeşte, în continuare. indicii credibile potrivit cărora grupari teroriste încearcă să profite pentru a ataca destinaţii turistice populare în Turcia” a precizat Ambasada SUA de la Ankara într-un comunicat transmis către cetăţeni americani. “Turiştii străini din Turcia au fost vizaţi, în mod explicit, de organizaţii teroriste” a adăugat ambasada în cadrul a ceea ce a descris a fi „un mesaj urgent”
. Până în luna aprilie, Turcia fusese ţinta a patru atentate sinucigaşe cu bombă. Două atentate au fost atribuite grupării jihadiste Statul Islamic, iar responsabilitatea celorlalte două a fost revendicata de militanţii kurzi.

Istanbul: atentat asupra unui autobuz al poliţiei

La începutul lunii iunie, 11 persoane au fost ucise - dintre care şapte poliţişti şi patru civili - şi 36 au fost rănite într-un atentat cu o maşină-capcană comis la Istanbul. Bilanţul a fost anunţat de guvernatorul Vasip Sahin. Au fost arestaţi patru suspecţi. Bomba a fost detonată de la distanţă, în momentul trecerii unui autobuz de intervenţie al poliţiei. Din vehicul au rămas nişte fiare contorsionate. Suflul exploziei a fost atât de puternic, încât a spart geamurile magazinelor învecinate. Mai multe vehicule şi faţade de clădiri au fost avariate. Specialiştii au apreciat că “modul de operare şi faptul că nu au fost vizaţi turiştii corespund mai acţiunilor care poartă amprenta rebelilor kurzi”
. Atentatul s-a produs într-un moment când lumea musulmană intra în Ramadan. 

Atentatul a fost comis în apropierea zonei istorice a oraşului, lângă Marele Bazar, Moscheea Suleymanye şi Universitatea Istanbul - unde cursurile au fost întrerupte şi examenele suspendate. Întregul perimetru a fost încercuit de forţele de ordine. Imamii de la toate moscheile din vecinătate au cerut populaţiei să evacueze zona. Apoi, echipele de interventie au găsit o maşină suspectă şi au detonat-o controlat. Preşedintele Recep Tayyip Erdogan a acuzat rebelii kurzi din Partidul Muncitorilor din Kurdistan de a fi răspunzători pentru atentatul terorist comis la Istanbul.  „În acest caz pare să fie mai degrabă modul de operare al militanţilor kurzi, al PKK.  În general, militanţii kurzi au ţintit de-a lungul timpului obiective militare, secţii de poliţie, forţele de securitate - în timp ce teroriştii Statului Islamic au avut ca ţinte populaţie civilă, zone foarte populate, zone comerciale, zone turistice”
. 

În sud-estul Turciei kurzii sunt majoritari iar Partidul Muncitorilor din Kurdistan. Obiectivul general al kurzilor din regiune, care sunt răspîndiţi în mai multe state - în Turcia, dar şi în Irak, Siria sau Iran - este de a crea un stat independent. Kurzii consideră că au fost nedreptăţiţi după primul Război Mondial, când s-a prăbuşit Imperiul Otoman, occidentalii încălcându-şi promisiunea de a le permite să se regăsească într-un singur stat. În contextul războiului din Siria şi al fragmentării statului irakian, kurzii au convingerea că istoria le oferă o nouă şansă. Nu întîmplător, de exemplu, kurzii din Irak s-au lansat în lupta împotriva Statului Islamic, în speranţa că un Kurdistan independent va fi recunoscut de comunitatea internaţională. 

Pe de altă parte, kurzii sunt divizaţi nu doar geografic, “dar şi ideolgic”. Dacă “prin absurd, mâine toate statele din lume, inclusiv Turcia, ar accepta existenţa unui stat kurd independent, nu este total exclus spectrul izbucnirii unui conflict armat între principalele formaţiuni kurde pentru controlul puterii”
. Potrivit Le Monde, chiar şi acum “kurzii din Irak luptă împotriva Statului Islamic, dar nu au interesul să o facă într-un ritm foarte alert, tocmai pentru a-i ţine în şah pe occidentali cu speranţa obţinerii cât mai multor promisiuni şi ajutoare”
.


 Atentatul de la Istanbul, comis împotriva unui autobuz care transporta poliţişti, a fost condamnat cu fermitate de comunitatea internaţională confruntată permanent cu spectrul terorismului. La Paris, unde exista temerea comiterii unor atentate în perioada Campionatului european de fotbal, preşedintele François Hollande a declarat că "acest act de violenţă intolerabil trebuie, mai mult ca niciodată, să motiveze decizia noastră comună de a combate terorismul sub toate formele sale"
.

Atentat sângeros pe aeroportului Atatürk 

Turcia a fost din nou victima atentatelor teroriste, al sfârşitul lunii iunie. Trei bărbaţi au comis un atentat sinucigaş în unul dintre cele mai importante aeroporturi din Turcia, plin de turişti. În seara de 28 iunie, pe aeroportul internaţional Ataturk din Istanbul - cel mai mare aeroport din Turcia - au explodat mai multe bombe, într-un atac similar cu cel de pe aeroportul din Bruxelles. Aeroportul Atatürk este unul dintre cele mai aglomerate din lume, fiind cunoscut drept unul foarte sigur.  Teroriştii au detonat dispozitivele explozive înainte de a trece prin controlul de securitate cu raze X. La scurt timp, s-au auzit focuri de armă dinspre parcare, în urma intervenţiei forţelor de ordine care au încercat, fără succes, să-l oprească pe al treilea atacator înainte ca acesta să se detoneze în parcare.  Agenţia de presă Dogan, citând surse din poliţie, a precizat că “indiciile arată o implicare a grupării teroriste Statul Islamic”
. Oficialii turci au anuţat că bilanţul atentatului din incinta Aeroportului internaţional din Istanbul este de 45 de morţi şi 239 de rănite. Potrivit acestora, “zece victime sunt cetăţeni străini - cinci saudiţi, doi irakieni, un ucrainean, un iranian, un uzbec, un tunisian, un iordanian şi un chinez, iar trei au dublă cetăţenie”
. 

Preşedintele Turciei, Recep Tayyip Erdogan a precizat într-un comunicat de presă remis de administraţia prezidentială de la Ankara că speră ca atacul terorist asupra aeroportului Ataturk să fie un punct de pornire în lupta comună a ţărilor occidentale împotriva terorismului. „Sper cu tărie că atacul asupra aeroportului Atatürk va reprezenta un punct de cotitură în lupta pe care o avem de dus în comun, în frunte cu ţările occidentale, în întreaga lume, împotriva organizaţiilor teroriste”
. Pe de altă parte, preşedintele Recep Tayyip Erdogan a subliniat că atentatul, care s-a petrecut “în luna sfântă a Ramadanului”, arată că terorismul loveşte fără să ţină cont de religii şi de valori. „Dacă toate statele, dacă umanitatea eşuează în a-şi uni forţele într-o luptă împotriva organizaţiilor teroriste, atunci toate posibilităţile la care ne gândim şi de care ne este frică se vor adeveri una după alta”
. Autorităţile turce au decretat zi de doliu naţional în 29 iunie, după atentatul de la aeroportul internaţional Atatürk din Istanbul. Steagurile au fost coborâte în bernă la toate instituţiile oficiale din ţară şi la toate reprezentanţele Turciei din străinătate.
Şefi de stat si de guverne din Uniunea Europeană, care participai, la Bruxelles, la un summit pe tema Brexit, au condamnat atentatul de pe aeroportul Ataturk din Istanbul. "Un atac josnic. Suntem alături de oamenii din Turcia" a afirmat premierul belgian Charles Michel.  "Ne gândim la victimele atacurilor de pe aeroportul din Istanbul. Condamnăm aceste acte atroce de violenţă"
 a precizat preşedinta lituaniană, Dalia Grybauskaite.
Preşedintele american, Barack Obama, i-a oferit omologului său turc, Recep Tayyip Erdogan, ajutorul Statelor Unite în urma atentatului comis pe aeroportul Atatürk din Istanbul. Casa Albă va oferi „orice sprijin le poate fi de ajutor turcilor în conducerea anchetei şi luarea de măsuri pentru a întări suplimentar situaţia de securitate în ţară”
 la declarat purtătorul de cuvânt al Casei Albe, Josh Earnest
“Oroarea, panica şi barbaria şi-a dat mâna în contextul acestui episode” pe care un martor ocular l-a numit şi "suprarealist". Jihadiştii vor “o publicitate planetară”, să fie, eventual, “filmaţi şi văzuţi de cât mai multă lume” Faptul că aeroportul de la Istanbul poartă numele lui Atatürk, cel care a creat statul laic turc, a contat în strategia teroriştilor, mari "amatori de simboluri"
.

Le Monde a semnalat faptul că Turcia a fost, în ultimii ani, “o zonă de tranzit pentru jihadiştii din lumea întreagă în drum spre Siria”. Canalul de televiziune franco-german Arte a difuzat un reportaj despre oraşele turce de la graniţa cu Siria unde sunt sute de mii de refugiaţi sirieni, “cu mulţi islamişti radicali printre ei”. În unele cartiere, “islamiştii radicali par să exercite un control tot mai ferm asupra populaţiei, în absenţa oricărei reacţii a autorităţilor turce, armată sau poliţie”. Noul atentat comis la Istanbul, în partea europeană a Turciei, a amplificat sentimentul că haosul din Siria începe să aibă efecte pe teritoriul turc, în pofida politicii ofensive împotriva terorismului adoptată de Ankara. 

Măsuri de securitate sporite pe aeroporturile internaţionale

Atentatul de pe aeroportul Atatürk, din Istanbul a alertat serviciile de securitate din întreaga lume. Ţările direct vizate de terorişti, precum Statele Unite şi Belgia, şi-au înăsprit  controalele temându-se de noi acte teroriste după un plan bine pus la punct.  
Siguranţa pe aeroporturile internaţionale a devenit o prioritate, în special după atentatele de anul trecut, din Franţa şi Turcia, şi după cel de la Bruxelles, din martie anul acesta. „Mai întâi, la intrare vor fi patru, apoi opt rânduri pentru controlul pasagerilor, cu ajutorul unor porţi de detectoare de metale şi cu scannere pentru bagaje, toate cu raze X. Vor putea fi verificaţi 800 de pasageri pe oră. Aceste proceduri au fost evaluate şi adaptate în baza rezultatelor simulării cu ajutorul a 800 de voluntari”
 a precizat Arnaud Feist, directorul general al Brussells Airport Company,.În funcţie de nivelul de alertă, sunt scoşi în teren şi militarii. 
Măsuri speciale de securitate au fost adoptate şi peste Ocean. „Statul Islamic este activ în multe zone. Vreau ca oamenii să ştie că oficialii pentru securitatea aviatică lucrează pentru ei, evaluează constant ameninţări şi posibile pericole, şi fac ajustări tot timpul”
 a menţionat secretarul Departamentului de Securitate Internă al Statelor Unite, Jeh Johnson. După atentatul din Bruxelles, în Statele Unite, au fost trimise trupe suplimentare de securitate pe aeroporturi. Măsuri similare au fost luate şi în Marea Britanie, Franţa, Germania şi Spania.
Memento: atentate comise în Turcia în ultimul an
Turcia s-a confruntat în ultimul an cu un val de atentate, soldate cu sute de morţi, revendicate de Statul Islamic sau de mişcări afiliate PKK.
22 iulie 2015 - Un atentator sinucigaş şi-a detonat centura cu explozibil în oraşul Suruc din provincia Sanliurfa situată în sud-estul ţării. Atentatul s-a soldat cu 32 de morţi şi 100 de răniţi. 

10 octombrie 2015 - În timpul unui miting al opoziţiei turce desfăşurat în proximitatea gării centrale din Ankara a fost comis un dublu atentat sinucigaş. Atentatul s-a soldat cu 103 morţi.

12 ianuarie 2016 - În zona istorică Sultanahmet din Istanbul a fost comis un atentat soldat cu 10 morţi şi 15 răniţi. Autorităţile turce au anunţat că atacul a fost comis de un sirian de origine saudită care fusese în Siria. Ulterior, acesta se înregistrase ca refugiat în Istanbul. 

17 februarie 2016 – La Ankara a fost comis un atentat terorist cu maşină-capcană, soldat cu 28 de morţi şi 61 de răniţi. Deflagraţia s-a produs în apropierea sediului Statului Major al armatei turce, în proximitatea pieţei centrale Kizilay.

3 martie 2016 - În cartierul Bayrampaşa din Istanbul a fost comis un atentat soldat cu 29 de morţi. Atacul a vizat un autobuz al poliţiei, autoarele fiind două femei care au fost împuşcate de forţele de intervenţie speciale turce. Atentatul a fost revendicat de Gruparea radicală de stânga Frontul Partidului Revoluţionar de Eliberare a Poporului. 

13 martie 2016 - La Ankara a fost comis un atentat cu o maşină-capcană propulsată într-un autobuz municipal. Atacul, soldat cu 37 de morţi şi peste 125 de rănişi, s-a produs într-un cartier intens frecventat, Kizilay, unde se află numeroase magazine şi un important nod de transport în comun.


19 martie 2016 - Un atentat sinucigaş a fost comis în centrul Istanbulului, provocând moartea a patru persoane - între care trei israelieni şi un iranian - şi rănirea altor 36. Atacul a fost comis pe artera pietonală şi comercială Istiklal, din apropierea Pieţei Taksim, frecventată zilnic de zeci de mii de persoane. 

7 iunie 2016 - Unsprezece persoane - şapte poliţişti şi patru civili - au fost ucise şi 36 rănite înntr-un atentat cu bombă comis în cartierul istoric şi foarte populat Vezneciler din Istanbul. Atentatul, comis în cursul dimineţii cu un vehicul-capcană, a vizat un autobuz al poliţiei. Atentatul a fost revendicat de Şoimii Libertăţii Kurdistanului (TAK), o grupare radicală apropiată de PKK. 


28 iunie 2016 - În aeroportul internaţional Atatürk din Istanbul a fost comis un triplu atentat soldat cu 41 de morţi şi 239 de răniţi  Atacul a fost revendicat de gruparea jihadistă Statul Islamic. 
Atentatele, concentrate majoritar în Orientul Mijlociu, Africa şi Asia
De la începutul anului 2015, atacurile teroriste din Orientul Mijlociu, Africa şi Asia s-au soldat cu aproape de 50 de ori mai mulţi morţi în comparaţie cu bilanţul victimelor atentatelor din Europa sau Statele Unite. Bilanţul morţilor în atacurilor teroriste din Occident este sub cel al numărului victimelor însumate în atentatele zilnice din alte părţi ale lumii.  Potrivit statisticilor înregistrate începând cu ianuarie 2015, în Europa şi în Statele Unite ale Americii au fost ucişi 658 de oameni în 46 de atentate. În Orientul Mijlociu au fost întregistrate 20103 de persoane ucise în 1490 de atentate. În regiunile africane sub-sahariene au murit 3445 de persoane în 187 de atacuri, în timp ce în Asia au avut loc 302 atentate soldate cu 3279 de morţi

Principalele grupări teroriste

.

Boko Haram - având ca nume oficial "Grupul Poporului Sunnei pentru Predică şi Război Sfânt" - este o grupare islamistă din nordul Nigeriei, cu caracter terorist, binecunoscută pentru cruzimea membrilor săi. Numele organizaţiei evocă lupta împotriva influenţei culturii occidentale. Astfel, cuvântul "Boko" în limba hausa  -  care se traduce prin "fals”" sau "mincinos" - vizează alfabetul latin şi învăţământului modern, neislamic, iar "haram" înseamnă "păcat" sau "sacrilegiu". Boko Haram militează pentru introducerea Şaria în întreaga ţară şi interzicerea culturii occidentale. A apărut ca o disidenţă în gruparea extremistă Ansaru, apropiată de filialele Al Qaida din Magreb. Poartă strânse legături cu gruparea Taliban - de altfel, localnicii îi numesc talibani pe membrii Boko Haram. Menţine acelaşi tip de relaţii cu gruparea Ash-Shabab din Somalia. Cel mai mare masacru comis de această grupare este carnagiul de la Baga din 2015, când s-au înregistrat peste 2000 de victime.  

Statul Islamic - În Siria şi Irak, populaţia locală se confruntă zilnic cu brutalitatea luptei sângeroase a grupării Statul Islamic. Atentatele sinucigaşe cu bombă şi asaltul armat sunt fapte cotidiene. Gruparea teroristă şi-a intensificat atacurile în ultimele luni, după ce au pierdut teritorii în nordul şi vestul Irakului.
Gruparea Taliban - Taliban este termenul utilizat pentru o persoană care aparţine unei mişcări musulmane sunnite şi fundamentaliste, răspândite în Pakistan şi mai ales în Afghanistan. Termenul este folosit şi pentru a denumi o mişcare politico-religioase. În Afghanistan, talibanii, cu o strategie din ce în ce mai fragmentată, îşi sporesc atacurile. În 30 iunie, doi atacatori sinucigaşi s-au detonat lângă un convoi ce pătrundea în Kabul şi au ucis 30 de cadeţi de poliţie. A fost unul dintre numeroasele atacuri îndreptate împotriva escortelor de forţe de securitate. Cu o săptămână înaintea atentatului de la Kabul, în urma unui atac sinucigaş au murit 14 gărzi de securitate din India şi Nepal. Atentatul a fost revendicat atât de gruparea Taliban, cât şi de Statul Islamic.
Atentate notabile

2 aprilie 2015. Garissa, Kenya - Militanţii Al-Shabab au năvălit în căminele de studenţi ale unei universităţi din estul Kenyei, omorând 147 de tineri. A fost cel mai sângeros atentat desfăşurat în Kenya în ultimii douăzeci de ani.

25 iunie 2015. Kobane, Siria -  Teroriştii activişti au intrat în acest oraş sirian unde locuiau kurzi, omorând zeci de persoane la doar cinci luni după ce extremiştii au fost înlăturaţi din zonă cu sprijinul forţelor aeriene americane.

26 iunie 2015. Sousse, Tunisia -  Un atacant terorist a omorât 39 de oameni - în majoritate, turişti britanici - pe o plajă din nordul oraşului Sousse. Statul Islamic a revendicat atacul, cel mai sângeros din istoria Tunisiei.

17 iulie 2015. Diyala, Irak - Un terorist ce opera după metoda atacului sinucigaş a intrat cu un camion în care se aflau bombe într-o piaţă din Irak, în provincia estică Diyala. Piaţa era plină de familii care-şi făceau cumpărături pentru a celebra sărbătoarea islamică Eid al-Fitr. Cel puţin 130 de persoane au fost ucise în atacul considerat, în momentul respective, cel mai sângeros atac cu bombă din ţară.

6 august 2015. Abha, Arabia Saudită - Statul Islamic a revendicat un atac sinucigaş comis la o moschee în sudul oraşului Abha. Atentatul s-a soldat cu 15 morţi. Mulţi dintre cei decedaţi erau membri ai forţelor locale SWAT şi se rugau.

10 octombrie 2015. Ankara, Turcia - Două atacuri cu bombe, în timpul unui raliu pentru pace în Ankara, au dus la moartea a 100 de persoane, în mare parte activişti de stânga kurzi sau turci. Turcia a învinuit Statul Islamic pentru atac, deşi organizaţia nu a asumat atentatul.

12 noiembrie 2015. Beirut, Liban - Doi atacatori s-au aruncat în aer într-o zonă aglomerată dintr-o suburbie din sudul Beirutului. Au fost ucise 43 de persoane. A fost cel mai sângeros atac din Liban de la sfârşitul războiului civil de 15 ani din ţară, care s-a încheiat în 1990.

20 noiembrie 2015. Bamako, Mali - Un atentat care a vizat un hotel de lux s-a soldat cu 20 de morţi. Atentatul a fost revendicat de o grupare afiliată Al-Qaida.

27 martie 2016. Lahore, Pakistan - Un atentator sinucigas şi-a detonat centura explozivă ucigând 70 de persoane, printre care mulţi copii. Atentatul  a fost comis de Paşti, într-un parc de distracţii din Lahore.

11 mai 2016. Bagdad - Aproape 100 de persoane au fost ucise în trei atentate cu bombe comise în capitala Irakului. Toate atacurile au fost revendicate de Statul Islamic. Cel mai sângeros a lovit o piaţă în cartierul Shiite fiind urmat, la câteva ore, de atacuri în puncte de control.

6 iunie 2015, Istanbul, Turcia - În urma unui atentat cu bombă au murit 11 peroane, între care şapte poliţişti. Atacul a vizat un autobuz al Poliţiei. A fost revendicat de gruparea radicală Şoimii Libertăţii Kurdistanului, apropiată de PKK.

28 iunie 2016. Istanbul, Turcia - Trei atacatori au detonat bombele pe care le purtau asupra lor. Atentatul a fost comis pe aeroportul Atatürk din Istanbul, în numele islamismului. Au murit 45 de persoane.

VARIA

REFERENDUM PENTRU INDEPENDENŢĂ CERUT DE SECESIONIŞTII TEXANI

Mişcarea Naţionalistă din Texas a cerut guvernatorului statului american să organizeze un referendum similar celui din Marea Britanie pentru ieşirea din Statele Unite. Mişcarea a devenit populară sub numele de „Texit” - referinţă la referendumul britanic - fiind promovată de gruparea texană, care vizează un referendum de secesiune în 2018. „Este important pentru Texas să privească Brexit-ul ca o inspiraţie şi un exemplu că texanii pot prelua controlul asupra propriului destin”
 a declarat Daniel Miller, preşedintele Mişcării Naţionaliste din Texas. Gruparea se bazează pe o petiţie online pentru un referendum asemănător care a strâns 260000 de semnături, reprezentând mai puţin de 1% din populaţia de 27 de milioane de locuitori a statului. Liderii mişcării argumentează că PIB-ul de 1,6 trilioane dolari al statului american i-ar garanta o poziţie între primele 10 economii ale lumii. „Credem că texanii sunt sătui să fie guvernaţi de birocraţi din Washington pe care nu i-au ales şi care forţează politici pe care nu le doresc” se precizează pe site-ul organizaţiei. Daniel Miller a comentat referendumul din Marea Britanie, considerând că relaţia dintre britanici şi Europa este un „mariaj de convenienţă între doi parteneri nepotriviţi, care a devenit dificil şi gata pentru divorţ din cauza unor diferenţe ireconciliabile, cu prea multă suveranitate cedată unei birocraţii centrale ineficiente”
. Liderul mişcării apreciază că, simbolic, Texasul poate lua locul Marii Britanii iar SUA cel al UE, într-un scenariu în care Bruxelles-ul este reprezentat de Washington.

Organizarea unui astfel de referendum este aproape imposibilă conform Constituţiei SUA, care nu permite secesiunea nici unui teritoriu al uniunii fără acord federal. Un caz judecat de Curtea Supremă în 1861 a stabilit că secesiunea unilaterală nu poate fi recunoscută, însă dobândirea independenţei prin revoluţie sau cu acord federal ar putea fi recunoscută de SUA. Cu toate acestea, au fost multe încercări de-a lungul anilor de a promova referendumuri privind secesiunea unora dintre statele americane.  Secesioniştii texani invocă drept precedent perioada 1836-1845 în care statul a fost republică suverană independentă, între secesiunea de Mexic şi anexarea non-violentă de către Statele Unite. În 1861,Texasul s-a alăturat statelor secesioniste ale Confederaţiei pentru perioada Războiului Civil American, însă a fost realipit Statelor Unite după victoria unioniştilor. Unicul sondaj făcut pe această temă în rândul texanilor, realizat de compania Research 2000 în 2009 arăta cu 37% dintre locuitorii statului ar fi de acord cu secesiunea, în timp ce 58% au fost împotrivă. O majoritate de 51% a respondenţilor care s-au declarat republicani s-au pronunţat pentru secesiune, iar procentajele ar putea fi chiar mai mari în prezent, ţinând cont de creşterea nemulţumirii faţă de guvernul federal în ultimii şase ani. La nivelul întregului teritoriu al SUA, 23,9% dintre americani sunt de acord cu secesiunea propriului stat, în timp ce 53,3% sunt împotriva oricărui fel de secesiune, potrivit unui sondaj Reuters/Ipsos efectuat în 2014. 

NOU "PACT AL IMIGRAŢIEI" PROPUS DE COMISIA EUROPEANĂ

Frans Timmermans, prim-vicepreşedinte al Comisiei Europene, şi Federica Mogherini, şefa diplomaţiei UE, au prezentat Parlamentului European un nou plan pentru tratarea cauzelor profunde ale imigraţiei. Acesta prevede, în esenţă, utilizarea fondurilor europene, dar şi contribuţiilor financiare ale ţărilor membre UE la promovarea investiţiilor în ţările de origine ale imigranţilor, în special din Africa.

Subiectul a fost amplu dezbătut, imigraţia punând presiune asupra continentul european şi povocând o divizare a ţărilor membre UE ca urmare a diferenţelor de opinii privind modul de gestionare a valului de refugiati. O gravă criză umanitară  continuă să afecteze ţările membre UE cu precădere din sudul şi sud-estul continentului, "porţi" de intrare pentru imigranţii din Siria, Irak şi din alte zone asiatice sau africane. Problema imigraţiei s-a agravat ca urmare a sosirii refugiaţilor din ţări terţe considerate "sigure", în căutarea unui loc de muncă sau pentru a beneficia de avantajele sistemelor de securitate socială din statele europene dezvoltate. 

Prevederile "noului cadru de parteneriat cu ţări terţe"

Principala măsură propusă este de natură financiară, însă trecând de la ajutoare la investiţii în tarile "furnizoare" de imigranţi. Un miliard de euro ar urma să fie adăugat la fondurile pentru Africa. Executivul european are în vedere, de asemenea revenirea, la toamnă, cu un plan de investiţii care să pornească de la 3,1 miliarde euro - cu speranţa că se va ajunge la 31 miliarde euro. Într-o primă fază sunt prevăzute acorduri cu Iordania şi Liban.  Ar urma Niger, Nigeria, Senegal, Mali, Etiopia, Libia şi Tunisia, scopul fiind consolidarea controalelor la frontiere, reprimirea imigranţilor care nu se califică  azil, îmbunătăţirea condiţiilor de trai, şi sănătatea cetăţenilor africani. 

Aceste "parteneriate strategice", a subliniat Frans Timmermans, prevăd recompense financiare pentru ţările care acceptă să coopereze cu UE, dar şi penalizări pentru cele care refuză colaborarea sau folosesc neadecvat fondurile alocate. "Nu putem tolera la nesfârşit pierderile de vieţi omeneşti"
 a afirmat Frans Timmermans. Prim-vicepreşedintele Comisiei Europene a susţinut iniţierea unui "mecanism de coordonare europeană" care sa permită aplicarea noului plan al Comisieu Europene.

Reacţii politice în Parlamentul European

 
Manfred Weber - Grupul Partidului Popular European (Creştin Democrat) - a subliniat că imigraţia "este tema principală a timpurilor noastre". În context, şi-a exprimt dezamăgirea pentru faptul că nu toate statele membre UE participă la fondurile necesare investiţiilor în ţări din Africa şi din alte zone originare ale imigranţilor. Legat de măsurile destimate instalări legale a persoanelor din alte ţări în spaţiul UE, a atras atenţia că “şomajul în UE e ridicar şi nu trebuie permis dumpingul social”
. 

Giani Pittella, liderul Grupului Alianţa Progresistă a Socialiştilor si Democraţilor, a reproşat faptul ca, in ultimii ani,  liderii europeni - şi europenii, în general - nu au manifestat un interes real faţă de situaţia grea din Africa, un continent cu mare potential economic. Liderul social-democrat a lansat un apel către statele membre UE să sprijine iniţiaţiva europeană de a combate provocările cu care se confruntă Africa, sursa principala de imigranţi: subdezvoltare economică, terrorism şi condiţii de viaţă dramatice. Giani Pittella s-a declarat favorabil contribuţiilor financiare europene propuse în noul plan european. "Vorbele frumoase nu sunt suficiente, trebuie fapte, bani"
. 

Helga Stevens, vicepreşedinta Grupului Conservatorilor şi Reformiştilor Europeni din PE, şi-a declarat sprijinul pentru planul Comisiei Europene, dar a insistat asupra controalelor la frontiere, asupra reţinerii şi pedepsirii traficanţilor de imigranţi şi asupra necesităţii retrimiterii în ţările de origine a imigranţilor care "uită să mai plece”
.

Guy Verhofstadt, liderul grupului ALDE, nu a fost de acord cu ideea de a se face un "pact" cu state terţe, cum s-a procedat cu Turcia. A criticat acordul cu Turcia, respingând ideea încheierii unui "troc" cu state de tranzit pentru refugiaţi, “dându-li-se bani ca să păstreze imigranţii”. A propus crearea unor centre de primire în ţările din nordul Africii - şi, împreună cu respectivele ţări, să fie gestionată imigraţia. Mai exact, “să se facă distincţia între imigranţii goniţi de războaie şi imigranţii economici”, aceştia din urmă urmând să fie “returnaţi” în ţările de origine “pe care să le ajutăm să creeze condiţii mai bune de viaţă”
.

Eurodeputata olandeză Judith Sargentini, reprezentantă a Grupului Verzilor/Alianţa Liberă Europeană, a afirmat că “planul parteneriatelor cu africanii” este "o nouă afacere proastă” a UE. “Repetăm greşelile comise în relaţia cu Turcia. Promitem africanilor bani ca sa oprească imigranţii. S-au tot facut propuneri de acest fel şi, în continuare, mor imigranţi"
. A susţinut, însă, ideea de a se acorda ajutoare ţărilor africane, dar pentru dezvoltare economic şi combaterea sărăciei.

Rolandas Paksas, vicepreşedinte al Grupului Europa Libertăţii şi Democraţiei Directe, a exprimat o critică tranşantă. "Dacă se cumpară loialitatea statelor islamice cu miliarde de euro, cum s-a procedat cu Turcia, vor fi bani irosiţi. Oprirea fluxului refugiaţilor nu va fi de durată"
. Potrivit  opiniei europarlamentarului lituanian, soluţia este sprijinirea ţărilor africane pentru a-şi crea graniţe sigure şi, concomitent, asigurarea unui control profesionist la graniţele exterioare ale Uniunii Europene.

Acordul UE-Turcia “riscă să se prăbuşească”

Preşedintele Comisiei Europene, Jean-Claude Juncker, consideră că acordul UE-Turcia pentru oprirea afluxului de refugiaţi  riscă să se prăbuşească. "Riscul este ridicat. Succesul de până acum al acordului este fragil. Preşedintele Recep Tayyip Erdogan a lăsat deja de înţeles în mai multe rânduri că vrea să îl pună sub semnul întrebării" a afirmat Jean-Claude Juncker. Dacă se va întâmpla acest lucru, "atunci putem să ne aşteptăm ca imigranţii să reînceapă să vină în Europa"
 a menţionat preşedintele Comisiei Europene. Acordul a fost încheiat în luna martie     


Jean-Claude Juncker i-a manifestat preocuparea cu privire la evenimentele din cadrul Uniunii Europene, în special din Ungaria şi Polonia.  "În Polonia, acţiunile guvernului aduc atingere statului de drept. Observ cu îngrijorare pregătirile pentru referendumul privind imigranţii din Ungaria" a subliniat oficialul european.  Comisia Europeană a acordat un termen de trei luni Varşoviei pentru a revizui funcţionarea Tribunalului Constituţional, în numele protejării statului de drept. 

Premierul ungar, Viktor Orban, a comparat imigraţia cu o “otravă” pentru Europa, adăugând că ţara sa "nu are nevoie de nici un imigrant"
. "Dacă s-ar organiza referendumuri privind fiecare decizie a Consiliului de Miniştri al Uniunii Europene şi a Parlamentului European, atunci securitatea legală ar fi în pericol" a menţionat Jean-Claude Juncker. "Comisia ar trebui - însă nu am făcut asta - să lanseze o procedură de infringement împotriva Ungariei pentru încălcarea tratatelor. Însă domnul Orban ar afirma atunci că Bruxellesul aduce poporul ungar în faţa justiţiei"
 a afirmat şeful executivului comunitar.

Ministrul german al Afacerilor Externe, Frank-Walter Steinmeier, a respins "ameninţarea" Turciei, în sensul că nu va mai respecta acordul cu UE privind gestionarea imigraţiei dacă nu va fi liberalizat, până în luna octombrie, sistemul vizelor pentru cetăţenii turci care doresc să circule în Europa. "Nu serveşte la nimic lansarea reciprocă de ultimatumuri şi ameninţări". a afirmat  seful diplomatiei germane. Frank-Walter Steimeier a subliniat că Turcia "are înca de lucru" pentru a obţine scutirea de vize pentru Europa şi, după cum se ştie, "Turcia s-a angajat să pună în practică toate condiţiile necesare liberalizării vizelor, ceea ce, în momentul de faţă, nu este cazul"
.

Sigmar Gabriel, ministrul german al Economiei, a  declarat, la rândul său, că "în nici un caz Germania şi Europa nu pot face obiectul unui şantaj  din partea Turciei". Principalul motiv de blocaj în calea suprimării vizelor pentru cetăţenii turci în Europa a fost refuzul Ankarei de a modifica legislaţia antiteroristă, considerată neconformă cu normele europene. Refuzând un "plan B" în caz de eşec al acordului în care europenii si-au pus speranţe pentru diminuarea fluxului de imigranti, şeful diplomatieiei germane, Frank-Walter Steinmeier, a estimat că "este în interesul comun al UE şi al Turciei"
 de a se ajunge la o soluţie negociată. 

PROGNOZA CREŞTERII GLOBALE PENTRU 2016,

REDUSĂ DE BANCA MONDIALĂ

Banca Mondială a micşorat indicele prognozei creşterii globale pentru 2016 la 2,4% - faţă de 2,9%, prognozat în luna ianuarie. Modificarea este cauzată de inerţia  economiilor avansate, de preţurile joase, în mod constant, pentru mărfuri, de comerţul global slab şi de fluxurile de capital în scădere.

Potrivit ultimei actualizări a raportului Perspective economice globale, pieţele emergente şi economiile în curs de dezvoltare exportatoare de mărfuri fac eforturi să se adapteze la preţurile mai mici ale petrolului şi ale altor mărfuri esenţiale, aceasta reprezentând jumătate din revizuirea în sens descendent. Creşterea acestor economii este prognozată să jungă la ritmul insuficient de 1,2%. „Această creştere inertă subliniază de ce este extrem de important ca ţările să urmeze politici care vor stimula creşterea economic şi vor îmbunătăţi viaţa celor care trăiesc în sărăcie extremă” a declarat preşedintele Băncii Mondiale, Jim Yong Kim. „Creşterea economică rămâne motorul cel mai important de reducere a sărăciei şi, de aceea, suntem foarte preocupaţi de încetinirea bruscă a creşterii în ţările în curs de dezvoltare exportatoare de mărfuri, din cauza preţurilor scăzute ale mărfurilor”
.

Pieţele emergente şi ţările în curs de dezvoltare importatoare de mărfuri au fost mai rezistente decât cele exportatoare, deşi beneficiile obţinute în baza preţurilor mai mici pentru energie şi alte mărfuri s-au materializat lent. Se prognozează că aceste economii se vor extinde cu până la 5,8% în 2016. Dintre economiile de piaţă emergente majore, China este prognozată să crească până la 6,7% în 2016 - sub 6,9%, anul trecut. Expansiunea economică robustă a Indiei este preconizată să rămână constantă la valoarea de 7,6%, în timp ce Brazilia şi Rusia vor încetini mai mult decât fusese prognozat în ianuarie. Pentru Africa de Sud este prognozată o creştere de 0,6% în 2016 - cu 0,8” mai puţin decât prognoza din ianuarie.

O creştere semnificativă a creditării sectorului privat, alimentată de rate joase ale dobânzilor şi necesităţile crescânde de finanţare sporesc riscurile potenţiale pentru mai multe pieţe emergente şi economii în curs de dezvoltare, se afirmă în raport. „În timp ce economiile mari se luptă să avanseze, majoritatea economiilor din Asia de Sud şi de Est cresc solid, la fel ca şi economiile emergente importatoare de mărfuri din întreaga lume” a declarat economistul principal şi vicepreşedintele executiv al Băncii Mondiale, Kaushik Basu. „Cu toate acestea, o evoluţie care merită atenţie este majorarea rapidă a datoriei private în mai multe economii emergente şi în curs de dezvoltare. Ca urmare a exploziei de împrumuturi, împrumuturile bancare neperformante, drept cotă a împrumuturilor brute, sunt de patru ori mai multe”
.

Într-un mediu de creştere anemică, economia globală se confruntă cu riscuri pronunţate, inclusiv o încetinire în continuare în pieţele emergente majore, schimbări bruşte ale dispoziţiei pieţei financiare, stagnarea economiilor avansate, preţuri mici la mărfuri pe o perioadă mai lungă decât se estimase, riscuri geopolitice şi preocupări legate de eficiennţa politicii monetare în materie de încurajare a creşterii mai puternice. Raportul introduce un instrument de cuantificare a riscurilor pentru perspectivele globale, constatând că acestea sunt direcţionate în sens descendent faţă de luna ianuarie. „Perspectivele marcante de creştere în pieţele emergente şi economiile în curs de dezvoltare ar încetini sau chiar inversa progresul realizat în atingerea nivelaurilor de venituri din economiile avansate” a menţionat directorul grupului Perspective economice de dezvoltare, Ayhan Kose. „Cu toate acestea, unele economii emergente sau în curs de dezvoltare importatoare de mărfuri au putut înregistra o creştere constantă sau accelerată pe parcursul ultimilor trei ani”
.

Perspective regionale

Asia de Est şi Pacific 

Creşterea în regiunea Asiei de Est şi Pacificului este prognozată să încetinească până la rata nerevizuită de 6,3% în 2016, în timp ce expansiunea Chinei este preconizată să ajungă 6,7%.  Exceptând China, regiunea este prognozată se crească până la 4,8% în 2016. Această perspectivă presupune o încetinire liniştită a creşterii în China, însoţită de progresul constant în domeniul reformelor structurale şi de politici stimulative adecvate. În restul regiunii, se aşteaptă ca creşterea să fie susţinută de investiţiile majorate în mai multe economii mari - Indonezia, Malaesia, Tailanda - şi de consumul puternic sprijinit de preţurile mici pentru mărfuri - Tailanda, Filipine, Vietnam.

Europa şi Asia Centrală

 Declinul înregistrat de Rusia conduce rata prognozată de creştere pentru regiune la 1,2% în 2016 - o revizuire de 0,4% în sens descendent faţă de perspectiva din luna ianuarie. Preocupările geopolitice, inclusiv violenţele din Ucraina de est şi Caucaz, deopotrivă cu atacurile teroriste din Turcia, pun presiune asupra perspectivelor. Prognozele de creştere pentru partea estică a regiunii au fost revizuite în sens descendent faţă de perspectiva din luna ianuarie odată cu alinierea ţărilor la preţurile mai mici pentru petrol, metale şi mărfuri agricole. Partea vestică a regiunii va beneficia în urma creşterii moderate în zona euro şi a consolidării cererii locale, sprijinită de costurile scăzute pentru petrol.

America Latină şi Caraibe

 
Se prognozează că regiunea va înregistra un declin cu 1,3% în 2016, după scăderea de 0,7% în 2015, primii ani consecutivi de recesiune într-o perioadă de peste 30 de ani. Se preconizează un început de creştere în 2017, pentru a ajunge, treptat, la aproximativ 2% în 2018. Perspectivele în regiune variază. Astfel, se anticipează că America Latină va înregistra un declin de 2,8% anul acesta, urmat de o recuperare moderată în 2017. În schimb, sprijinită de legăturile cu Statele Unite şi de exporturile solide, se aşteaptă ca producţia în subregiunea Mexic şi America Centrală şi Caraibe să crească până la 2,7% şi, respectiv, 2,6% în 2016 - şi, în continuare în 2017 şi 2018. Se prognozează că Brazilia va înrefistra un declin până la 4% în 2016. De asemenea, se aşteaptă ca recesiunea să continue în 2017, pe fondul creşterii şomajului, reducerii veniturilor reale şi a incertitudinii politice.

Orientul mijlociu şi Africa de Nord

 
Este prognozată o creştere moderată în regiune, până la 2,9% în 2016, cu 1,1%  mai puţin decât perspectiva din ianuarie. Revizuirea în sens descendent este cauzată de faptul că se preconizează ca preţurile pentru petrol să fie mai mici, respectiv de 41 dolari, în medie, pentru un baril. Pe de altă parte, uşoara îmbunătăţire a creşterii regionale în 2016 este efectul aşteptatei redresări puternice a Iranului, urmare a anulării sancţiunilor. Majorarea preconizată a preţurilor medii pentru petrol în 2017 este prognozată să susţină o redresare a creşterii regionale la 3,5% în 2017.

Asia de Sud

În Asia de Sud, creşterea este prognozată să accelereze până la 7,1% în 2016, în pofida creşterii mai slabe decât s-a aşteptat în cazul economiilor avansate, ceea ce a atenuat creşterea exporturilor în regiune. Cererea locală, motorul principal al creşterii, a rămas robustă. India, cea mai mare economie din regiune, a avut o activitate consolidată, ca şi Pakistanul, Bangladeshul şi Bhutanul. Majoritatea economiilor din Asia de Sud au beneficiat în urma declinului preţurilor petrolului, inflaţiei scăzute şi fluxurilor constante de remitenţe.

Africa sub-Sahariană

 
Creşterea în Africa Sub-Sahariană este prognozată să încetinească din nou în 2016, până la 2,5%, în scădere faţă de nivelul estimat de 3% din 2015. Întrucât se aşteaptă că preţurile pentru mărfuri vor rămâne mici, se anticipează că activitatea globală va fi una slabă, iar condiţiile financiare se vor contracta. Se pare că exportatorii de petrol nu vor beneficia de reluarea semnificativă a creşterii consumului. Pe de altă parte, în cazul importatorilor de petrol, inflaţia redusă ar trebui să sprijine consumul. Însă, creşterea preţurilor la produse alimentare din cauza secetei, şomajului de proporţii şi efectului deprecierii valutei ar putea contrabalansa o parte din acest avantaj. Creşterea investiţiilor este preconizată să se reducă în multe ţări întrucât guvernele şi investitorii reduc sau amână cheltuielile de capital în contextul consolidării fiscale.

FLASH. OPINII DE PRESĂ

Brexit: „victoria fricii asupra speranţei”
, „începutul sfârşitului pentru Uniunea Europeană”
 

 Anterior referendumului privind viitorul Regatului Unit în Uniunea Europeană, The Financial Times a preluat avertismentele lansate de doi foşti premieri vritanici, John Major şi Tony Blair „Brexit poate afecta pacea din Irlanda de Nord”. De asemenea, se face precizarea că Brexitul  „ar putea declanşa o cerere de necontrolat şi irezistibilă pentru un al doilea referendum privind independenţa Scoţiei”. Brexit provoacă temeri chiar şi în America, remarcă The Financial Times, concluzia fiind că „referendumul britanic a devenit un balon de încercare pentru sănătatea democraţiei occidentale”. Cotidianul britanic a făcut referire la un sondaj care indica un sprijin în creştere pentru Brexit, având ca efect perturnări economice şi financiare. „Incertitudinea creată de sondajul care sugerează că o majoritate (...) a alegătorilor britanici vor ca patria lor să se separe de Uniunea Europeană a adus la zero randamentul obligaţiunilor de referinţă ale guvernului german, pentru prima dată”, iar „îngrijorările stârnite de impactul Brexit asupra economiei”
 i-au determinat pe investitori să renunţe la acţiunile cu dobândă variabilă şi să caute stabilitatea bondurilor germane.  

The New York Times a avertizat că „amploarea dezastrului în cazul unui vot pentru ieşirea din blocul comunitar nu ar trebui subestimată”. Această situaţie ar  putea fi „începutul sfârşitului pentru Uniunea Europeană”
.  
Opţiunea Brexit „ar putea pune Regatul Unit în faţa unei perioade de negocieri care ar putea dura până la 7 ani” pentru stabilirea „termenilor divorţului de Bruxelles”
 a avertizat preşedintele Consiliului European, Donald Tusk, preluat de Bild. La rândul său, ministrul german de Finanţe, Wolfgang Schauble, a atenţionat că, în caz de Brexit,  „Marea Britanie nu ar mai avea acces la piaţa unică”. Oficialul german şi-a exprimat „speranţa şi încrederea că britanicii vor decide până la urmă să nu plece”, căci „retragerea Marii Britanii ar fi o pierdere grea pentru Europa”
, a menţionat Der Spiegel. 

„Premierul Ungariei, Viktor Orbán, a transmis un mesaj britanicilor - Rămâneţi!”. În scrisoarea dechisă adresată britanicilor şi publicată în The Daily Mail, premierul ungar a subliniat „Decizia vă aparţine, dar doresc să ştiţi că Ungaria stă mândră alături de voi ca ţară membră a UE”
.  
Cu zece zile înainte de referendumul privind viitorul european al Marii Britanii, scorul era atât de strâns între tabăra favorabilă rămânerii în Uniune şi cea care susţinea ieşirea din structurile comunitare încât „rezultatul atârnă de votul unor laburişti indecişi”, a afirmat The Irish Times. Publicaţia a menţionat că „Dacă simpatizanţii laburiştilor nu vor susţine campania „Remain” în proporţie de cel puţin doi la unu, este probabil ca Marea Britanie să părăsească Uniunea Europeană”. Ziarul a citat un studiu al Şcolii de Economie din Londra care arăta că „până la 30% dintre alegători se vor hotărî cum să voteze doar în ultimele zile de campanie. Vestea bună pentru tabăra „Remain” este că alegătorii indecişi simpatizează mai degrabă cu argumentele ei decât cu ale campaniei „Leave””
. 
Un sondaj publicat în ziarul britanic The Independent anunţa că 55% dintre britanici vor vota pentru ieşirea ţării lor din Uniunea Europeană pe 23 iunie. „Situaţia a devenit tensionată pe pieţele financiare după publicarea sondajului”
, lira sterlină scăzând brusc cu 1,57%. 
Într-o scrisoare publicată de The Daily Telegraph, treisprezece britanici. laureaţi ai Premiului Nobel au lansat „un apel la raţiune”. Au subliniat că „ieşirea din Uniunea Europeană ar pune cercetarea ştiinţifică în pericol”
. 
Potrivit Le Soir, premierul britanic a tras un semnal de alarmă, menţionând că, în caz de Brexit „vom avea un deceniu de incertitudine în cursul căruia trebuie să renegociem un contract comercial cu Uniunea Europeană”
. Un avertisment a fost lansat şi de preşedintele Consiliului European, Donald Tusk. Oficialul european „a  estimat la aproximativ şapte ani timpul necesar pentru punerea concretă în aplicare a eventualei ieşiri a Marii Britanii din Uniune”
 a menţionat Libération.  

Cu o săptămână înainte de referendumul din Marea Britanie, „patru din şase sondaje indicau drept majoritară opţiunea de ieşire a ţării din Uniunea Europeană”, a punctat Courrier International. Ieşirea Regatului Unit din UE ar provoca un acces „de incertitudine” şi „volatilitate” şi ar conduce la „o încetinire a creşterii economice”
, a avertizat Fondul Monetar Internaţional. 
Dacă britanicii vor vota în favoarea Brexit, „Uniunea Europeană va culege ce a semănat” a atenţionat EUObserver. „Este greu să fii optimist cu privire la rezultatul votului britanic”
 a afirmat preşedintele Consiliului European, Donald Tusk. Potrivit Stars and Stripes „Dacă se va vota în favoarea Brexitului, s-ar putea declanşa o reacţie în lanţ soldată cu ieşirea mai multori jucători din UE”
.
În cazul unui vot favorabil Brexit, „Marea Britanie ar deveni la fel de importantă precum insula Guernsey din Canalul Mânecii” a afirmat ministrul francez al Economiei, Emmanuel Macron, potrivit Le Monde. „Plecarea din UE ar putea însemna autoizolarea Marii Britanii, un punct comercial şi un loc arbitrar la graniţa Europei”. În caz de Brexit, „UE va avea nevoie de o strategie credibilă”. Pentru a evita o dezintegrare treptată, „liderii politici, mai ales cuplul franco-german, vor trebui să devină mai atractivi”
.  

Stratfor a detaliat de ce ar submina Brexitul balanţa puterii în Europa. „Alianţa franco-germană este cheia de boltă a dinamicii puterii europene, însă un al treilea actor joacă rolul de mediator al puterii între cele două, stabilizând astfel întregul continent: Regatul Unit”. Totuşi, „indiferent ce vor alege cetăţenii britanici, răul i-a fost deja făcut Europei”
 a concluzionat.
„Britanicii joacă totul pe o carte” a titrat Rzeczpospolita. Publicaţia a subliniat că  că „polonezii vor avea foarte mult de suferit”
.
„Marea Britanie ar trebui să voteze pentru rămânerea în UE”, a titrat The Financial Times. În joc este relaţia adesea problematică a Marii Britanii cu Europa, dar şi coerenţa Occidentului. „Un vot de retragere ar fi irevocabil şi o lovitură dureroasă dată ordinii mondiale liberale postbelice”. Un angajament constructiv este vital, „într-un moment în care Europa se confruntă cu ameninţări ale islamiştilor extremişti, migraţiei, reafirmării Rusiei şi schimbărilor climatice”
 a subliniat publicaţia. The Guardian a apreciat că „Precum democraţia, UE este o cale imperfectă de a răspunde provocărilor continue ale lumii moderne, dar răspunsul la imperfecţiunile UE este să le reformăm, nu să ne retragem”
. 

„Susţinătorii ieşirii din Uniunea Europeană au făcut o campanie bazată pe frica de imigraţie şi pe o cascadă de presupuse pericole la adresa stilului de viaţă britanic”, a afirmat fostul premier Gordon Brown  în Diario de Noticias. Cei care doresc ca Regatul Unit să facă parte în continuare din Europa evidenţiază o altă temere, respectiv „pierderea locurilor de muncă dependente de comerţul european” a precizat Gordon Brown, apreciind că „Marea Britanie nu ar trebui să fie nevoită să aleagă între două aspecte absolute: autonomia totală, care ar subestima necesitatea de a coopera cu vecinii mai apropiaţi, sau integrarea completă într-un super-stat european”, care nu ar mai recunoaşte importanţa unor identităţi naţionale şi adoptarea de decizii. „Dacă vom reuşi să arătăm că oportunitatea, echitatea, securitatea şi protecţia pot fi consolidate în Europa - şi că putem fi un lider mândru al agendei de reforme din UE - un consens britanic ar putea începe să apară” şi-a exprimat speranţa Gordon Brown. „Privind în faţă realitatea potrivit căreia putem obţine mai mult prin cooperare decât prin izolare, agenda pentru preşedinţia britanică a UE, în 2017, ar putea inaugura o eră de angajare transfrontalieră sporită” a menţionat fostul premier britanic, îndemnându-şi concetăţenii „să arate că viitorul Marii Britanii nu constă în părăsirea Europei, ci în implicarea în conducerea ei”
. 
Asasinarea parlamentarei britanice laburiste Jo Cox, o fermă susţinătoare a rămânerii Regatului Unit în componenţa blocului comunitar, în timpul campaniei anterioare referendumului britanic privind apartenenţa la Uniunea Europeană, a suscitat atenţia generală. Premierul conservator, David Cameron şi liderul laburiştilor, Jeremy Corbyn „fac apel la unitate”
, a precizat The Financial Times. La rândul său, The Guardian a menţionat că liderul laburist, alături pe şeful guvernului conservator de la Londra, au anunţat convocarea Parlamentului într-o sesiune specială pentru a-i aduce un omagiu parlamentarei ucise, „în numele tuturor celor care preţuiesc democraţia, libertatea cuvântului şi dreptul la exprimare politică”
. Primul parlamentar britanic asasinat în ultimii 25 de ani, Jo Cox, a fost victima unui „bărbat care a strigat „Marea Britanie în primul rând” şi care o hărţuise cu o serie de mesaje timp de trei luni”
 a menţionat The Times,. „Suspectul era de multă vreme suporter al grupului extremist neonazist Alianţa Naţională din Statele Unite”
 a precizar The Washington Post. Publicaţia EUobserver a punctat că „Asasinarea parlamentarei britanice proimigraţie şi pro-UE a şocat politica britanică, unii comentatori dând vina pe tonul hidos al campaniei pentru referendum”
. Tonul „transpare şi din afişul publicat de partidul antieuropean UKIP cu câteva ore înainte de asasinarea parlamentarei laburiste”. Afişul „care denunţa sosirea imigranţilor în Regatul Unit”, a generat o plângere pentru „incitare la ură rasială”
 a precizat Le Figaro.  

Într-un apel final la un vot pro-european, premierul David Cameron a afirmat că „britanicii nu renunţă”, promiţând că va insista asupra introducerii unor reforme în domeniul liberei circulaţii a muncitorilor, a precizat The Financial Times. Şeful guvernului de la Londra a subliniat că „nu are regrete privitor la convocarea votului pe tema Uniunii Europene”, chiar dacă  „a pus în joc viitorul ţării în cadrul UE, unitatea partidului  conservator şi propria carieră”. De asemenea, a dat asigurări că va rămâne în fruntea guvernului de la Londra şi în cazul unui vot pro-Brexit, deşi mulţi parlamentari conservatori sunt de părere că, în acest caz, David Cameron „nu ar mai rezista nici 30 de secunde”
 menţionează ziarul britanic.  

Preluat de The Guardian, Jens Stoltenberg a afirmat că „rămânerea Regatului Unit în blocul comunitar este crucială pentru combaterea terorismului”. Secretarul general NATO a adăugat că „o Europă fragmentată ar crea incertitudine şi instabilitate”
. 
The Washington Post a onvocat un „moment al adevărului” pentru „cei 46 de milioane de insulari chemaţi la urne”, după o „campanie otrăvită”
. Der Spiegel i-a rugat pe britanici să nu iasă din Uniunea Europeană. „Aveţi de ales între un moment de orgoliu şi un nou viitor, construit împreună” a precizat ziarul german, cu menţiunea că „dacă Marea Britanie este inteligentă, va rămâne membru al UE, pentru că va recunoaşte că miza este viitorul Occidentului”
. Ziarul Rzeczpospolita face trimitere la „un viitor tot mai incert”, sub titlul „Uniunea Europeană este în criză, indiferent de Brexit”
. 

Rezultatul referendumului din Regatul Unit a fost amplu comentat. The Financial Times a apreciat că este vorba despre „un moment al destinului pentru Marea Britanie şi Europa”. Referitor la decizia alegătorilor, publicaţia a afirmat că aceasta „nu numai că va avea consecinţe profunde pentru Marea Britanie, dar va fi şi irevocabilă”. „Dincolo de lovitura dură, dar pe termen scurt, dată economiei britanice, o primă consecinţă politică a Brexit-ului este o criză guvernamentală” a afirmat The Financial Times, cu menţiunea „dacă procesul de schimbare a administraţiei de la Londra nu este gestionat cu grijă, el va afecta relaţiile Londrei cu alte capitale ale UE, iar negocierile post-Brexit ar putea să distragă Europa de la alte probleme urgente pe care le are”. Publicaţia a enumerat câteva dintre consecinţele imediate ale votului. „Pieţele financiare vor fi mult mai sensibile la vulnerabilităţile din zona euro. Pe de altă parte, mişcările de extremă dreaptă din Europa ar putea lua amploare şi, chiar dacă nu vor câştiga puterea, vor avea suficientă influenţă asupra scenei politice şi asupra acţiunilor guvernelor. În al treilea rând, Brexitul va consolida supremaţia Germaniei în UE, perspectivă nedorită, însă, nici de Berlin, nici de blocul european”. Consecinţa cea mai gravă, însă, este că Brexitul „va submina ordinea politică liberală şi economică pe care o susţin atât Marea Britanie, cât şi UE şi lumea întreagă”
. 

Ziarul Le Monde a subliniat că „Regatul Unit devine prima ţară care optează pentru abandonarea Uniunii Europene, după 60 de ani de construcţie europeană”
.  The Wall Street Journal a atras atenţia că „riscul cel mai mare şi mai puţin înţeles al ieşiri Marii Britanii din Uniunea Europa nu vizează Regatul Unit, dar lumea occidentală mai largă”
. Opinia este împărtăşită şi de Nezavisimaia Gazeta. „Perfidul Albion decide soarta stabilităţii globale” titrează ziarul moscovit, cu menţinea că votul pentru ieşirea din blocul comunitar ar putea antrena „un nou val de criză economică mondială fără precedent”
. 
Uniunea Europeană nu va mai fi aceeaşi, subliniază presa. „Referendumul britanic va forţa Bruxelles-ul să facă schimbări” a apreciat El Pais. La rândul său,  Diario de Noticias a afirmat că rezultatul referendumului britanic reprezintă „victoria fricii asupra speranţei”, în situaţia în care ambele campanii au preferat să invoce frica, în loc să folosească argumente raţionale. „UE se confruntă cu o contagiere după Brexit, partidele populiste din Europa fac apel la referendumuri similare”
 - atrage atenţia The Telegraph. 
„Electoratul britanic şi-a sfidat liderii şi aliaţii internaţionali şi a tăiat legăturile cu UE printr-un Brexit care a generat turbulenţe pe pieţele financiare, l-a forţat pe premierul Cameron să îşi anunţe demisia şi a dezlănţuit o reacţie în lanţ pentru alte mişcări de independenţă, începând cu Scoţia” - a afirmat The Washington Post. „Poporul britanic a vorbit şi respectăm decizia lui” a declarat preşedintele american, Barack Obama, cu sublinierea că „relaţiile speciale dintre SUA şi Marea Britanie sunt solide şi de durată, iar prezenţa Marii Britanii în NATO rămâne vitală, ca şi rolul său în cadrul politicii externe, a politicii de securitate şi a politicii economice ale SUA.” „UE împreună cu Marea Britanie, sunt parteneri indispensabili ai SUA”
. Pe de altă parte, The Washington Post a titrat ‘Marea Britanie admite un posibil viitor ca Mică Anglie”. 

„Votul a fost dat, acum trebuie să ne confruntăm cu urmările lui”, titrează  The Guardian. „Marea Britanie nu a fost niciodată într-o situaţie mai serioasă ca acum şi locul ei în lume trebuie regândit” menţionează publicaţia. „Problema stringentă este, însă, reacţia istorică a pieţelor financiare şi fluctuaţia lirei sterline. Dacă nu este gesitonată cu înţelepciune, situaţia se poate traduce în următoarea perioadă într-o nouă criză bancară, urmată de o recesiune şi lipsă de finanţare. Pe de altă parte, nici un fel de discurs nu îi mai poate schimba locul în istorie lui David Cameron, iar istoria cu siguranţă că îl va consemna ca fiind omul care a mizat pe tot ce avea şi a pierdut”. Publicaţia a subliniat că rezultatul referendumului este „confirmarea extraordinarei fracturi sociale întinse de-a lungul întregii Anglii”. „Cele două triburi Brexit vor porni acum la război”. Ziarul consideră, ferm, că Brexitul este „o respingere a globalizării”, cu menţiunea că  „UE nu a reuşit să-şi protejeze populaţia de un model economic global pe care mulţi nu-l consideră adecvat pentru ei. Pedepsirea Marii Britanii nu va proteja comunitatea europeană, ci îi va grăbi disoluţia”
. 

The Independent a avansat „o listă” cu ceea ce „are de plătit” Marea Britanie  pentru Brexit. „120 de miliarde de lire sterline s-au pierdut deja din fluctuaţiile de pe piaţa financiară. Fiecare monedă de schimb din lume căştigă teren în faţa lirei sterline, cu toate că Banca Angliei a anunţat că a injectat 250 de miliarde de lire bani lichizi pe pieţele financiare, ca primă măsură de contracarare a efectului votului” a precizat The Independent. „De acum încolo, britanicii vor avea vacanţe mai scumpe, problema imigraţiei va rămâne deocamdată neschimbată, inflaţia va creşte, rata dobânzii va creşte şi ar putea izbucni o nouă recesiune”
.

„Votul britanicilor de a ieşi din UE pune serios la încercare Europa” - precizează Le Monde, citându-l pe preşedintele François Hollande. Într-un mesaj televizat, preşedintele francez şi-a exprimat regretul pentru Brexit, dar a subliniat că, „acum, UE trebuie să facă schimbări”, întrucât „pentru a merge mai departe, Europa nu poate să mai acţioneze ca până acum”
.
„Un stat care s-ar putea să-şi mai piardă din influenţă”, menţionează The New York Times, cu referire la Regatul Unit. Cotidianul new-yorkez afirmă, explicit, că „odată cu Brexit, conexiunea directă a Washingtonului la continentul european se şubrezeşte brusc”
. „
Rzeczpospolita precizează că „suntem condamnaţi să revizuim tratatele Uniunii”, citând afirmaţia şeful diplomaţiei de la Varşovia. Ministrul polonez de Externe a adăugat că nu doar politicienii britanici sunt vinovaţi de această situaţie, dar „trebuie să-i învinuim şi pe politicienii europeni de la Bruxelles, care nu au fost capabili să prezinte o ofertă europeană atractivă pentru un stat atât de mare şi important al lumii”
.
 „Este o lovitură pentru unitatea europeană şi totul va depinde în continuare de modul în care vom acţiona noi, celelalte 27 de state membre” a declarat Angela Merkel. Cancelarul german a atras atenţia că „Tratatul european indică faptul că există o regulă destul de clară pentru orice ţară care doreşte să părăsească UE. Această regulă se aplică şi în cazul Marii Britanii”
 potrivit Frankfurter Allgemeine Zeitung. 

Liderii UE i-au solicitat premierului britanic, David Cameron, să întreprindă urgent demersurile pentru ieşirea din UE fără să aştepte numirea unui nou premier, precizează EUObserver. „Articolul 50 din Tratatul de la Lisabona conţine regulile pe care trebuie să le urmeze un stat care doreşte să părăsească blocul european. Nu a fost, însă, niciodată folosit şi lasă multe întrebări fără răspuns în privinţa Brexitului” subliniază publicaţia de la Bruxelles. Ministrul francez al Economiei cere un referendum european pentru transformarea UE într-o organizaţie mai transparentă şi mai democrată, menţionează EUObserver. Pe de altă parte, premierul francez propune o schimbare a Europei, „prin implicarea utilă şi pertinentă” a acesteia. „Trebuie să punem capăt acestei Europe triste şi meticuloase. Prea adesea este inoportună în detalii şi îngrozitor de absentă în ceea ce este esenţial. Trebuie să ne rupem de dogma unei tot mai multe Europe”
 a afirmat Manuel Valls.
Diario de Noticias are o atitudine critică în urma „stabilirii unei reuniuni de urgenţă post-Brexit a celor şase ţări fondatoare ale UE”
 - nu a unui summit al celor 27 de ţări, fără Regatul Unit.  Preşedintele Comisiei Europene se exprimă dur la adresa britanicilor. „Ieşirea Regatului Unit din UE nu va avea loc ca un divorţ consensual”
 a afirmat, citar de La Repubblica. Preşedintele Parlamentului European, Martin Schulz, le-a cerut britanicilor „să iasă acum, de mâine”
 din Uniunea Europeană, menţionează Bild am Sonntag. 

Le Monde subliniază „disensiunile profunde existente în Europa celor 27”
, atât în privinţa atitudinii faţă de Londra, cât şi a viitorului blocului comunitar. Concluzia a fost reluată de Le Figaro, sub titlul „După Brexit, Parlamentul European plonjează în incertitudine”, printre neclarităţi numărându-se „rolul deputaţilor britanici sau raportul de forţe dintre grupurile parlamentare”
.
Consiliul European s-a reunit la Bruxelles, în a doua zi a summit-ului, cu doar 27 de membri după ce britanicii s-au pronunţat prin referendum pentru ieşirea din Uniunea Europeană. „Marea Britanie va trebui să se supună unor reguli stricte dacă doreşte să aibă acces la piaţa UE după ce va îndeplini formalităţile de separare, este mesajul transmis la unison de liderii instituţiilor comunitare cu ocazia summitului Consiliului European de la Bruxelles. Liderii UE avertizează că Marea Britanie nu poate avea „o piaţă unică à la carte” a precizat The Guardian. Publicaţia aminteşte principalele declaraţii ale liderilor europeni. Preşedintele Comisiei Europene a adirmat că Londra „trebuie să demareze procedurile de divorţ cât mai curând posibil”, avertizând că nu vor fi demarate negocieri atât timp cât Marea Britanie nu invocă articolul 50 al tratatului de la Lisabona, privitor la părăsirea Uniunii. Preşedintele Consiliului European a atras atenţia că accesul la piaţa unică „implică acceptarea tuturor libertăţilor europene, inclusiv cea de mişcare”. Cancelarul german a precizat că dacă Londra doreşte menţinerea accesului la piaţa comună, „trebuie să facă unele concesii pe alte direcţii”
. 
Express a menţionat că premierul britanic „a ignorat solicitările liderilor europeni de a invoca imediat articolul 50, motivând că decizia îi va reveni succesorului său”. În schimb, David Cameron a insistat asupra „necesităţii menţinerii unităţii Marii Britanii, în contextul în care se confruntă cu tendinţe separatiste pronunţate pe plan intern”
. Premierul Scoţiei a solicitat rămânerea în cadrul Uniunii Europene, menţionează The Telegraph. Propunerea „a fost respinsă de premierul spaniol”, chiar dacă „preşedintele Comisiei Europene a opinat că Scoţia are dreptul de a-şi face vocea auzită la Bruxelles”
 menţionează El Pais.  

Imigraţie masivă  şi atentate teroriste - probleme permanentizate 

„În urma atentatului cu bombă comis la Istanbul” la începutul lunii iunie „şi-au pierdut viaţa şapte poliţişti şi patru civili”
 a precizat cotidianul Haberturk, făcând un tragic bilanţ. The Guardian a menţionat că „preşedintele Erdogan a sugerat implicarea militanţilor kurzi înarmaţi” şi „a jurat că Turcia va continua să combată” terorismul „până la capăt”
. Deocamdată însă, „de un an, Turcia este ţintă a unei serii de atentate ucigaşe”, pe fondul „reluării conflictului kurd şi vecinătăţii cu Siria”
 a punctat Le Figaro. 

În Turcia, un nou atentat genereză panică în rândul populaţiei, fiind ucise trei persoane şi rănite aproximativ 30 în oraşul Midyat din sud-estul ţării. Publicaţia Zaman preia declaraţiile autorităţilor de la Ankara, care precizează că „atentatul a fost comis de Partidul Muncitoresc din Kurdistan”
. La Libre Belgique aminteşte că „atacul s-a produs la scurt timp după un alt atentat cu maşină-capcană care a zguduit un cartier istoric din Istanbul, omorând 11 persoane, dintre care şapte poliţişti”
.
În Franţa a fost comis un atac terorist, căruia i-au căzut victimă un comandant de poliţie şi partenera sa. Un dublu omor „revendicat în direct pe Facebook”
, a subliniat Le Monde. Cotidianul Libération menţionează că la domiciliul atacatorului „s-a găsit o listă cu ţinte, între care nume ale unor rapperi, jurnalişti şi personalităţi publice”
. Potrivit Le Figaro, „asistăm la o recrudescenţă a ‘jihadiştilor solo’, adică partizani ai Statului Islamic care trec la acţiune pe cont propriu, fără ordin”
.
La câteva zile după asasinarea unui poliţist francez de rang superior de către un jihadist, poliţia belgiană a primit o alertă antitero avertizând asupra unui pericol iminent în Belgia şi Franţa. Potrivit acestei alerte, „două grupuri de luptători jihadişti se îndreaptă spre Europa”. Jihadiştii Statului Islamic încearcă să ajungă în Europa prin Turcia şi Grecia, „cu barca, fără paşapoarte” a precizat La Dernière Heure. Printre ţintele atacurilor erau menţionate „centre comerciale, reţeaua americană de restaurante şi comisariate”
, iar nivelul de alertă, în Belgia, rămâne la nivelul trei din patru. 

Turcia a decretat doliu naţional „după atentatele de pe aeroportul Ataturk, soldate cu 41 de morţi şi sute de răniţi”
, precizează Sabah. Ziarul Hürriyet menţionează că în urmă cu o zi, „Departamentul de Stat al SUA a emis un avertisment de călătorie adresat cetăţenilor săi care intenţionează să se deplaseze în Turcia, atrăgând atenţia asupra pericolului producerii de atentate teroriste”
. 

Ziarul Yeni Şafak se întreabă de ce a avut loc atentatul tocmai în momentul în care Turcia făcea eforturi să-şi normalizeze relaţiile cu Rusia şi cu Israelul. În articolul „Nu este terorism, este un atac multinaţional” se apreciază că „cineva încearcă să disciplineze Turcia prin terorism, să o menţină sub control”. Atentatul reprezintă mesajul „ai grijă pe unde calci!”, adresat  „de cei care au decis să taie toate legăturile Turciei cu lumea arabă sunnită, să înceapă un război total în Turcia după Siria. Acesta este atacul celor care au plănuit să transforme doborârea avionului de luptă rusesc într-o poveste centenară de duşmănie între Turcia şi Rusia”. Publicaţia apreciază că „reapropierea dintre Turcia şi Rusia este cea mai mare teamă atât a Europei cât şi a Statelor Unite. Strică echilibrul şi jocul”. Pe de altă parte, „Atenuarea crizei dintre Turcia şi Israel strică planurile Iranului. Teheranul este îngrijorat serios de acest lucru deoarece planul său strategic de a-şi extinde influenţa până la Marea Mediterană este ameninţat”
. 

„Peste 10000 de imigranţi au murit în Marea Mediterană începând din 2014”
 a precizat Le Soir, citând Înaltul comisariat ONU pentru refugiaţi. În aceste condiţii, „Uniunea Europeană va face din controlul imigraţiei cheia relaţiilor sale cu Africa”
 a menţionat La Vanguardia cu referire la propunerea prezentată de Parlamentul de la Strasbourg. Panorama a relatat că planul Uniunii „prevede 62 de miliarde de euro” pentru ţările africane, cu scopul de a combate cauzele care stau la baza fluxurilor de imigranţi şi de a negocia acorduri de repatriere a celor ajunşi ilegal în Europa”
. Pe de altă parte, The Financial Times a evidenţiat faptul că „propunerea adresată ţărilor africane are la bază modelul reprezentat de acordul convenit de Uniunea Europeană cu Turcia”
.  

Organizaţia Médecins sans Frontières a refuzat fonduri europene în valoare de 62 milioane euro.. Médecins sans Frontières consideră că politica statelor europene faţă de refugiaţi, exprimată prin acordul încheiat cu Turcia, „pune în pericol dreptul la azil pretutindeni în lume”
 a precizat Le Soir.
Stoparea imigraţiei din Africa preocupă, în mod special, Italia, „invadată de imigranţii libieni” a afirmat Il Giornale, cu precizarea că în peninsulă „imigranţii sosesc în fiecare zi cu miile”. Dacă se vor menţine fluxurile actuale, „anul acesta se va ajunge la circa 300000 de persoane plecate din Africa de vest spre ţările maghrebiene şi, de acolo, spre Europa”
.
Tensiuni Rusia - Occident. Repoziţionări de forţe

Miniştrii Apărării din NATO “au convenit să trimită 4000 de militari în Polonia şi în statele baltice”, a anunţat secretarul general al Alianţei Nord-Atlantice, Jens Stoltenberg, a precizat Stars and Stripes. Unitatea “va contribui la facilitarea fluxului de forţe în regiunea de sud a NATO şi în Marea Neagră, o sursă de atenţie sporită pentru Alianţă”. În afară de adaptarea prezenţei sale militare în Europa de Est, NATO “analizează şi rolul său în lupta împotriva Statului Islamic”.
 
Statele Unite ar putea solicita ajutorul Canadei “pentru consolidarea noii forţe a NATO în Europa de Est”, precizează Reuters. Demersul este motivate prin faptul că, În pofida amplelor exerciţii desfăşurate în estul Europei, “Alianţa Nord-Atlantică avansează încet în constituirea forţei de rotaţie de patru mii de militari în Polonia şi statele baltice, din motive financiare”. Canada analizează opţiuni “pentru a contribui la apărarea consolidată a NATO”
.

NATO îşi va consolida prezenţa în Marea Neagră, “în pofida avertismentelor Rusiei”
 precizează Newsweek. Alianţa Nord-Atlantică îşi continuă expansiunea spre est, “crescând, astfel, presiunea asupra Rusiei în Marea Neagră şi atrăgând îngrijorările Moscovei legate de securitatea sa”
 subliniază Deutsche Wirtschafts Nachrichten. La rândul său, “Rusia îşi va întări Flota Mării Negre, în replică la decizia NATO de a-şi creşte prezenţa în regiune”
 a declarat fostul comandant al Flotei ruse a Mării Negre, amiralul Vladimir Komoedov.

Vedomosti afirmă că „Marea Neagră nu este spaţiul maritim al NATO”
, citând un comunicat al Ministerului de Externe de la Moscova.  Rossiiskaia Gazeta îl citează pe directorul Departamentului de cooperare europeană din Ministerul rus de Externe, care subliniază că „Marea Neagră este un spaţiu de libertate totală de navigaţie”
. Pe de altă parte, „Statele Unite îşi vor menţine prezenţa în Marea Neagră, în pofida avertismentului Rusiei”, a precizat The New York Times, cu referire la declaraţia făcută de secretarul american al forţelor navale, Ray Mabus, care a punctat că „principalul motiv pentru care ne aflăm în Marea Neagră este descurajarea unei potenţiale agresiuni”
.

Marina SUA a precizat că “armata americană va avea două portavioane, Eisenhower şi Truman, în Marea Mediterană”. Rusia a reacţionat avertizând că “va răspunde intrării vasului american în Marea Neagră, prin măsuri nespecificate”
, menţionează Stars and Stripes. 

Rusia trebuie să-şi formuleze o poziţie echilibrată în legătură cu intrarea navelor americane în Marea Neagră, a declarat prim-adjunctul preşedintelui Comitetului pentru probleme internaţionale al Consiliului Federaţiei al Rusiei, Vladimir Djabarov, citat de Ria Novosti. Oficialul rus a subliniat că şi “Rusia îşi consolidează prezenţa în Marea Neagră”. Ca atare, a sosit la Sevastopol fregata ‘Amiral Grigorovici’. „În plus, Crimeea devine un ‘portavion nescufundat'”
 a declarat Vladimir Djabarov. 

Potrivit Bild, ministrul german de Externe, Frank-Walter Steinmeier, a făcut apel la NATO să nu inflameze tensiunile cu Rusia. „Ce nu trebuie să facem acum este să inflamăm şi mai mult situaţia, agitând săbiile războiului. Parada asta simbolică de tancuri la graniţele estice ale Alianţei ar putea genera pretexte pentru reînnoirea unei vechi cofruntări cu Rusia”
 a afirmat Frank-Walter Steinmeier.
Generalul Philip Breedlove, fost comandant al forţelor NATO în Europa, a adresat un apel prin care cheamă Alianţa Nord-Atlantică „să poarte un dialog cu Federaţia Rusă”
 precizează Russia Today. Philip Breedlove a menţionat că un punct esenţial de pornire către un dialog între SUA şi Federaţia Rusă pot fi alegerile prezidenţiale din Statele Unite, din luna noiembrie.
EUobserver preia rezultatele unui sondaj realizat de institutul american Pew, având ca temă percepţia europenilor asupra ameninţărilor majore. Potrivit datelor relevate de sondaj, „puţini europeni consideră că Rusia este o ameninţare ‘majoră’; terorismul, schimbarea climatică şi instabilitatea economică fiind factori de anxietate mult mai importanţi”
.
The Moscow Times a precizat că Rusia a testat cu succes un sistem împotriva rachetelor cu rază scurtă. „Acţiunea survine după activarea unei noi baze de apărare antirachetă a NATO în România”
 menţioneză publicaţia.

„Rusia se transformă într-o putere mondială, în timp ce UE se destramă” a avertizat George Sörös, citat de Korrespondent. George Sörös a apreciat că, în acest moment, soarta Uniunii Europene depinde „mai mult decât oricând” de viitorul Ucrainei, de a cărei asistenţă se ocupă însăşi comunitatea europeană”
.
„Duma de Stat a luat în dezbatere un apel adresat parlamentelor statelor NATO, prin care îşi exprimă neliniştea referitor la amplasarea unor elemente ale scutului antirachetă american în Europa, în special pe teritoriul Poloniei şi României” a precizat Rzeczpospolita. Ziarul adaugă faptul că textul apelului include şi un avertisment, potrivit căruia „aceste acţiuni vor transforma regiunile din estul şi sud-estul Europei în ostatice ale acestei politici, definind automat teritoriile lor ca zonă a loviturilor de răspuns în cazul declanşării unui conflict militar”
.

